27 މާރޗް 2019 | ބުދަ 13:45 3,273\nނީލާ......." އަޑުގެ ނެތްކޮޅަށް އާތިފް ހަޅޭ ލަވައިގަތެވެ.\nއަހަރެން ވަގުތުން އާތިފްގެ މޫނުގައި ބާލިސް އަޅާ ބާރުކޮށްލީމެވެ.\n"އާތިފް. މަޑުކޮށްބަލަ. ހަޅޭ ނުލަވަބަ. މިއީ ރީމާއޭ،" އާތިފް މައިތިރިކުރެވޭތޯ އަހަރެން މަސައްކަތް ކުރީމެވެ. ސިކުންތުކޮޅަކު އޭނާ ތެޅުނެވެ. އަދި މައިތިރިވިއެވެ.\n"އޯކޯ. އޯކޭ. ހާސްވަނީ،" ބާލީހުގެ ތެރެއިން ފޭދިގެން އާތިފްގެ އަޑު އައެވެ. އާތިފް އެހެން ބުނުމުން އޭނާއަށް އަހަރެންކަން ޔަގީންވެއްޖަކަން އެނގުނެވެ. އޭނާގެ މޫނުމަތީގައި އެޅި ބާލިސް އަހަރެން ނެގީމެވެ.\n"ކިރިޔާނުން މަރުނުވީ. އަހަރެން ދިޔައީ ސިއްސައިގެން. ތި ކަހަލަ ކަންތައް ކުރާކަށް ނުވާނެއެއްނު. ކީއްކުރަން މި ކޮޓަރިއަށް ވަނީ. ނީލާ އަތުވެދާނެ،" އާތިފް ފައްޗަކަށް އަމުނާލިއެވެ. އަދި ތެދުވެ އެނދުގައި ހަމަޖެހިލިއެވެ.\nއޭނާ އިނނީ ޖެހިލުންވެފަ އެވެ. ބިރުގަނެފައެވެ. އަހަރެން ޖެހިލުން ކުޑަކަމާ އެކު ކޮޓަރިއަށް ވަނީމައެވެ. ދުވަހަކު ވެސް ނުކުރާ ކަމެއް ކުރީމައެވެ.\n"ނީލާ އަންނަނީ ހެނދުނު ވީމައެއްނުން. އާތިފް ބަލާ ދިޔައިމަ ދޯ އަންނާނީ. އަދި ފަތިސް ނުވޭ،" ޖެހިލުންކުޑަ ގޮތަކަށް އަހަރެން ޖަވާބު ދިނީމެވެ.\n"އާތިފް ވެސް އަހަރެން ކައިރި އަށް ވަންނަ އިރު ނުބަލާ ދޯ ނީލާ އަތުވެދާނެތޯ. އެހެންވެ އަހަންނަށް ވެސް ހަމަ އެ ގޮތަށް މި ކޮޓަރިއަށް ވަދެވިދާނެދޯ،" އާތިފް ކުރިމަތީގައި އަހަރެންގެ ލަދުހަޔާތް ކެނޑިއްޖެއެވެ.\nއިރުކޮޅަކު އެހެން އިނުމަށް ފަހު އަހަރެން ކުރަން އައި ކަމުގައި މަސްއޫލުވީމެވެ. އެއީ އާތިފްއާ ވާހަކަ ދެއްކުމެވެ. އޮޅުން އަރާފައި ހުރި ކަމެއް ނަމަ އޮޅުން ފިލުވުމެވެ. ވާންވީ ކިހިނެއް ކަމާއި އަހަރެންގެ މަގާމަކީ ކޮބައިކަން ހޯދާފައި ނޫނީ މިރޭ ކޮޓަރިން އަހަރެން ނުނިކުންނާނަމެވެ. ޒުވާބުކުރަން ޖެހުނަސް މައްސަލައެއް ނެތެވެ. އާތިފް ރުޅިއައިސްގެން އަހަރެން ގެއިން ނެރެލިޔަސް މައްސަލައެއް ނެތެވެ. ވަންނާނެ ތަނެއް ނެތިއްޔާ ރަށަށް ނަމަވެސް ދާނީއެވެ. މަގުމަތީގައި ބިކަވެގެން އުޅެންޖެހުނަސް މައްސަލައެއް ނެތެވެ. ނޫނީ ގޭގޭގައި ގުލާނުކޮށްގެން އުޅެން ޖެހުނަސް މައްސަލައެއް ނެތެވެ. މި ނިންމުން ބަދަލެއް ނުވާނެއެވެ.\n"އާތިފް ކީއްވެ އަހަންނަށް ތިޔަހެން ތި ހަދަނީ. އާތިފް ބޭނުންވީމާ ބޭނުން ކަމެއް ކޮށްލަންތައް އަހަރެން މި ގެއަށް ގެނައީ. އެކަން އެނގުނު ނަމަ އަހަރެން މި ގެއަކަށް ނާންނާނަން. މާލޭ މަގުމަތީގައި އުޅެން ޖެހުނަސް މިގެއަކަށް ނައީސް...." ހަމަ ރަނގަޅަށް ވެސް އަހަރެންގެ ބަޑި ފަޅައިގެން ހިނގައްޖެއެވެ.\n"ހިތުގައި ކުޑަ ވެސް ރަހުމެއް ނެތީތަ؟ އަހަރެން މި ދުނިޔެއަށް ތިޔަ ގިނަކުރަނީ ކީއްވެ؟ އާތިފްގެ ހިތަށް ކުޑަ ވެސް އެއްޗެއް ނާރަނީތަ؟ އާތިފްގެ ތިޔަ އަމަލުގެ ސަބަބުން ނީލާ އާއި ނީޝް އަށް ވާނެ ގޮތް ވިސްނިންތަ؟ ނީލާ އަށް އެނގިއްޖެ ނަމަ އަހަރެން ދައްކާނީ ކޮން މޫނެއް،" ހިތުގައި ހުރި ޝަކުވާތައް އަހަރެން ފުންޏަކަށް އޮއްސާލީމެވެ.\n"އަހަރެން.. އަހަރެން، ރީމާ ދެކެ ލޯބިވަން. ފުރަތަމަ މަގުމަތިން ފެނުނު ދުވަހުން ފެށިގެން އަހަންނަށް ރީމާ ދެކެ ލޯބި ވެވިއްޖެ! ރީމާ އަށް ބޭނުންވެއްޖެ،" ކަރުގައި އެއްޗެއް އަޅައިގަނެފައިވާ މީހަކު ވާހަކަ ދައްކާ ގޮތަށް އާތިފް އަހަންނަށް ޖަވާބު ދިނެވެ.\nއޭނާގެ އެ އަޑުގައި ރިހުމެއް ވެއެވެ. ޖެހިލުން ވެފައި ހުރި ނަމަވެސް ހިތުގައި އޮތް ވާހަކަތައް އޭނާ ވެސް ބޭރުކޮށްލިއެވެ.\n"ތިއީ ލޯބިވާ މީހުން ކަންކުރާ ގޮތެއް ނޫން. ގަދަކަމުން ހޯދުމަށް ވުރެ އަހަރެން ކައިރީގައި ތި ވާހަކަ ނުބުނީ ކީއްވެ؟ އަހަރެން ވެސް މިއީ އިންސާނެއް. ހިއްސުތަކެއް ވޭ. އަހަރެންގެ ވެސް ބޭނުންވާ ކަންކަން ހުންނާނެ. އަހަރެންގެ އިހުސާސްތަކަށް ބެލުމެއް ނެތި ގަދަކަމުން އަހަރެންގެ ހަށިގަނޑަށް އާތިފް އަރައިގަތީ ވެސް ލޯބިވާތީތަ؟ އެއީ ލޯބިވާ މީހުން ކަންކުރާނެ ގޮތެއް ނޫން،" ގިސްލަމުން ކަހަލަ ގޮތަކަށް އަހަރެން ބުނީމެވެ.\n"ރީމާ ކައިރީގައި ބުނަން ވަރަށް މަސައްކަތްކުރިން. އިޝާރާތުން ވެސް ބުނިން. ރީމާ ވެސް އެ އިޝާރާތްތަކަށް ޖަވާބު ދިނުމުން އަހަރެން ހީކުރީ ރީމާ ވެސް ހުރީ އަހަންނަށް ބޭނުން ވެފައި ކަމަށް. ނަމަވެސް އެރޭ ކޮޓަރިއަށް ވަނުމުން...." ބުނަން އުޅުނު ވާހަކަ ހުއްޓާލިއެވެ.\nބުނޭ ކޮން ރެޔަކު....ކީކޭ ތިޔަ ކިޔަނީ...." އަހަރެން އިނނީ އާތިފްގެ ވާހަކަ އަށް ކެތްމަދުވެފައެވެ.\nއެއްވެސް ކަމެއް ފޮރުވިފައި އޮންނާކަށް ބޭނުމެއް ނޫނެވެ. އާތިފްގެ ހިތުގައި އޮތް އެއްޗެއް ހޯދަން އަހަރެން ބޭނުމެވެ. މި ކަމަކާ ހުރެ އަހަރެންގެ ކިޔެވުން ވެސް ހަލާކުވެ ދަނީއެވެ. ކުރިމަކުގައި ވާނެ ގޮތް ނޭނގި މި ގޮތުގައި ގަނޑަތެޅެން އަހަރެން ބޭނުމެއް ނޫނެވެ.\n"ބޭބެ އަށް ގޮވި ރޭ.." އާތިފް އެހެން ބުނުމާ އެކު ބިރެއް ފެނިގެން ފަހަތަށް ޖެހޭ ގޮތަށް އަހަރެން އާތިފާ ދުރަށް ޖެހިލީމެވެ. ހީވީ ދުނިޔެ ބޯމައްޗަށް ވެއްޓުނުހެންނެވެ.\nމާތް ކަލާކޯ! ހެޔޮ ނުވާނެ އަހަންނަށް އެހެން ހަދަން. ބޭބެއޭ!" އާތިފް ބުނި ޖުމްލަ ޔަގީން ނުވާ ފަދަ ގޮތަކަށް އަހަރެން ބުނީމެވެ.\n" ހުމްމް.... އެރޭ ރީމާ ގޮވީ ބޭބެއަށް. ރީމާ އޮތީ ހަމަ ހެޔަކު ނޫންހެން އަހަންނަށް ހީވަނީ. ފާޑެއްގެ ގޮތެއް ވެފަ. ރީމާ އަށް އަހަރެން ނޭނގުނު...ވެފައި ހުރި ގޮތެއްގެ ސަބަބުން...، އެ ހާލަތުގެ ގޮތުން އަހަންނަށް ކެތް ނުވީ... ރީމާ އިރުއިރުކޮޅާ ބޭބެ ތިހެން ނުހަދާށޭ ގޮވި..." ކުޑަކުއްޖަކަށް ވާހަކައެއް ކިޔައިދޭ ފަދަ ގޮތަކަށް އާތިފް މަޑުމަޑުން ވާހަކަ ދެއްކިއެވެ.\nމާތްކަލާކޯއެވެ! މި ހުރިހާ ދުވަހަކު އަހަރެން ޔަގީންކޮށްގެން ހުރީ އަހަރެންގެ އިއްފަތްތެރިކަން ނަގާލީ ނުބައި ބޭބެގަނޑު ކަމަށެވެ. ނަމަވެސް މި ގެއަށް ބަދަލުވުމާ އެކު އަހަރެންގެ ހަށިގަނޑު ޝިކާރަކުރީ ބޭބެއެއް ނޫންތާއެވެ. އެއީ އާތިފެވެ. އެއީ ހަމަ އާތިފެވެ. އެރޭ އަހަރެންގެ ހަށިގަނޑު ނޮޅައި ކެއީ އާތިފެވެ.\nއަހަރެން އަޑުން އަޑުނަގާ ރޯން ފެށީމެވެ. ގިސްލަމުން ވާހަކަ ދެއްކޭތޯ މަސައްކަތްކުރީމެވެ. ނަމަވެސް އަޑެއް ބޭރެއް ނުވިއެވެ. އިތުރު އެއްޗެއް ބުނުމުގެ ހިތްވަރެއް އަހަރެންގެ ނެތެވެ. އާތިފް ދެކެ އައީ އަމަށަކު ރުޅިއެއް ނޫނެވެ.\n"ސޮރީ ރީމާ. އަސްލު ވެސް އަހަންނަށް ކެތް ނުވީ. ހެޔޮނުވާނެ އަހަންށް މާފްކުރޭ! އައި ލަވް.....،"\nއާތިފްގެ ޖުމްލަ ފުރިހަމަ ކުރުމުގެ ކުރިން އަހަރެން ފުންމައިގެން ތެދުވެ އާތިފްގެ މޫނުގައި ތަޅައިގަތީމެވެ. އަދި ވަކި އަޅައި ދަމައިގަތީމެވެ. ވެގެން ވާ ނަމަ މިރޭ އަހަރެން އޭނާ ރޮލާ ކާނަމެވެ.\n" ސޮރީއޭ!....އަހަންނަށް...." ރޮމުން ގިސްލަމުން އަހަރެން އާތިފަށް އަނިޔާކުރަމުން ގެންދިޔައީމެވެ.\nއަހަރެން ހުއްޓުވާކަށް އޭނާ މަސައްކަތެއް ނުކުރެއެވެ. އޭގެ ބަދަލުގައި އޭނާގެ ބަޑިވެސް ފަޅައިގެން ހިނގައްޖެއެވެ. އަޑުން އަޑު ނަގާ ބޮޑު ފިރިހެނަކު ރޮނިކޮށް މީގެ ކުރިން އަހަރެން ނުދެކެވެ. އޭނާ ގުޑި ވެސް ނުލައި އިނދެ ކަރުނަ އަޅާ ރޮނީއެވެ. އިރުކޮޅަކު އާތިގެ މޫނުމަތީގައި ތެޅުމަށް ފަހު އަހަރެންގެ ވަރުދޫވެގެން އޭނާގެ މޭމައްޗަށް ތިރިވިއެވެ. އަދި އޭނާގެ މޭމަތީގެ އިސްތަށިތަކުގައި ބާރަށް ހިފަހައްޓައި މޫނު ފޮރުވީމެވެ.\n" އަހަންނަށް މާފުކުރޭ...،" އާތިފް އެ ޖުމްލަ ތިން ހަތަރު ފަހަރު ތަކުރާރުކުރުމަށް ފަހު ވަރަށް ބާރަށް ފާރުގައި ބޯޖެހިއެވެ. އަހަންނަށް ރޭކާލީ ވެސް އޭނާ ތިން ހަތަރު ފަހަރު ފާރުގައި ބޯ ޖެހިފަހުންނެވެ.\n"އާތިފް... މޮޔަވީތަ؟" އޭނަގެ ބޮލާއި ފާރާ ދެމެދަށް އަތް ލުމަށް ފަހު އަހަރެން ހަޅޭލަވައިގަތީމެވެ.\n"އަހަރެން މިއީ ވަރަށް ގޯސް މީހެއް. އަހަރެން މިއީ ދިރިއުޅޭ ވަރު މީހެއް ނޫން. އަހަރެން މަރުވިޔަދީ. އެކަކު ވެސް އަހަރެން ދެކެ ލޯތްބެއް ނުވާނެ. އަހަނަށް މާފް ހައްގެއް ނޫން،" އާތިފް އަނެއްކާ ވެސް ފަރުގައި ވަރަށް ބާރަށް ބޯޖެހިއެވެ.\nނަމަވެސް މި ފަހަރު އެނބުރިލާފައި ނިތްކުރި ޖެހޭތޯ އޭނާ ބެލިއެވެ. އަހަރެން ވަގުތުން އޭނާގެ ހަށިގަނޑުގައި ހިފައި އޮޅުލައިގަތީމެވެ. އަދި އޭނާއަށް ގުޑިވެސް ނުލެވޭ ގޮތަށް ބާރަށް ހިފެހެއްޓީމެވެ. އަހަރެންގެ އަތުތެރެއިން ދެމިގަންނަން އޭނާ ވަރަށް މަސައްކަތް ކުރިއެވެ.\n"ނޫން. ނޫން. އާތިފް. އަހަރެން ވެސް އާތިފް ދެކެ...." ބުނަން އުޅުނު ޖުމްލަ ފުރިހަމައެއް ނުކުރެވުނެވެ.\n"އާން! އަހަރެން ވެސް މިހާރު އާތިފް ދެކެ ލޯބިވަން،" އާތިފް މައިތިރިކުރެވޭނެ ހަމައެކަނި ގޮތަކީ އެއީކަން އަހަންނަށް ކަށަވަރުވިއެވެ.\nއޭނާ ބޯ ތަޅަން ފެށުމުން އަހަރެން ބިރުގަތެވެ. ހާލަތުގެ ގޮތުން ހިތުގައި އޮތް ވާހަކަ ބޭރުކުރަން އަހަންނަށް މަޖުބޫރުވިއެވެ.\n"ރީމާ.. އަސްލު ވެސްތަ؟. ނޫން. އަހަރެން މިއީ ރީމާގެ ލޯބި ހައްގު މީހެއް ނޫން. އެ އަށް ވުރެ މާ ނުބައި މީހެއް،" އެހެން ބުނުމާ އެކު އާތިފް އަނެއްކާ ވެސް ފާރުގައި ބޯޖެހިއެވެ. ނަމަވެސް މި ފަހަރު ހުރަހަކަށްވީ އަހަރެންގެ އަތެވެ. ވަރަށް ތަދުވެސް ވިއެވެ.\n"ނޫން.. އާތިފް... ތިހެން ނުހަދާ. އަހަރެން މިހާރު ގަބޫލުކޮށްފީމޭ. އާތިފް އަހަރެން ދެކެ ލޯބިވާ ކަމަށް. ދެން ތިހެން ނުހަދާ. ހުއްޓާލަބަލަ. ހެޔޮ ނުވާނެ. ހުއްޓާލަބަލަ. ވެދިޔަ ކަމެއް ވެ ނިމުނީ. ދެން އެކަން ހަނދާން ނައްތާލާ. އަހަރެން އެކަން ހަދާ ނައްތާލައިފި. މާފްކޮށްފި،" ބޭއިހްތިޔާރުގައި އަހަންނަށް އިހުނަށް ވުރެ ބާރަށް އާތިފްގެ ހަށިގަނޑުގައި އޮޅުލައި ގަނެވުނެވެ. އަދި އޭނާ މޫނުން ދޮން ނަގަން ފެށީމެވެ.\n" އޯ ރީމާ...." އަހަރެންގެ ހަރަކާތްތަކަށް އާތިފް ވެސް ރައްދު ދޭން ފެށިއެވެ. އޭނާ ވެސް އަހަރެންގެ މޫނުގައި ބޮސް ދޭން ފެށިއެވެ. އަދި ތުންފަތުގައި މަޑުމަޑުން ދަތް އަޅާލިއެވެ. ދެ މީހުން ވެސް ހޭވެރިކަން ގެއްލުނީއެވެ. ލޯބީގެ ކަނޑުގައި ގަރަގުވެ ނިމިއްޖެއެވެ. އެހެން ފަހަރުތަކާ ހިލާފަށް މި ފަހަރު އަހަރެން ވެސް ބޭނުން ވެގެންނެވެ. ލޯބީގެ އެ ކޯރުގައި ބެހިގެންދާން އަހަރެން ވެސް ބޭނުންވީއެވެ. އާތިފްގެ އަތުގައި ހިފައިގެން ދެވޭނެ އެންމެ ދުރަކަށް އަހަރެން ދާނަމެވެ.\nއެރޭގެ ފަތިހުގެ އަލިކަން ފާއްދާލީ އަހަރެންގެ ހަޔާތަށް ވެސް އުންމީދުގެ އާ ދޯދިތަކެއް ގެނުވާފައެވެ. އާތިފްއާ އެކު ހޭދަކުރި އެ ވަގުތުކޮޅު ވެގެންދިޔައީ އަހަރެންގެ ހަޔާތުގެ އެންމެ އުފާވެރި ވަގުތުކޮޅަށެވެ. ހަޔާތުގައި މިހާތަނަށް ކުރިމަތިވި ހިތަދަތިކަމާއި އަނިޔާތައް މަތިން އަހަރެން ހަނދާންނެތި މާޔޫސްކަން ފިލާ ހިނގައްޖެއެވެ. އަހަރެންގެ ހިތުގައި ހުރި ލޯވަޅުތައް އާތިފްގެ ލޯބިން ބައްދަދީފިއެވެ. ޒަހަމްތަކުގައި އޭނާ މަލަން އަޅައިދީފިއެވެ. ދެ ހަށިގަނޑު އެކަތިގަނޑެއްގެ ގޮތުގައި، އެއްވެސް ހުރަހެއް ނެތި ބީހެމުން ދިޔައިރު އެ ބީހުންތަކާ އެކު އެތައް ވައުދުތަކެއް އަހަރެމެން ވީމެވެ. ދުވަހަކު ވެސް އެކަކު އަނެކަކާ ވަކި ނުވުމުގެ ވައުދެވެ. އެކަކު އަނެކަކަށް އިންތިހާ އަށް ލޯބި ދިނުމުގެ ވައުދެވެ. ހަމަ ރަނގަޅަށް ވެސް އަހަރެމެން ދެ ލޯބިވެރިންނަށް ވެ ނިމިއްޖެއެވެ. އަހަރެންގެ އިއްފަތްތެރިކަން ނަގާލީ ބޭބެ ނޫން ކަމާއި އާތިފްކަން އެނގިހުރެ ވެސް އަހަރެންގެ ހިތުގައި އާތިފާ މެދު އެއްވެސް ޝަކުވާއެއް ނެތެވެ. އަހަރެންގެ ހަށިގަނޑި އެކީއެކަށް ހިބައިން އޭނާ އަށް ދީ ނިމިއްޖެއެވެ.\nފަތިހުގެ އިރާއެކު އަހަރެން އާތިފް ދޫކޮށްފައި ކޮޓަރިން ނުކުތީ އެތައް ފަހަރަކު މަސައްކަތް ކޮށްގެންނެވެ. ފަތިހުގެ ބަންގީގެ އަޑާއެކު އެ ކޮޓަރިން ނުކުންނަށް އަހަރެން އާތިފާ ވަދާއީ ސަލާމް ކުރީމެވެ. ނަމަވެސް ތުންފަތުގެ އެ ބީހުމުން ކުރި ސަލާމް ހެނދުނު ހައެއް ޖަހައި ދިޔައިރު ވެސް ނުނިމެއެވެ. އެތައް ފަހަރަކު ތަކުރާރުކުރަންޖެހުނެވެ. އެނދުމަތީގައި އޮތް ޓީޝާޓް ލައިގެން ދޮރާ ދިމާއަށް އެތައް ފަހަރަކު އަހަރެން ހިނގައިގަތީމެވެ. އެތައް ފަހަރު ތަޅާ ހަމައަށް ވެސް ދިޔައީމެވެ. ނަމަވެސް އާތިފްގެ ލާނެތް ބީހުންތަކާ އެކު ދެ މީހުން އެނބުރި އެނދުމައްޗަށް ޖެހިގަންނަންޖެހުނީ ކިތައް ފަހަރު ކަމެއް ވެސް ނޭނގެއެވެ. އޭނާގެ ގާތިލާނާ އެ ހަރަކާތްތަކުގެ ޝިކާރައަކަށް އަހަރެން ހެދިއެވެ. އެ ލޯބީގައި ހަގީގަތުގައި ވެސް އަހަރެން ގަރަގުވެ ނިމިއްޖެއެވެ. އެ ލޮބުވެތި ބީހުންތަކުން މޮޔަކޮށްފިއެވެ. އަހަންނަށް ވެގެންވާ ނަމަ ހިނދުކޮޅަކަށް ވެސް އެ ކޮޓަރިން އަހަރެން ނުނިކުންނާނަމެވެ. އަނެއް ދުވަހުގެ އިރު އަރަންދެން ވެސް، އަދި ކީއްކުރަން ހެއްޔެވެ؟ އެތައް ޒަމާނެއް ވިޔަސް އާތިފްގެ އެ ތަނަވަސް މޭމަތީގައި އަހަރެން އޮވެދާނަމެވެ. އެ ލޯބި ފިރުމުންތަކާއި އޭނާގެ ވާހަކަތައް އަޑުއަހަން މުޅި އުމުރު ވެސް އެ ގޮތުގައި ހޭދަކޮށްފާނަމެވެ. ނަމަވެސް.....


Vaahaka: Vanhanaa2(Episode-02) - Vaguthu\nއަނެއްކާވެސް ކޮވިޑަށް ޓެސްޓް ކުރާ އަދަދު ދަށަށް - 52 މިނެޓް ކުރިން\nވާހަކަ: ވަންހަނާ2- ދެވަނަބައި\nއޭޕްރީލް 24 ވަނަ ދުވަހު ގެނެސްދިން ބައި\n"އަދިވެސް ތި ވިސްނަނީ އެކަމާތަ؟" އިންޝާގެ އަޑު ޖެހުމާއެކު ނަޒީލް ސިހުނެވެ. "މަ ތިރިޔަށް ދިޔައީ ފެން ޖަގު ހުސްވެފައި ހުރީމަ ފެން އަޅަން. ދިޔައިރު ދިޔައީ ހޮޅިބުރި ވެސް ދިއްލާފަ. އެކަމު ނަޒީލް ތިބުނީ ހޭލެވުނު އިރު ކޮޓަރި ހުރީ ނިއްވައި އަނދިރިކޮށްފައޭ. ގައިމު އަހަރެން އައިއިރު ވެސް ކޮޓަރި ހުރީ ދިއްލާފަ."\n"ވެދާނެ އެއީ ހުވަފެނެއް ކަމަށް ވެސް." ނަޒީލްގެ ހިތުން ޝައްކު ފިލައިގެން ނުދިޔަކަމުގައި ވިޔަސް އެވަގުތަށް އޭނާ އެ ވާހަކަ އޮއްބާލިއެވެ. އިންޝާ ފަނޑު ހިނިތުންވުމަކުން ހިނިތުންވެލިއެވެ. ނަޒީލް ތެދުވެގެން އައިސް އިންޝާގެ ދެ އަތުގައި ހިފައިލަމުން ނިތްކުރިއަށް ބޮސްދިނެވެ.\n"ލޯބިވޭ. ފާހާނާ އަށް ވަދެލާފަ އެބަ އަންނަން." އިންޝާގެ ދެއަތަށް ބާރަށް ފިތާލަމުން ނަޒީލް އެއް ލޯ މަރާލީ ލާނެތް ހިނިތުންވުމެއް ތުންފަތް މައްޗަށް ވެރިކޮށްލަމުންނެވެ. އަދި އިންޝާގެ ކަންފަތް ދޮށުގައި ނަޒީލް ސިއްރުސިއްރުން ކޮންމެ ވެސް ވާހަކައެއް ބުނެލިއެވެ. އެޔާއެކު އިންޝާ ގަތް ލަދުން ހީގަނެވުނީ ނަޒީލްގެ ކޮނޑުގައި ބޮނޑިއެއް އަޅައި، ކޮށްޕާލަމުންނެވެ. ނަޒީލް ހެމުންހެމުން ގޮސް ފާޚާނާއަށް ވަނެއެވެ.\nއިންޝާއާއި ނިހާއަށް އަނިޔާވެރިވުމުގައި ނަޒީލްގެ އެއްވެސް އިޚްތިޔާރެއް އަދި ނިޔަތެއް ވެސް ނެތްކަމަށް ބުނެ، ނަޒީލް ވަނީ މަޢާފަށް އެދިފައެވެ. އަދި އެކަން އެހެންވީ އިބްރީސްގެ ވަސްވާސްތަކާއި ބާރުގެ ޝިކާރައަކަށް އޭނާ ވުމުންކަމަށް ބުނުމުން އިންޝާ އެ ވާހަކަތައް ޤަބޫލުކުރިއެވެ. ނަމަވެސް ނިހާއާ މެދު ނަޒީލްގެ ހިތް ނިޔަތް ރަނގަޅު ވާނެ ކަމާމެދު އިންޝާއަށް ކުޑަވެސް އިތުބާރެއް ނެތެވެ. ނަޒީލަށް މަޢާފުކޮށް، އެ އުޅުން އިސްލާޙުކޮށް ގެއްލިފައިވާ އިތުބާރު ހޯދުމަށް ނަޒީލަށް ދެވަނަ ފުރުޞަތެއް އިންޝާ ދިނީ ނިހާގެ ވެސް އެދުމުގެ މަތިންނެވެ. މިއަދު އެފުރުޞަތު ނަޒީލަށް ދެވުނުކަމަށް ޓަކައި އިންޝާ އުފާކުރެއެވެ.\nއިންޝާ ހެވިދިލިފައި ހުރެ ފާޚާނާ ދޮރާ ދިމާއަށް ބަލަމުން އެނދުގައި އިށީން ވަގުތު އެނދުކޮޅުގައި ހުރި މާޖަހާ ވަށި ފެނުނެވެ. ނަޒީލްގެ ވާހަކަތައް ހަނދާނަށް އައުމާއެކު އޭނާގެ ހިތުގައި ބިރުވެރިކަމެއް އުފެދިގެން ދިޔައެވެ. ކުރިން ދިމާވިފަދަ ބިރުވެރި ކަންތައްގަނޑެއް ފެށެން އުޅޭކަމުގެ ވަސްވާސްތައް ސިކުނޑިއަށް ވަންނަން ފެށުމާއެކު ދެއަތަށް ބޯ ހޫރުވާލެވުނެވެ. އެ އާއިލާ އިބްރީސްގެ ކިބައިން އަބަދުގެއަބަދަށް މިންޖުވެފައިވާކަން އިންޝާ އަމިއްލަ ނަފްސަށް ވިސްނައިދިނެވެ.\nޞަފިއްޔާ ހެނދުނުހެނދުނާ ތެދުވެ، އަވި އެރުމުގެ ކުރިން މުޅި ގޯތިތެރެ ކުނިކަހާ ނިންމާލިއެވެ. އޭނާ ގޭތެރެއަށް ވަދެ ނަޒަރު ހިންގާލިއިރު އެއްވެސް މީހެއްގެ ހިލަމެއް ނެތުމުން، އެކަކުވެސް ހޭލާ ނޫޅޭކަން އެނގުނެވެ. ދީޕިކާއަށް ދެތިން ފަހަރަކު ހަރު އަޑުން ގޮވާލިއެވެ. ޚަބަރެއް ނުވުމުން ދީޕިކާ ވެސް ހޭނުލަނީކަން ކަށަވަރުވިއެވެ. ޞަފިއްޔާ ބަދިގެއަށް ވަދެ ފެން ހޫނުކޮށްގެން ކޮފީއެއް ގިރާލިއެވެ. ފާރޮށި ޖޯޑަކާއެކު ކޮފީތަށި ބޯލުމަށްފަހު އޭނާ ދެން އަވަސްވެގަތީ ހެނދުނުގެ ނާސްތާ ތައްޔާރު ކުރުމަށެވެ.\nދީޕިކާއަކީ ގޭތެރޭ މަސައްކަތްތަކުގައި އަތްގާތްކޮށްދީ އެހީތެރިވުމަށް ގެނެސްގެން ގެންގުޅޭ މީހެއް ނަމަވެސް ކެއްކުކުމުގައި ދީޕިކާގެ އެހީތެރިކަމެއް ލިބެނީ މަދު ފަހަރަކުއެވެ. މިހާރަކަށް އައިސް ދީޕިކާ ހޭލަނީ ވެސް ހޭލާނެ އިރަކުންނެވެ. އަމިއްލައަށް ފެނިގެން ކަމެއް ނުކުރާއިރު ކުރާކަމެއް ކޮށްފައި ހުންނަނީ ދެވަނަ ފަހަރަށް ކުރަންޖެހޭހައި ފަރުވާކުޑަކޮށެވެ. ދީޕިކާގެ އުޅުމަށް ބަދަލު އަންނަން ޖެހުނު ސަބަބު ޞަފިއްޔާއަށް އެނގެއެވެ. އޭނާ ރަށަށް ދާން ބޭނުންވާ ވާހަކަ ޞަފިއްޔާ ގާތުގައި ދެތިން ދުވަހަކު ދައްކާފައި ވެއެވެ. އާއިލާ ކައިރިޔަށް މަސް ދުވަހަށް ވިޔަސް ފޮނުވައި ދިނުމަށް އެދިފައި ވެއެވެ. އެ ވާހަކަތައް އިލްހާމްގެ ކަންފަތާ ހަމައަށް ފޯރުމުން އިލްހާމް އެކަމާ ދެކޮޅު ހެދިއެވެ. ދީޕިކާގެ އެދުމަށް ބީރު ކަންފަތެއްދީ ފުރަގަސްދިނެވެ. ދީޕިކާ މަސައްކަތަށް ފަރުވާ ކުޑަކުރަން ފެށީ އެހިސާބުންނެވެ.\nނިހާއަށް ބަދިގެއަށް ވަދެވުނުއިރު ޞަފިއްޔާ ހުރީ ރޮށި ފިހާށެވެ. މީހެއްގެ ހިލަމެއްވީހެން ހީވުމާއެކު ޞަފިއްޔާ އެނބުރި ބަދިގޭ ދޮރާ ދިމާއަށް ބަލާލިއެވެ. ނިހާ ހިނިތުންވެލިއެވެ. ވީ ފޫއްސެއް ބަޔާން ކުރަން ނޭނގޭ ހާލުގައި ސަފިއްޔާ އޭނާ ކުރަމުން ދިޔަ މަސައްކަތަށް ރުޖޫޢަވިއެވެ. ޞަފިއްޔާގެ އަމަލުތައް ހުރި ގޮތުން ނިހާއަށް އެއްޗެއް ބުނާކަށް ނުކެރުނެވެ. އޭނާ ކޮފީތަށްޓެއް ގިރާލައިގެން މޭޒު ކައިރީ އިންދައި ޞަފިއްޔާ ގޮވާލިއެވެ. ނިހާ އިސް އުފުލާލައި ބަލާލުމާއެކު ޞަފިއްޔާ ދިން ހަބަރަކުން ކޮށިއަރާގޮތްވިއެވެ. އޭނާ އަވަސް އަވަހަށް ތަށްޓަކަށް ފެން އަޅައި އެއް ނޭވައިން ދަމާލިއެވެ.\n"ނިހާ ހީކުރަނީ އުމުރު ދުވަހު މި ގޭގައި ތިގޮތަށް އުޅެވިދާނެކަމަށްތަ؟" ޞަފިއްޔާ ވާހަކަ ދެއްކީ ހިތްހަމަނުޖެހިފައި ހުރެ ރުޅިވެރި ރާގެއްގައެވެ. "ފައިރޫޒްއާ ކާވެނި ކުރާނެ ދުވަހެއް ނިހާއަކަށް ނުނިންމުނެއްނު. އެކަންވެސް އެންމެ ފަހުން ކުރަން މި ޖެހުނީ މަށަށް. އަންނަ ހަފްތާގައި ކާވެނި ކުރަން ތައްޔާރަށް ހުރޭ."\n"ނޫން." ނިހާގެ ދުލުކުރިޔާ ހަމައަށް އައީ އެންމެ ލަފްޒެކެވެ.\n"ކޮން ނޫނެއްތަ؟" ޞަފިއްޔާ ގެ އަޑު ބާރުވިއެވެ. "ކަލޭ ސިހުރު ބޮނޑި ބަނދެގެން މަގޭ ދަރީގެ ދިރިއުޅުން ހަލާކުކުރަން އުޅުނީމަ ވެސް އަހަރުމެން ކަލެޔަށް ކިހާ ރަނގަޅަކަށްތަ މި ކަންތައް ކޮށްދެނީ. އެހެން ބަޔަކުނަމަ މިގެއިން ނެރެ އެއްލާލާނެތާ ކޮން ދުވަހެއް. އެކަމު ކަލޭ މިގޭގަ ބަހައްޓައިގެން ރަނގަޅު މީހަކު ހޯދައި ކާވެނި ކުރުވާފައި ފޮނުވަން މި އުޅެނީ. މީކީ އެއްވެސް ކަމަކަށް ޝުކުރުވެރި ވެސް ވާ އާދަމުގެ ދަރިއެއް ނޫނޭ. ރީތި ގޮތުގަ މިކަން ނިންމަން ވަގުތު ދިނީމަވެސް ފޫގަޅައިގެން ތީނީ އުމުރު ދުވަހު އަހަރުމެންގެ ތައްޕާހުގަ އުޅޭކަންނު. މީގަ ދެން އިތުރު އެހެން އެއް ގޮތެއް ވެސް ނޯންނާނެ. ކާވެނި އަންނަ ހަފުތާގައި ކުރެވޭނެ. ދެން ހަދާނެ އެއްޗެއް ހަދާ."\n"އަހަރެން އަދި ކުޑަ ވަގުތު ކޮޅެއް ބޭނުން." ނިހާ ވާހަކަ ދެއްކީ މަޑުމަޑުންނެވެ.\n"ކިހާވަރަކަށްތަ ވަގުތު ދޭންވީ؟ ތިބުނާ ވަގުތެއް ދުވަހަކުވެސް ނާންނާނެ. އިތުރު ވަގުތުތަކެއް ހޯދައިގެން މަގޭ ނިކާލްގެ ދިރިއުޅުމަށް ވަންނަން ހިޔާލުވެސް ނުކުރާތި. އެކަހަލަ ހިޔާލެއް ކުރިޔަސް ކަލޭ ޖެހޭނީ މިގެއިން ނުކުމެގެން ދާން. ކަލެޔަށް މިހާރު ހަމަ އެންމެ ރަނގަޅު ވާނީ ފައިރޫޒްއާ އިނދެގެން މިގެއިން ދިޔައިއްޔާ. މިއަދު މެންދުރުގެ ކެއުމަށް ފައިރޫޒުގެ އާއިލާއަށް މަ އޮންނާނީ ދަޢުވަތުދީފައި. އަންނަ ހަފްތާގައި ކާވެނިކުރަން ބޭނުންވާ ވާހަކަ އެމީހުންނަށް އަންގާ. އަދި ބުނަން. ކަލޭ މި ކާވެންޏާ ދެކޮޅު ހެދުމުގެ ވިސްނުމެއް ގެންގުޅެންޏާ އެ ހިޔާލު ވެސް ދޫކޮށްލާ. ދެކޮޅުހެދުމުގެ އިޚްތިޔާރެއް ކަލެޔަކަށް މިހާރު ނޯންނާނެ. މި ކާވެނި ދެން އެއްވެސް ސަބަބަކާ ހުރެ ފަސްވިޔަސް އަދި ކެންސަލް ވިޔަސް ކަލޭ ހުންނާނީ މިގޭ ހަތަރު ފާރުން ބޭރުގައިކަން ހަނދާންކުރާތި."\nޞަފިއްޔާގެ ވާހަކައިން އޭނާއަކީ މިހާރު އެ ގޭގައި ހުރި "ވަގުތީ" މެހެމާނެއްކަން ނިހާއަށް ވިސްނުނެވެ. އިބްރާހިމްބެގެ ވާހަކަތަކަށްފަހު ނިހާއަށް އެގޭގައި ދިރިއުޅުމުގެ ހައްޤު ދެވިފައި އޮތީ ފައިރޫޒުއާ ކާވެނި ކުރުވުމުގެ މަޤުޞަދު ހާސިލުކުރުމުގެ ބޭނުމުގައިކަން ސާފުވެގެން ދިޔައެވެ. ފައިރޫޒް ގާތުގައި ކާވެނިކުރަން ބޭނުންނުވާ ވާހަކަ ބުނަން ނުކެރުންކަން އެއީ ނިހާގެ ނަސީބެވެ. ނިހާ ބުނާނެ އެއްޗެއް ކުރާނެކަމެއް ވެސް ނޭނގިފައި އިންދައި ދެލޮލަށް ކަރުނަ ގިނަވާން ފެށިއެވެ. ޞަފިއްޔާ ރޮށި ފިހެ އަވަދިވުމާއެކު ލައިގެންކާނެ އެއްޗެއް ތައްޔާރުކުރުމަށް ނިހާ ގާތު ބުންޏެވެ. ނިހާގެ ދެލޮލުގައި ވިދަމުން ދިޔަ ކަރުނަތައް ޞަފިއްޔާގެ ސަމާލުކަމަށް އަޔެވެ.\n"މިހާރު ރޯވަރުގެ އެއްޗެއް މަށަށް ބުނެވިއްޖެތަ؟" ޞަފިއްޔާ ވާހަކަ ދެއްކި އަޑަށް ނިހާ ސިހިފައި ވަގުތުން ދެލޯ ފޮހެލިއެވެ. ހިންދިރުވާލިއެވެ. އޭނާ މިހާރު ދެރަވާލެއް ވެސް މާ އަވަހީއެވެ. ޖަޒުބާތުގައި ޖެހޭގޮތްވެ ރޮވެނީއެވެ. ހަޤީޤަތުގައި ނިހާ ރޯން ބޭނުން ނުވިޔަސް ނިކާލްއާ ވަކިވެދާނެހެން ހީވެފައި ކެތްތެރިކަން ކޮޅުން ލަނީއެވެ. އަދި ވަގުތު ފާއިތެއް ނުވެއެވެ. ނަމަވެސް ވަގުތު ކުޑަތަން ވެއްޖެއެވެ. ރިހަ ކެއްކުމުގެ މަސައްކަތުގައި އުޅެމުން ދެން ކަންތައްކުރާނެ ގޮތަކާމެދު އޭނާ ވިސްނަމުން ގެންދިޔައެވެ. ކާވެނި ލަސްކޮށްލާނެ މޮޅު ގޮތެއް ހިޔާލަށް ނައުމުން ބޮލުގައި ރިއްސަންފެށިއެވެ. އެކަމުގައި އޭނާއަށް ހިޔާލެއް ދޭނީ ވެސް ވަކި ކާކު ހެއްޔެވެ؟ އެވަގުތު ކުއްލިޔަކަށް އިންޝާ މަތިން ހަނދާންވިއެވެ. ނިހާއަށް އިތުބާރު ކުރާ ހެޔޮހިތުން އަނގައިން ބުނެ ވާހަކަ ދައްކާ މީހަކަށް މިހާރު ހުރީ ހަމައެކަނި އިންޝާއެވެ.\nނިހާ ހުރިހާ ވާހަކަތަކެއް ކިޔާދިނުމުން އިންޝާ މޮޅު ހިޔާލެއް ދިނެވެ. އޭރު އެމީހުންގެ ވާހަކަތައް ސިއްރުން އަޑުއަހަން މީހަކު ހުރިކަމެއް އެމީހުންނަކަށް ނޭނގެއެވެ. އިންޝާ ދިން ޚިޔާލާ އެއްގޮތަށް ކަންތައްކޮށްފިނަމަ ކާވެނި ފަސް ކުރެވިދާނެއެވެ. އޭރުން ނިކާލަށް ވިސްނާދޭން ވެސް އިތުރު ވަގުތު ލިބިގެން ދާނެޔޭ ނިހާގެ ހިތަށް އެރިއެވެ. ނިހާގެ މޫނުމަތި އުޖާލާވެގެން ދިޔަތަން އިންޝާއަށް ފެނުނެވެ. ދެވަނަ ސިކުންތުގައި ނިހާއަށް ކުޑަކޮށް ހެވުނެވެ.\n"އެންމެންގެ ކުރިމަތީ ދޮގު ހަދަން ނިހާއަށް ކެރޭނެތަ؟" އިންޝާ އެހިއެވެ.\nނިހާ ބޮލުގެ އިޝާރާތުން އާނއެކޭ ބުންޏެވެ. މިހާރުވެސް އެންމެންގެ ނަޒަރުގައި ނިހާއަކީ ދޮގުވެރިއެކެވެ. މަކަރުވެރިއެކެވެ. ކަން ނުވެ ނަންވެ ބޭޒާރުވެފައިވާ ޖާހިލެކެވެ. ވީއިރު ދޮގެއް ހަދައިގެން ބަދަލުވާނެ ކަމެއް އޮއްނާނެ ހެއްޔެވެ؟ ނިހާއާ ދޭތެރޭ އެމީހުން ދެކޭގޮތް ބަދަލުވާނެ ހެއްޔެވެ؟ ނިކާލްގެ ރުޅި އިތުރަށް ގަދަވެ ނިހާއަށް ކުރާ ނަފުރަތު ބޮޑުވެގެން ދިޔަ ނަމަވެސް އެކަމަށް ނިހާ ކެތްތެރިވާނެއެވެ.\n"ނިކް ހުއްޓައެއްނު ތިހެން ބުނަން ވެސް ޖެހޭނީ. އެކަމަކު ފައިރޫޒްމެންނާ އެއް ސުފުރާ މައްޗަށް އޭނަ އަރާނެތަ؟" ނިހާގެ ކާވެނީގެ ވާހަކަ ދައްކާ މަޖިލީހެއްގައި ނިކާލް ބައިވެރިވެދާނެ ކަމާމެދު ނިހާގެ ހިތުގައި ޝައްކު އުފެދުނެވެ.\n" ހޫން. ވާނެ. ކީއްވެ ނުވާންވީ. ތިކަން މަށަށް ދޫކޮށްލާ." އިންޝާ ޔަޤީންކަން ދިނެވެ.\n"އަޅޭ. ތީ ހަމަ ރަންގަނޑެއް. ލޯބިވޭ." އިންޝާ ގައިގައި ނިހާ ބައްދާލިއެވެ.\nއިންޝާއާއި ނިހާ ރޭވިރޭވުން އަޑުއަހަން ހުރި ނަޒީލަށް އެ ހުރިހާ ވާހަކައެއް ވަރަށް ސާފުކޮށް އިވުނެވެ. އޭނާގެ ތުންފަތްމަތީގައި ދުވެލީ ކާމިޔާބު ހިނިތުންވުމެކެވެ. އިންޝާއާއި ނިހާގެ އިތުބާރު އަލުންއަނބުރާ ހޯދުމަށް މިއީ ރަނުގެ ފުރުޞަތެކެވެ. އެ ފުރުޞަތުގެ ބޭނުން، އޭނާއަށް އެންމެ ފައިދާވާނެ ގޮތަކަށް ހިފުމަށް އޭނާ ނިންމިއެވެ.\nއިލްހާމްމެން ދެމަފިރިންގެ ދެމެދުގައި ބީރައްޓެހި ކަމުގެ ފާރެއް ވަނީ ލެވިފައެވެ. ދުވަހެއް ދުވަހަކަށް އެ ފާރު ބޯވެ ވަރުގަދަވަމުން ދާކަން އިލްހާމަށް ފާހަގަވި ނަމަވެސް އޭނާ ހުރީ އަންހެނެއްގެ ފައިބުޑަށް ވެއްޓި އާދޭސް ނުކުރަން ނިންމައިގެންނެވެ. ޞަފިއްޔާ ބޭނުންވަނީ އިލްހާމްގެ ފަރާތުން ހަމަ އެންމެ ސުވާލެއްގެ ޖަވާބެވެ. އިލްހާމްގެ އެ ބުނާ އަންހެން ދަރިޔަކީ ކާކު ހެއްޔެވެ؟ އެ ސުވާލުގެ ޖަވާބު ޚުދު އިލްޙާމްއަކަށް ވެސް ނޭނގެއެވެ. ޖަވާބު ހޯދާކަށް އޭނާ ބޭނުމެއް ވެސް ނޫނެވެ. އެކަމަށް މަސައްކަތެއް ވެސް ނުކުރެއެވެ. އިލްހާމަށް އެނގިގެން އޭނާގެ ދަރިއަކަށް ބަލިވެއިން މީހަކީ ސަފީނާއެވެ. ސަފީނާގެ ބަނޑުގައި އޮތީ އަންހެން ކުއްޖެއްކަމެއް ވެސް ނުވަތަ ނޫންކަމެއް ވެސް ނޭނގެއެވެ. އެ ކުއްޖާ ވަނީ ދުނިޔެއަށް އައުމުގެ މާކުރިން ސަފީނާއާއެކު މި ދުނިޔެއާ ވަކިވެގެން ގޮސްފައެވެ. އަންހެންދަރިޔަކު ދުނިޔޭގައި ނުހުންނާނެކަމަށް ބުނެ އިލްހާމް ޖަވާބު ދެނީ ވެސް އެހެންވެގެންނެވެ. އެކަމަކު ޞަފިއްޔާއަށް އެ ޖަވާބު ކަމަކު ނުދެއެވެ. ޤަބޫލުކުރަން ދައްޗެވެ. ގަދަފައި ވިއްދާފައި އިބްރާހީމްބެ ކައިރިން އެސުވާލުގެ ޖަވާބު ހޯދުމަށް ޞަފިއްޔާ އުޅުނެވެ. ނަމަވެސް އެކަމާ ބެހޭގޮތުން އިބްރާހިމްބެއާ ސުވާލެއްކޮށްފިނަމަ "ޞަފިއްޔާ އަކީ މަގޭ އަނތްބެއް ނޫނޭ" ބުނެ އިލްހާމް ދިން އިންޒާރަށްފަހު ޞަފިއްޔާއަށް ހަތިޔާރު ބަހައްޓަން މަޖުބޫރުވީއެވެ. އެޔަށްފަހު އިލްހާމް ދެން ޞަފިއްޔާއަށް އެންގީ އޭނާގެ އަންހެންދަރިޔަކު ދުނިޔޭގައި ނުހުންނާނެ ކަމަށް އޭނާ ބުނާ ބަހަށް އިތުބާރުކޮށް މައިތިރިވެގެން ހުރުމަށެވެ.\nއެ ދެމަފިރިންގެ ދެމެދުގައި އުފެދިފައިވާ ބީރައްޓެހިކަން ދުވަހެއް ދުވަހަކަށް ބޮޑުވަމުން ގޮސް ކަންތައްތައް ބޮއްސުންލާ ހިސާބަށް ހިނގައްޖެއެވެ. އިލްހާމް ފެނުނަސް ޞަފިއްޔާގެ މޫނުމަތިން ފޫހިކަން ފާޅުވާން ފެށިއެވެ. އެއް އެނދުގައި ނިދާ ދެ ބީރައްޓެހިންނަށް އެދެމަފިރިން ވެއްޖެއެވެ. ޞަފިއްޔާއާ އޮޅިގެން ވެސް އަނގައިން ބުނެވިއްޖެނަމަ އެކަން ނިމެނީ ބޮޑު ޒުވާބަކުންނެވެ. މި ހިސާބަށް ކަންތައްތައް ދިޔުމުން އިލްހާމް ޖެހިލުންވެ ކަންބޮޑުވާ ގޮތްވިއެވެ. ހަމައެޔާއެކު ނިކާލް ވެސް ބަސްމަދުވެފައި އޭނާއާ ދުރުކަމެއް ބަހައްޓާކަން އިހްސާސްވުމާއެކު އިލްހާމްގެ ހިތުގައި އުފެދިފައިވާ ނުތަނަވަސްކަން ބޮޑުވިއެވެ. ކޮންމެ ގޮތެއްވިޔަސް އެއީ އޭނާގެ އަނބިމީހާއާއި ދަރިފުޅެވެ. އިލްހާމަކީ ކިތަންމެ ހަރުހިލަ ހިތެއްގެ ވެރިޔަކަސް އެމީހުން ދެކެ އޭނާ ލޯބިވެއެވެ. އެދެމައިން އޭނާޔާ ބަހައްޓާ ދުރުކަމަކީ އިލްހާމްގެ ހިތުގައި އުފެދިގެން ދިޔަ ހުސްކަމަކަށް ވެގެން ދިޔައެވެ. އެ މަޢުޟޫއާ ގުޅޭ ގޮތުން ނިކާލްއާ އެއްވެސް ވާހަކައެއް ދައްކަން އިލްހާމް ބޭނުން ނުވާތީ އެކަމާ ބެހޭ ގޮތުން ޞަފިއްޔާއާ ވާހަކަ ދެއްކުމަށް އިލްހާމް ނިންމިއެވެ. އޭރުން ދެން ޞަފިއްޔާ ނިކާލަށް ވިސްނައިދީފާނެތާއެވެ.\nމެންދުރަށް ކެއްކުމުގައި އަވަދިނެތި އުޅުމަށްފަހު ޞަފިއްޔާ އައިސް ކޮޓަރިއަށް ވަންއިރު އިލްހާމް އިނީ ޞަފިއްޔާގެ އިންތިޒާރުގައި އެނދުމަތީ އިށީނދެލައިގެންނެވެ.\n"މަ މި ދައްކާ ވާހަކަ އަޑު އަހާލަން މިތާ އައިސް އިށީނދެބަލަ." އިލްހާމް ގޮދަޑީގައި އަތުންޖަހާލަމުން ބުނެލިއެވެ. ޞަފިއްޔާ އައިސް އިށީނީ އިލްހާމްއާ ދެތިންފޫޓު ދުރުގައެވެ.\n"މި ދައްކާ ވާހަކަ ކަނުލާ އަޑު އަހާތި." އިލްހާމް ވާހަކަ ދެއްކީ މަޑުމައިތިރިކަމާއެކުއެވެ. "މުޅިން ބޭކާރު ކަމަކާ ޞަފިއްޔާ މަށާ ނުރުހިފަ ތި ހުންނަނީ. ޞަފިއްޔާގެ ސަބަބުން ނިކާލް މަށަށްކުރާ އިޚްތިރާމް ކުޑަވެއްޖެ."\n"އެއީ މަގޭ ސަބަބުން ވީ ކަމެއްތަ؟" ޞަފިއްޔާއަށް މަޑަކުން ނީދެވުނެވެ. "އޭނައަކީ ވެސް ތަޞައްވަރު ފުރިފަ ހުރި ބޮޑު ފިރިހެނެއް. އޭނައަށް ވެސް އެނގޭނެދޯ އޭނަގެ ބައްޕަ ދޮގުހަދާ އޮޅުވާލަންޏާ. ތިހެން ކަންތައް ކުރާހާ ހިނދަކު ތިޔަ ބުނާ އިޚްތިރާމާއި ޤަދަރެއް ނުކުރާނެދޯ؟"\n"ރުޅި ނައިސް ހަމަޖެހިގެން މި ދައްކާ ވާހަކަ އަޑު އަހާބަލަ." އިލްހާމް ރުޅި އައި ނަމަވެސް ރުޅީގެ މައްޗަށް ބުއްދި އިސްކުރިއެވެ. ދެމީހުން ރުޅި އަންނަން ވެއްޖެނަމަ ކުރެވޭނީ ޒުވާބެކެވެ. މިވަގުތު އިލްހާމް ބޭނުންވަނީ ޒުވާބަކަށް ނުގޮސް ޞަފިއްޔާއަށް އެއްޗެއް ވިސްނައިދޭށެވެ.\n"ހޫމް. އަޑުއަހާށޭ މީނީ." ފުރަތަމަ ފަހަރަށް އިލްހާމް ރީތިކޮށް ވާހަކައެއް ދައްކަން އުޅުމުން ޞަފިއްޔާ ހަމަޖެހެވޭތޯ މަސައްކަތް ކުރިއެވެ.\n"އެ އަނބުޅޭ ބޭނުންވި ގޮތަށް ކަންތައްވަމުން މިދަނީ. އޭނަ ބޭނުންވީ މި އާއިލާ ތެރޭގައި އޮތް އެއްބައިވަންތަކަން ނަގާލަން. މަގޭ އާއިލާ މީހުން މަށަށް ނަފުރަތު ކުރާނެ އެތިފަހަރެއް ހަދަން އޭނަ ބޭނުންވީ. މަގޭ ދަރިޔަކު ހުރިކަމެއް އަދި ނެތްކަމެއް ވެސް މަށަކަށް އަސްލު ނޭނގެ. އޭނަ ހެދީ ދޮގެއްކަމެއް ތެދެއްކަމެއް ވެސް މަށަކަށް ނޭނގެ. ތެދު ދޮގު ބަލާކަށް މަށެއް ބޭނުމެއް ވެސް ނޫން. މަ ނުބުނަން މަށަކީ މާ ރަނގަޅު މާތް މީހެކޭ. ޒުވާން ދުވަސްވަރު މަށަށް އެޅިފައި އޮތް ޅައެއްޗަކުން މަގޭ ދަރިއެއް މި ދުނިޔޭގައި ނުހުންނާނޭ ބުނާކަށް ނޭނގޭ. އޭގެ މާނައަކީ މަށަކީ ގޯސް މީހެކޭ ނޫން. އެއީ އަދި މަށާ އަނގައިން ނުބުނެ މަ އެކަހެރި ކޮށްލަންވީ ސަބަބެއް ވެސް ނޫން. މަ މިހިރީ މަށަށް މާޒީގަ ކުރެވުނު ކުށްތަކަށް ޠަޢުބާވެގެން. މަށަށް ގޮތަކަށް އުޅެވުނަސް އުޅެވިފަ ހުންނާނީ ޞަފިއްޔާއާ އިނުމުގެ ކުރިން. މި ވާހަކަ މިގޮތަށް ނުދައްކަން މިހިރީ ވެސް ޞަފިއްޔާއަށް އަމިއްލައަށް އެއްޗެއް ވިސްނޭތޯ. ޞަފިއްޔާއަކީ މިވަރު ކަމެއް ވިސްނޭނެ މީހެއް. ނިކަން އަމިއްލައަށް ވިސްނާލަބަލަ." އިލްހާމް ދޮގުތައް ފުލުފުލު ހަދަމުން ވާހަކަ ދެއްކީ ޞަފިއްޔާއަށް އެއްޗެއް ވިސްނައި ދިނުމަށެވެ. އޭނާ ވިސްނައިދޭން ބޭނުންވީ އެހެން ބަނޑަކަށް އޭނާގެ ކުއްޖަކު ހުރިކަމުގައި ވިޔަސް އެއީ ޞަފިއްޔާއާ ގުޅުމުގެ މާކުރިން އޭނާއަށް އަރައިގަނެވުނު ފާފައެއްގެ ހިތި ނަތީޖާއެއް ކަމެވެ.\n"މިއޮއް ހުރިހާ ދުވަހު ކީ ކުއްޖަކު ނުހުންނާނޭ. ދޮގު ކުރީ އިބްރާހިމްބެ. މަށަށް އޭރުވެސް އެނގުނޭ އިލްހާމްކަން ދޮގު ހަދަނީ." ޞަފިއްޔާގެ އަޑުގައި ފޫހިކަމެއް އެކުލެވިފައި ހުއްޓެވެ.\n"އަދިވެސް މަށަކަށް ޔަޤީނެއް ނޫނޭ." އިލްހާމް ބުންޏެވެ. "މަ ދޮގުހެދީ ވެސް މަސްލަހަތައްޓަކައި. މަށަށް މާޒީގައި ކުރެވުނު ކަމެއްގެ އަގު ކަލޭމެން ދައްކަން މަ ބޭނުން ނުވާތީ. މަ ގަބޫލެއް ނުކުރަން އެފަދަ ކަމަކުން މަގޭ އަނބި ދަރިންނަށާއި، މި އާއިލާއަށް އޭގެ ސަޒާ ލިބެން ޖެހޭނެ ކަމަކަށް. މަ ބުނި އެއްޗެއް ބުނީ ކަލޭމެން އެންމެން ރައްކާތެރިކުރަން."\n"ތިއެއް ނޫން އަނތްބަކު ފިރިޔެއް ކައިރިން އުއްމީދު ކުރާނެ ރައްކާތެރިކަމަކީ. ތީކީ ދަރިޔަކަށް ވެސް ރައްކާތެރިކަން ދޭންވީ ގޮތެއް ނޫން. ތިޔަ ބުނާ ރައްކާތެރިކަމުގައި އޮންނާނީ ދޮގާއި މަކަރާ ހީލަތް. ބިތު ފަންގި ނެގީމަ ދެން އެ ފެންނަ މަންޒަރުގައި ތި ބުނާ ރައްކާތެރިކަން ފެންނާކަށް ނޯންނާނެ. ދޮގުހެދީ ވެސް މީހުންގެ މޫނު މައްޗަށް ތިމާވަރު ރަނގަޅު މީހެއް ނެތްކަން ދައްކަން ވެގެން. ހަޤީޤަތުގައި ޔަޤީންކުރަން ދާނެ ދިމާލެއް ވެސް ނޭނގިފަ ތި ހުންނަނީ. އެހާވެސް ވިޔާނުދާކޮށް އުޅެވިފަ ހުރީ. ނިކަން ބުނެބަލަ. ދަރިޔަކު ހުއްޓަސް ހުންނާނީ މިވެނި މީހަކަށޭ. އޭރުން ތި ދަރިއެއްގެ ހަޤީޤަތެއް ވެސް އެނގިދާނު. ކާކުގެ ދަރިއެއް އެއީ؟" ޞަފިއްޔާ ހީވަނީ މައްސަލައެއްގެ ތަޙްޤީޤު ހިންގަން އުޅޭހެންނެވެ. އިލްހާމް ހީކުރީ ދަރިޔަކު ހުންނާނެ ކަމަށް އެއްބަސްވުމުން ޞަފިއްޔާގެ ސިކުނޑިން އެ ދަރިއެއްގެ ކަންތައް ނެރެ އެއްލާލެވޭނެ ކަމަށެވެ. އެހެނަސް ޞަފިއްޔާ އެހުރީ ހުރިހާ ހަޤީޤަތެއް ހޯދަން ދިމާކޮށްފައެވެ. އިލްހާމް ހީކުރިހާ ފަސޭހައިން ބޯދަމައިގެނެވޭ ވަރަށް ވުރެން ޞަފިއްޔާ ބޯހަރުވެފައި ސުވާލު ގިނަވެއްޖެއެވެ.\n"މަށަކަށް ނޭނގެ،" އިލްހާމް ރުންކުރުވާ ގޮތްވިއެވެ.\n"އެހެންވީމަ މާޒީގައި ކުރެވިފައި ތިއޮތީ އެންމެ ފާފައެއް ނޫނެއްނު. މަށާ އިނުމުގެ ކުރިން ތީން އެއްވެސް ވާހަކައެއް ކިޔާދީފައެއް ނުވޭ. ފުރަތަމަވެސް ލޯބިވީ މަދެކެކަމަށް ބުނީ. އެއީ ވެސް ހުސްދޮގެއްނު. އޭރު ދޮގު ހެދިމީހަކު މިހާރު ވެސް ތެދެއް ނުހަދާނެ. އޭރު ފާފަކުރި މީހަކު މިހާރު ވަކި މައިތިރިވެގެން ހުންނާނެތަ؟"\nޞަފިއްޔާގެ ވާހަކަ އެ ހިސާބަށް ދިޔައިރު އިލްހާމް އިނީ ހުޅު ފަޅައިގެން ދާވަރުވެފައެވެ. ޞަފިއްޔާއާ ރީތިކޮށް ވާހަކަ ދައްކަން އުޅުމަކީ ބޭކާރުކަމެއްކަން އިލްހާމަށް ވިސްނިއްޖެއެވެ.\n"މަ ބޭނުމީ އެންމެ ސުވާލެއްގެ ޖަވާބު. އެ ސުވާލުގެ ޖަވާބު ލިބުނީމަ އިލްހާމަށް އަހަރެން މާފުކުރާނަން. އެއީ ކާކުގެ ދަރިއެއް؟" ޞަފިއްޔާ އެހިއެވެ.\n"ކަލޭ ތީ މާ ތާހިރުކޮށް އުޅުނު މީހެއްތަ؟" އިލްހާމަށް ކެތްނުވެގެން ހަޅޭލަވައިގަތީ އެނދުން ތެދުވެ ޞަފިއްޔާއާ ދިމާއަށް އަތް ދިއްކުރަމުންނެވެ. "މަށެއް ކަލޭގެ މާފެއް ބޭނުމެއްނޫން. ކަލެޔާ ރީތިކޮށް ވާހަކަދައްކަން އުޅެވުނުކަން އެއީ މަގޭ މޮޔަކަން."\n"މަށަށް އެނގެޔޭ ރީތިކޮށް ވާހަކަ ދައްކައިގެން ކޮށްފަހުރި ފާފަތައް ފޮރުވަން މަސައްކަތްކުރަންކަން ތި އުޅުނީ." ޞަފިއްޔާ ވެސް ކޮޅަށް ތެދުވަމުން ބާރަށް ބުންޏެވެ. "އެކަމު ބުނަން. އެއީ ކާކުގެ ދަރިޔެއްކަން މަށަށް ނޭނގޭހާ ހިނދަކު މަށެއް ވެސް ހަމަ ނޭވާއެއް ނުލާނަން. މިފަހަރު ހުއްޓަލާނީ އެއީ ކާކުކަން ހޯދާފަ."\n"އާނ! ކަލޭތީ ފާފައެއް ނުކުރާ މީހެއް. މަށާ ދިމާވިއިރު ކަލޭތީ ނުކަނޑާހުރި ދަވާދު ދަޅެއްވިއްޔާ." އިލްހާމް ރުޅިގަދަވެގެން ޞަފިއްޔާއަށް މަލާމަތްކޮށް ލަދުގަންނަވާލުމުގެ ގޮތުން ބުނެލިއެވެ.\n"ވަރިހަމައެއްނު. މަށަށް އެނގޭހާ ވެސް އެއްޗަކީ މަށަކީ ތިކަހަލަ ދޮގުވެރި މަކަރުވެރިއެއް ނޫންކަން." ޞަފިއްޔާ ނުރުހުމުގެ ނަޒަރަކުން އިލްހާމަށް ބަލާލަމުން ކޮޓަރިން ނުކުމެގެން ދިޔައިރު އިލްހާމްގެ މޫނުމަތިން ފެނުނީ މަސްހުނި އިހުސާސްތަކެކެވެ. ރުޅިއާއި ހައިރާންކަމުގެ އިތުރަށް ކަންބޮޑުވުމެވެ. ޞަފިއްޔާ ބަލާލާފައި ދިޔަ ގޮތުން އެ ހިތުގައި އިލްހާމްގެ މައްޗަށް އުފެދުނު ލޯބި ފަނޑުވަމުންދާހެން އިލްހާމަށް ހީވީއެވެ. އިލްހާމް ކަންބޮޑުވެފައި ހުރެ ދެއަތުން މޫނުގެ ދެފަރާތުން އަތްކާތައިލަމުން އެނދުގައި އިށީނދެ ވިސްނަންފެށިއެވެ. ޞަފިއްޔާއަށް އެ ބަދަލު އަންނަން ޖެހުނު ސަބަބު އޭނާއަށް އެނގެއެވެ. އޭނާ ވަގުތުން ފޯނުނަގައި ނަންބަރު ތަކަކަށް ފިއްތައިލަމުން ކަންފަތުގައި ފޯނު ޖެއްސިއެވެ.\nކޮޓަރިން ބޭރަށް ނުކުތުމާއެކު ޞަފިއްޔާގެ ރުޅިގަނޑު ފިނިވެގެން ދިޔައެވެ. އިލްހާމް ދޮގުހަދަމުން ދާކަން އެނގުނީންސުރެ ޞަފިއްޔާގެ ހިތުގައި އިލްހާމްގެ މައްޗަށް އަޖައިބެއް ކަހަލަ ފޫހިކަމެއް އުފެދިފައިވެއެވެ. އިލްހާމްގެ ސޫރަ ފެނުނަސް އެ ހިތުގައި އަށަގަނެގެން ދަނީ ރުޅިއަށްވުރެ ބޮޑަށް ފޫހިކަމެވެ. އެކަމާ ޚުދު ޞަފިއްޔާ ވެސް ޚައިރާންވެއެވެ. އެމީހެއްދެކެ ހިތާއި ފުރާނައިން ލޯބިވެ، އުމުރުގެ ބޮޑުބައި އެކީގައި ހޭދަކުރެވުނު މީހާދެކެވީ ލޯބި އޮޔާލީ ކޮންތާކަށް ހެއްޔެވެ؟ ޞަފިއްޔާއަށް ނުވެސް އެނގި ހުއްޓާ އެ ލޯބި ކަފުންވި ކަހަލައެވެ. އިލްހާމަށް ކުރި ޤަދަރާއި އިތުބާރު ނެތި ފަނާވެ ހިނގައްޖެއެވެ.\nމެންދުރުގެ ކެއުމަށް ލިބުނު ދަޢުވަތަށް ފައިރޫޒުމެން ސުނޯހައުސްއަށް އައީ ގަޑިން މެންދުރުން އަނބުރާ އެކެއް ޖަހާ ބޮޑުވި ފަހުންނެވެ. އުފާވެރި ހިނިތުންވުމަކާއެކު އެމީހުންނަށް މަރުހަބާކީ ނިހާއެވެ. އިންޝާ ވަރަށް ކިޔައިގެން ނިކާލް ވެސް މެންދުރުގެ ކެއުމުގައި ބައިވެރިވިއެވެ. ނިހާގެ ކާވެނި ކުރެވޭނެ ތާރީޚެއް މިއަދު ކަނޑައެޅިގެން ދާނެކަން މަންމަގެ ފަރާތުން ނިކާލަށް އެނގިފައި އޮތުމުން ނިކާލް އޮތީ ތިރިޔަށް އަންނަ ހިތް ނުވެފައެވެ. ނަމަވެސް އިންޝާ ކުރުނުކުރުމުން ނިކާލަށް ޖެހުނީ ކެއުމުގައި ބައިވެރިވާށެވެ. ދެ އާއިލާގެ މެމްބަރުން ކެއުމަށް އިންސާފުކުރަމުން ދިޔައީ ތަފާތު އެކިއެކި ވާހަކަތައް ދައްކަމުންނެވެ. ކަންދިމާކުރި ގޮތުން ނިކާލަށް އިށީނދެ އިނދެވުނީ ނިހާގެ ކުރިމަތީ ހުރި ގޮނޑީގައެވެ. ފައިރޫޒްގެ މަންމައާއި ބައްޕަ ނިހާ ކަހަލަ އަޚްލާޤު ރަނގަޅު ހުލްޤުހެޔޮ ޅީދަރިއެއް ލިބެން އުޅޭތީ އެކަމާ އުފަލުން އުޅޭކަން އެނގުމުން ނިކާލްގެ ހިތަށް އުނދަގޫވިއެވެ. ފައިރޫޒް ނިހާއާ ދިމާއަށް ބަލަމުންދާ ޖާޒުބީ އަސަރުގަދަގޮތަކުން ކެތްކުރަން ދަތިވިއެވެ. ނިހާގެ ތުންފަތްމަތިން އުފާވެރިކަމުގެ ހިނިތުންވުން ފެންނާތީ ނިކާލް އިނީ އަރުތެރެއިން އެއްޗެއް ދިރުވަން ވެސް އުނދަގޫވެފައެވެ. ނިހާގެ ހަނދެއްފަދަ ސާދާ މޫނުމަތިން ހިތްހަމަޖެހުމުގެ ލިސާންތައް ފެންނަމުން ދާތީ ނިކާލްގެ ނުތަނަވަސްކަން ހައްތަހާވީ ބޮޑެވެ. ނިކާލްގެ ބަސް ޤަބޫލުކޮށް ކާވެނީގެ ގޮތުން ފައިރޫޒްއާ ގުޅެން ނިހާ ހުރިހާ ގޮތަކުން ތައްޔާރުވީބާއެވެ؟ އޭނާ އެކަމާ ވިސްނަން ބޭނުން ނުވިޔަސް ނުވިސްނާ ނީނދެވުނެވެ.\n"ޒުބޭދާ. ޞައްތާރު" ޞަފިއްޔާ ފައިރޫޒްގެ މަންމައާ ބައްޕައަށް ގޮވާލަމުން ބުންޏެވެ. "ނިހާ ކާވެނިކުރާނެ ތާރީޚެއް ނިންމައިފި. ދެން މިކަން ލަސްކުރާނެ ކަމެއް ނެތެއްނު. ނިހާ ވެސް ބޭނުންވަނީ ވީހާ ވެސް އަވަހަކަށް ކާވެނީގެ ކަންތައް ނިންމާލަން."\nމަންމަ ދައްކަންފެށި ވާހަކައަކުން ނިކާލް އިސްއުފުލާލަމުން ނިހާއަށް ބަލާލިއިރު ނިހާ ވެސް އިނީ ނިކާލަށް ބަލާށެވެ. ފައިރޫޒް ވަރަށް އުފަލުން ހުރެ ނިހާ ގާތު ތެދެއްތޯ އަހައިލިއެވެ. ނިހާ ލަދުން އިނދެ ބޯޖަހައިލީ އާނއެކޭ ބުނުމުގެ ގޮތުންނެވެ. ޞަފިއްޔާއަށް ހަމަޖެހުމެއް ލިބުނުއިރު އިލްހާމް އިނީ ނިހާގެ މޫނުމަތިން ފެންނަމުން ދާ ކުލަވަރު ތަރުޖަމާކުރާށެވެ. ނިހާ އެހާ ފަސޭހައިން ކާވެނީގެ ތާރީޚެއް ނިންމަނީ ހެއްޔެވެ؟\n"ނިހާ ކޮން ތާރީޚެއް ތަ ނިންމީ؟" ފައިރޫޒް އިނީ ކެތްމަދުވެފައެވެ.\n"އަންނަ ހަފުތާގައި." ޞަފިއްޔާ ޖަވާބު ދިނުމުގައި އަވަސްވެ ގަތީ ނިހާ ގޯހެއް ހަދާފާނެކަމަށް ސިކުނޑިން ސިގުނަލްތަކެއް ދިނުމުންނެވެ.\n"ނޫން. އަންނަ ހަފްތާއަކު ނޫނޭ." ނިހާ ހަމަޖެހިލާފައި ބުނެލުމާއެކު ޞަފިއްޔާގެ މޫނުގެ ކުލަ ފަނޑުވިއެވެ.\n"މާފުކުރޭ ދައްތާ. އަންނަ ހަފްތާގައި ކާވެނިކުރަން ނިންމައިގެން އަސްލު ހުރީ." ނިހާ ވާހަކަ ދެއްކީ ފައިރޫޒަށް ނަޒަރު ސީދާކޮށްލައިގެން އިނދެއެވެ. "އެކަމަކު ނިކް ބުނެފި ލަސްކޮށްލަން. ނިކްވެސް ވަރަށް އަވަހަށް ކާވެނި ކުރަން ބޭނުންވާތީ، ދެ ކާވެނި އެއްދުވަހަކަށް ހަދާލަން ބޭނުންވަނީ. އެހެންވީމަ ނިކް ކާވެނި ކުރާ ދުވަހެއްގައި ކާވެނިކުރަން އަހަރެން ވެސް ނިންމައިފިން. ފައިރުއަށް އެގޮތް އެންމެ ރަނގަޅުތަ؟"\nއެ ހަބަރު ވެގެންދިޔައީ ނިކާލްގެ ކަންފަތް ބުޑުގައި ބޮމެއް ގޮއްވާލުމުން އަރާފަދަ ވަރުގަދަ ލޮޅުމަކާއި ސިހުމެއް ގެނުވި ހަބަރަކަށެވެ. ނިހާގެ ދޮގުވެރިކަން ފެނި އޭނާ އިނީ ބުނާނެ އެއްޗެއް ނޭނގި އަނގަ ހުޅުވިފައެވެ. ޞަފިއްޔާއާއި އިލްހާމް ވެސް ތިބީ ނިހާގެ މަކަރުވެރިކަން ފެނި އާޝޯޙުވެފައެވެ. ނިހާ ކާވެނި ލަސްކުރަން ނިކާލްގެ ބޮލަށް އެ މަހާލީ ކޮންފަދަ ވަރުގަދަ މަޅިއެއް ހެއްޔެވެ؟ (ނުނިމޭ)\nތިންވަނަބައިގެ ތެރެއިން:- ނިހާ ދުވެފައި ގޮސް ނިކާލްގެ އަތުގެ ކުޑަހުޅާ ހިސާބުގައި ބާރަށް ހިފެހެއްޓިއެވެ. ނިކާލް ދެބުމަ ކައިރިކޮށްލަމުން އަތަށް ބަލާލަމުން ނިހާއަށް ބަލާލިއިރު ރުޅިގަދަވެގެން ގޮސް މުޅި މީހާ ތުރުތުރު އަޅައެވެ. ނިހާގެ ހިތް ބާރަށް ތެޅިގަތް ވަގުތު ނިކާލް އޭނާގެ އަތް ފޮޅުވާލުމާއެކު ނިހާ ދިޔައީ ވިއްސައިގެންނެވެ.\n"ނުކުމޭ. ހަމަ މިހާރު މިތަނުން ނުކުމޭ." ނިކާލް ހަޅޭލަވައިގަތީ ރުޅި ކޮންޓްރޯލް ކުރުމަށް މަސައްކަތް ކުރަމުންނެވެ.\nއޭޕްރީލް 25, 2021 22:13\nވ ވައި މި ވާގޮތް\nއޭޕްރީލް 26, 2021 09:13\nދެން ވާހަކައިގެ ބަތަލާ ދަން ޖެހިގެން މަރުވީމަ ވާހަކަ ނިމުނީނު\nނިހާ އަކީ ތި ކިޔާ ކަހަލަ ކަމެއްކުރާ ވަރަށްވުރެ މާ ހިތްވަރު ގަދަ ކުއްޖެއް


AO Roadhaige Badhige: Bread Lasagna - AO News\nއޭއޯ ރޯދައިގެ ބަދިގެ: ބްރެޑް ލަޒާނިއާ\nއޭއޯ ރޯދައިގެބަދިގެ’ މި ސެގްމެންޓްގައި މިއަދު ގެނެސްދޭ ދެވަނަ ރެސިޕީއަކީ، ރޯދަވީއްލުމަށް ފަހު ކާން ވަރަށް މީރު ޑިޝްއެއް ތައްޔާރު ކުރާނެގޮތެވެ. އެގޮތުން މިއަދު ގެނެސްދޭ “ބްރެޑް ލަޒާނިއާ” ގެ ރެސިޕީ ތިއެންމެހާ ބޭފުޅުންނަށް ވަރަށް ކަމުދާނެ ކަމަށް އުންމީދު ކުރަމެވެ.\n13×9 އިންޗް ޓްރޭއެއް\n1 ބޮޑު ޕާން\n1 ޖޯޑު ޕީލްޑް ޓޮމާޓޯ\n1/2 ޖޯޑު ޓޮމާޓޯ ކެޗަޕް\n3 މޭޒިމަތީ ސަމުސާ ޗިލީގާލިކް ސޯސް\n1 ފިޔާ ހިމިންކޮށް ކޮށާފައި\n4 ލޮނުމެދު ހިމުންކޮށް ކޮށާފައި\n1 ސަމްސާ ޑްރައިޑް އޮރެގާނޯ\n1 ޖޯޑު ކުކުޅު ކުދިކޮށް ކޮށާފައި(ނުވަތަ ކޯންޑް ބީފް/ މަސްދަޅު ) ބޭނުން ވައްތަރެއްގެ މަހެއް\n1/2 ޖޯޑު ކިރު (ކިރުގެ ތެރެއަށް 1 ޗިކަން ކިއުބް އަޅާފައި)\n1 ބެލްޕެޕާ ކުދިކޮށްކޮށާފައި\nބައި ޖޯޑު ސްޕްރިންގް އޮނިއަން (ބޭނުންނަމަ)\nމޮޒޮރެއްލާ ޗީޒް ގާނާފައި\n3 މޭޒުމަތީ ސަމްސާ ބަޓަރ\n2 މޭޒުމަތީ ސަމުސާ ފިޔާ ޗޮޕްކޮށްފައި\n2 މޭޒުމަތީ ސަމުސާ ލޮނުމެދު ޗޮޕްކޮށްފައި\n1 މޭޒުމަތީ ސަމްސާ ފުށް\n1 މޭޒުމަތީ ސަމްސާ ޑްރައިޑް އޮރެގާނޯ\n1 ޗީޒް ސްލައިސް\n3 ޖޯޑު ކިރު\nތައްޔާރު ކުރާނެގޮތް :\nއެންމެ ފުރަތަމަ ތަވަޔަށް ފިޔާ، ލޮނުމެދު އަޅާފައި ފިޔާކޮޅު މޯޅިވެލީމާ މަސް އަޅާފައި 1 މިނެޓް ވަރު ކައްކާފައި ބެލްޕެޕާ އަޅާލާށެވެ. ދެން ޓޮމާޓޯ ސޯސްތައް އެއްކޮށްފައި ލޮނު އަދި އަސޭމިރުސް އެޅުމަށްފަހު 1/2 ޖޯޑު ޗިކަން ކިއުބް ކިރު އެއްކުރުމަށްފަހު އޮރެގާނޯ ވެސް އަޅާފައި ރަނގަޅަށް ސޯސްގަނޑު ދިޔާ ކޮށް ކައްކާލާށެވެ. ސޯސްގަނޑު މާ ހިކި ނަމަ ފެންފޮދެއް ނޫނީ ކިރު އަޅާފައި ދިޔާ ކޮށްލެވިދާނެއެވެ.\nދެން ވައިޓް ސޯސް އަށް، އެހެން ތަވައެއްގައި ބަޓަރ ކޮޅު ވިރުވާލާފައި ލޮނުމެދު އަދި ފިޔާ އަޅާފައި ރަނގަޅަށް ރޯފިލުވާލާށެވެ. ދެން ފުށް ކޮޅު އެއްކުރުމަށްފަހު ގޮށް ނުލާނޭހެން ރަނގަޅަށް ދޭފަތުން ހަލުވަމުން ގޮސް މަޑުމަޑުން ކިރު އެއްކުރަމުންދާށެވެ. ކިރު އެއްކޮށްލެވުނީމާ ލޮނު، އަސޭމިރުސް، ޗިކެން ކިއުބް އަދި ޗީޒް ފޮތި އެއްކޮށްލާފައި އޮލާވާން ފެށީމާ އޮރެގާނޯ އެޅުމަށްފަހު ކުޑައިރުކޮޅަކުން އުނދުންމަތިން ތަވާ ބާލާށެވެ.\nޓްރޭނަގާފައި އޭގެ ތެރެއަށް ތައްޔާރު ކުރި ޓޮމަޓޯ ސޯސްއިން ލޭޔާ އެއް އަޅާފައި ޕާންފޮތި ތަކުގެ ކައިރި ކަފާފައި އެއްލޭޔާ އަތުރާލާށެވެ. ދެން މި ލޭޔާގެ މައްޗަށް ތައްޔާރުކުރި ޓޮމާޓޯ ސޯސް އަޅާފައި ސޯސްގެ މައްޗަށް ވައިޓް ސޯސް އަޅާފައި އޭގެ މައްޗަށް މޮޒޮރެއްލާ ޗީޒް ކޮޅެއް ފަތުރާށެވެ. ޕާން ހުސް ވަންދެން މިގޮތަށް ލޭޔާ އަޅާފައި އެންމެ މައްޗަށް މޮޒޮރެއްލާ ޗީޒް އެޅުމަށްފަހު އޮރެގާނޯ އަޅާފައި ސްޕްރިންގް އޮނިއަން ކޮޅެއް މައްޗަށް އަޅާލުމަށްފަހު އަވަނުން ފިހެލާށެވެ.\nނޯޓް: އަވަން ޕްރިހީޓަށް 180 ޑިގްރީ އަށް ޖައްސާފައި ތައްޔާރު ކުރި ޓްރޭ އަވަނަށް ލާފައި 10 މިނެޓްވަންދެން ފިހެލާށެވެ.


Athu liyumu ge muhinmukan thi heekuraa varah vure maa bodu\nއަތުލިޔުމުގެ މުހިންމުކަން ތި ހީކުރާ ވަރަށް ވުރެ މާ ބޮޑު\nއަތު ލިއުމަކީ މިހާރު ދިވެހިންގެ ތެރޭގައިވެސް އަދި ދުނިޔޭގައިވެސް އުވެމުންދާ ކަންތައްތަކުގެ ތެރެއަށް އިތުުރުވެފައިވާ ބޮޅެކެވެ. ގްރޭޑް 10 ނުވަތަ 12 ނިމާފައި ހުންނަ ކުއްޖާއަށް ވެސް އަތުން ކަރުދާސްކޮޅެއްގައި ނަން ޖަހާލަން ވިޔަސް އެވާނީ ބޮޑު ކަމަކަށެވެ. ސްކޫލް ނިންމާފައި ނުކުންނަ ކުއްޖާގެ އަތު ލިޔުން ހުތުރު ކަމުން ހީވާނީ "ބުޅާ ވަކިދަމާފަ"އި ހުންނަހެން އެވެ. ހާއްސަކޮށް ތާނަ ލިޔުމެވެ.\nމި މައްސަލަ މިހާ ހިސާބަށް ގޮސްފައިވަނީވެސް ތަރައްގީވެފައިވާ މިއަދުގެ ދުނިޔޭގައި އަތު ލިއުން މުހިންމު ކަމެއް ކަމަށް ގިނަ ބެލެނިވެރިންނަށް އަދި ކުދިންނަށް ގަބޫލުނުކުރެވޭތީ އެވެ. ކޮލެޖް ނުވަތަ ޔުނިވާސިޓީގައިވެސް އަދި ވަޒީފާގެ މާހައުލުގައިވެސް އަތުން އެއްޗެއް ލިޔެލަން ޖެހޭ ފަހަރުތައް އިނގިލިން ގުނާލެވޭހާ މަދެވެ. އާންމުކޮށް ލިޔުމުގައި މިހާރު ބޭނުން ކުރަނީ ކޮމްޕިޔުޓަރެވެ. ދަސްކުރަނީ ޓައިޕް ކުރަންށެވެ. އެހެން ނަމަވެސް އަތުލިޔުން ރީތި ކުރުމަކީ ފަރުވާކުޑަކޮށްލަން ހެޔޮވާވަރުގެ ކަމެއް ނޫންކަން އެނގޭ ހެއްޔެވެ؟\nޔުނިވާސިޓީ އޮފް ކެލިފޯނިއާ އަދި ޕްރިންސްޓަން ޔުނިވާސިޓީ އިން ކުރިއަށް ގެންދިޔަ ދިރާސާއެއްގައި ބުނެފައިވަނީ އަތުން ނުލިޔާނަމަ ވިސްނުން ކޮށިވާ ކަމަށެވެ. މިކަމާއި ގުޅޭގޮތުން މި ދެ ޔުނިވާސިޓީ ގުޅިގެން އެތައް ދިރާސާއެއް ކުރިއަށް ގެންގޮސްފައިވެ އެވެ. އެގޮތުން ކިޔަވާ ދަރިވަރުންގެ ތެެރެއިން، އަތުން ނޯޓްސް ނަގާ ކުދިންނާއި، ލެޕްޓޮޕް ފަދަ ތަކެތީގައި ނޯޓްސް ނަގާ ކުދިންގެ ދެމެދުގައި ވަނީ ދިރާސާތަކެއްކޮށްފަ އެވެ. ނޯޓްސް ދިން ދުވަހު ނެގި ޓެސްޓުން ހުރިހާ ކުދިންވެސް ރަނގަޅު ނަތީޖާއެއް ހޯދުނު ނަމަވެސް އޭގެ ހަފްތާއެއް ފަހުން، ހަމަ އެ އިމްތިހާނު ހަދަން ޖެއްސުމުން އެ ޓެސްޓުގައި ރަނގަޅު ނަތީޖާއެއް ހޯދިފައިވަނީ އަތުން ނޯޓްސް ނެގި ކުދިން ކަމަށް ދިރާސާ ރިޕޯޓުގައި ބުނެފައިވެ އެވެ.\nއަތުން ލިޔެގެން ނޯޓްސް ނެގި ކުދިންގެ ހަނދާނުގައި އެކަން ހަރުލާފައި ގިނަ ދުވަހު ހުންނަ ކަމަށް މި ދިރާސާއިން ދައްކަ އެވެ. އަދި އާ ހިޔާލު ހޯދައިގަންނަންވެސް އެކުދިންނަށް ފަސޭހަ ކަމަށްވެ އެވެ.\nޔުނިވާސިޓީ އޮފް ނެބްރަސްކާގައިވެސް މިކަަމަކާ ބެހޭ ދިރާސާއެއް ކުރިއަށް ގެންގޮސްފައިވެ އެވެ. އެ ދިރާސާގައި ކުދިން އިމްތިހާނު ކޮށްފައިވަނީ ޕަވާ ޕޮއިންޓް ޕްރެޒެންޓޭޝަނެއް ދިނުމަށްފަހު އެވެ. އެ އިމްތިހާނުގައިވެސް ރަނގަޅު ނަތީޖާއެއް ހޯދާފައިވަނީ އަތުން ނޯޓްސް ނެގި ކުދިންނެވެ. ވޯލް ސްޓްރީޓް ޖާނަލް އަށް މައުލޫމާތު ދެމުން އެ ޔުނިވާސިޓީން ބުނެފައިވަނީ، އަތުން ނޯޓްސް ނެގުމުން އެ ނޯޓް ކުރި ތަކެތި ވަރަށް ތަފްސީލްކޮށް ކުދިންނަށް ނަގައި ގަނެވި، އެތަކެތި ގިނަ ދުވަހު ހަނދާނުގައި ހުންނަ ކަމަށެވެ. އަދި ކުޑަ ވަގުތުކޮޅެއްގެ ތެރޭގައި ގްރާފް ފަދަ އެއްޗެހި ބޭނުންކޮށްގެން ފިލާވަޅު ތެރެއަށް ފަސޭހައިން ވަދެވޭ ގޮތަށް ނޯޓްސް ތައްޔާރު ކުރުމަކީ މުހިންމު ކަމެއް ކަމަށް ވެސް އެ ޔުނިވަސިޓީ އިން ބުނެ އެވެ.\n"ކުދިންގެ ލިޔުން ހުތުރުވެފައި އަތުން ލިޔަން ބޭނުން ނުވަނީ ކުޑައިރުއްސުރެ އެކަމަށް ޕްރެކްޓިސް ނުކުރެވޭތީ. އަތުން ލިޔުމުގެ ހަރަކާތްތައް ކުރިއަށް ގެންގޮސްގެން އެކަން ހައްލުކުރެވިދާނެ،" އަހަރުތަކެއް ވާންދެން ދިވެހި ބަސް ސްކޫލްތަކުގައި ކިޔަވައިދިން އަދި މިހާރުވެސް ގައުމީ ޔުނިވާސިޓީގައި ދިވެހި ކިޔަވައިދެމުން އަންނަ ޓީޗަރަކު ވިދާޅުވި އެވެ.\nއެހެން ކަމުން ޒަމާން ކިތަންމެ ބޮޑަށް ތަރައްގީވެގެން ކުއްޖާ ޓެކްނޮލޮޖީގެ ތެރޭގައި ގެންގުޅުނަސް އަތުން ލިޔުމާއި ކުއްޖާ ދުރު ނުކުރާށެވެ. އެންމެ ފުރަތަމަ ކުއްޖާ އަކުރު އަޅަން ފަށާ ހިސާބުން ފެށިގެން އައިޕެޑް ދިނުމުގެ ބަދަލުގައި ފޮތަކާއި ފަންސޫރެއް ކުއްޖާއަށް ދޭށެވެ. އޭރުން ކުއްޖާއަކީ ތޫނު ފިލި މޮޅު ދަރިވަރަކަށް ހަނދަން އެހީވެދޭނެ އެވެ.


Thaareehee operation aa eku Dr. Shafiu thaareehuge thereah | Mihaaru\nޑރ. ޝާފިއު: އޭޑީކޭގައި އިއްޔެ ކުރި ތާރީހީ އޮޕަރޭޝަނުގައި އިސްކޮށް ބައިވެރިވެ ވަޑައިގެންނެވި\nތާރީޚީ އޮޕަރޭޝަނާ އެކު ޑރ. ޝާފިއު ތާރީހުގެ ތެރެއަށް\n09 އޯގަސްޓް 2018 - 15:01 25 comments\nއޭނާ ވަނީ އިންޑިއާގައި ފުރަތަމަ ފަހަރަށް ހެދި ކުޑަކުއްޖެއްގެ ވަރަށް ނާޒުކު ހިތުގެ އޮޕަރޭޝަނެއްގައި ވެސް ބައިވެރިވެވަޑައިގެންފަ އެވެ.\nރާއްޖޭގެ ފުރަތަމަ ކާޑިއޯތޮރޭސިކް އެންޑް ވެސްކިއުލާ ސާޖަންގެ ގޮތުގައި 2013 ގައި މަސައްކަތް ކުރައްވަން ފެއްޓެވި ޑރ. ޝާފިއު އިއްޔެ ވަނީ ރާއްޖޭގެ ތާރީޚުގައި ވެސް ފުރަތަމަ ފަހަރަށް ކުރި، ހިތުގެ އޮޕަރޭޝަން އޭޑީކޭގައި ކުރައްވައިފަ އެވެ. ނުވަ ގަޑިއިރުގެ އެ އޮޕަރޭޝަނުގައި ދެން އޭނާއާ އެކު ބައިވެރިވެވަޑައިގެންނެވީ ނޭޕާލުގެ ތަޖުރިބާކާރެއް ކަމަށްވާ ޑރ. ރަންޖަން ސަޕްކޮޓާ އެވެ.\nދިވެހިންގެ ސަމާލުކަމަށް އެންމެ ފުރަތަމަ ޑރ. ޝާފިއު އައީ، އުފަންވި އިރު ހިތުގެ ބޮޑު މައްސަލައެއް ހުރި ތުއްތު ފިރިހެންކުއްޖެއްގެ ފުރާނަ ސަލާމަތްކުރަން 2015 ގައި އިންޑިއާގައި ކުރި ބޮޑު އޮޕަރޭޝަނުގައި ބައިވެރިވެވަޑައިގަތުމުންނެވެ. އޭރު އޭނާ މަސައްކަތް ކުރައްވަމުން ގެންދެވީ މުމްބާއީގެ ކޮކިލަބަން އަމްބާނީ ހޮސްޕިޓަލުގަ އެވެ.\nއަށް ގަޑިއިރުގެ އެ އޮޕަރޭޝަންގައި ކުއްޖާގެ ހިތުގެ ވޭލްވެއް ނަގައި އެ ތަނަށް އެހެން ވޭލްވެއް ބަދަލުކޮށް، ސިންތެޓިކް ވޭލްވެއް ހެދުމުގެ އިތުރުން ހިތުގެ މައި ލޭ ހޮޅީގެ މައްސަލައެއް ރަނގަޅުކުރަން ޓިއުބެއް ވަނީ ލައްވާފަ އެވެ.\n"މިހާރު"އާ ވާހަކަ ދައްކަވަމުން ޑރ. ޝާފިއު މިއަދު ވިދާޅުވީ ރޭ އޭޑީކޭގައި ކުރި ތާރީހީ އޮޕަރޭޝަނަކީ ރާއްޖޭގެ ސިއްހީ ދާއިރާއަށް ލިބުނު ވަރަށް ބޮޑު ކުރިއެރުމެއް ކަމަށާއި ކުރިއަށް އޮތް ތަނުގައި އެފަދަ ކަމެއް ކުރެވޭނެ ވަސީލަތްތައް މިހާރު ތަރައްގީ ވެފައިވާ ކަމަށެވެ.\n"މިއީ އަޅުގަނޑުމެން ވަގުތުން ވަގުތަށް ނެގި ޑެޒިޝަނެއް. ވަރަށް ކްރިޓިކަލް ކޭސްއެއް ވީމައި، އުނދަގޫތަކެއް ވެސް ދިމާވި. އެކަމަކު އޮޕަރޭޝަނުގެ ހުރިހާ ކަމެއް ވެސް ދިޔައީ ވަރަށް ކާމިޔާބުކޮށް،" ޑރ. ޝާފިއު ވިދާޅުވި އެވެ.\nއޭނާ ވިދާޅުވި ގޮތުގައި ރާއްޖޭގައި މިހާރު ހުރި ވަސީލަތްތަކުން، މިފަދަ އިތުރު އޮޕަރޭޝަންތައް ކުރުމުގެ ގާބިލްކަން ހޮސްޕިޓަލްތަކުގައި އެބަ ހުއްޓެވެ.\nއޭޑީކޭ އާއި އައިޖީއެމްއެޗު ހިމެނޭ ގޮތަށް ރާއްޖޭގެ ސިއްހީ ދާއިރާގައި 15 އަހަރަށް ވުރެ ގިނަ ދުވަހު ހިދުމަތް ކުރައްވާފައިވާ ސުޕަސްޕެޝަލިސްޓު ޑޮކްޓަރު، 2015 ގައި އިންޑިއާއަށް ވަޑައިގެންނެވީ އޭރު ރާއްޖޭން އެ ދާއިރާ އިން އެކަށީގެންވާ ކުރިއެރުން ލިބެން ނެތުމުން ކަމަށް ވިދާޅުވި އެވެ.\nޑރ. ޝާފިއު އޭރު ދެއްވި އިންޓަވިއުއެއްގައި ވިދާޅުވީ އޭނާގެ އަމާޒަކީ ދެތިން އަހަރުގެ ތެރޭގައި ރާއްޖޭގައި އޯޕަން ހާޓް ސާޖަރީ ހެއްދެވުން ނަމަވެސް، އެ ވަސީލަތްތައް ތަރައްގީ ނުކުރެވުން ކަމަށެވެ.\nއެކަމަކު އޭގެ އަހަރެއްހާ ދުވަސް ފަހުން ޑރ. ޝާފިއު އެނބުރި ރާއްޖެ ވަޑައިގެން ހިދުމަތް ދެއްވަން ފެއްޓެވި ފަހުން، އައިޖީއެމްއެޗާއި އޭޑީކޭގައި ވަނީ ހިތުގެ ބަލިތަކުގެ ހިދުމަތް ވަރަށް ބޮޑަށް ފުޅާވެފަ އެވެ. އެގޮތުން ހިތުގެ ބައްޔަށް ފަރުވާ ދިނުމަށް އައިޖީއެމްއެޗުގައި 2016 ވަނަ އަހަރު ކެތުލެބެއް ހުޅުވާފައިވާއިރު، އޭޑީކޭގައި މި އަހަރު ވަނީ އެންމެ ޒަމާނީ ކެތުލެބަކާއި ހިތުގެ އޮޕަރޭޝަނަށް ހާއްސަ ތިއޭޓަރެއް ވެސް ހުޅުވާފަ އެވެ.\nއިތުރު ލިޔުންތައް ސިއްހަތު އައިޖީއެމްއެޗު އޭޑީކޭ ހޮސްޕިޓަލް ހިތުގެ ބަލި ސިއްހީ ޚިދުމަތް


COVID19: Malé in India ge2meehakuves positive vejje - AO News\nކޮވިޑް-19: މާލެއިން އިންޑިއާގެ ދެ މީހަކުވެސް ޕޮޒިޓިވްވެއްޖެ\nމާލެއިން ކޮވިޑް-19 އަށް އިންޑިއާގެ ދެ މީހަކުވެސް ޕޮޒިޓިވްވެފައިވާކަން ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފި އެވެ.\nއެޗްޕީއޭ އިން ބުނީ އިންޑިއާގެ ދެ މީހެއްގެ ގައިން ނެގި ސާމްޕަލްވެސް ކޮވިޑް-19 އަށް ޕޮޒިޓިވްވެފައިވާ ކަމަށާއި، އެމީހުން އައިސޮލޭޝަން ފެސިލިޓީ އަކަށް ބަދަލުކުރުމުގެ މަސައްކަތް ކުރަމުން އަންނަ ކަމަށެވެ. އަދި އެ ދެ މީހުންނާއި މީގެ ކުރިން ޕޮޒިޓިވްވި ކޭސްތަކާއި އެއްވެސް ގުޅުމެއް ވޭތޯ ތަހުލީލުކުރަމުން އަންނަ ކަމަށްވެސް އެޗްޕީއޭ އިން ބުނެއެވެ.\nCases: MAV050, MAV051\nSamples taken from two Indian nationals have tested POSITIVE for #COVID19.\nThis totals the number of confirmed cases in Male’ City to 31\nThe persons will be transferred to an Isolation Facility.\nWe are establishing any links with current cases.\n— Health Protection Agency (@HPA_MV) April 19, 2020\nމިއާއެކު މާލެއިން ކޮވިޑް-19 އަށް ޕޮޒިޓިވްވި މީހުންގެ އަދަދު ވަނީ 31 އަށް އަރައިފަ އެވެ. އަދި މުޅި ރާއްޖެއިން ޕޮޒިޓިވްވި މީހުންގެ އަދަދު 51 އަށް އަރާފައިވާއިރު، އޭގެ ތެރޭގައި 19 ދިވެހިންވެސް ހިމެނެއެވެ.\nމިއަދު އިތުރު 14 ބިދޭސީއަކުވެސް ކޮވިޑް-19 އަށް ޕޮޒިޓިވްވެފައިވާއިރު، އެއީ ހުސް ބަންގްލަދޭޝަށް ނިސްބަތްވާ މީހުންނެވެ.\nމާލެއިން ކޮވިޑް-19 އަށް އަލަށް މީހަކު ޕޮޒިޓިވްވެފައި ވަނީ މިމަހުގެ 15 ދުވަހު ކަމަށްވާއިރު، އެދުވަހުން ފެށިގެން ފެށިގެން މާލެ، ހުޅުމާލެ، ވިލިމާލެ، ގުޅިފަޅު ނުވަތަ ތިލަފުށިން ރާއްޖޭގެ އެހެން ރަށަކަށް ދަތުރުކޮށްފައިވާ މީހަކު ކަމުގައިވާނަމަ، އެފަދަ މީހަކު އެ ރަށަކަށް ދާ ދުވަހުން ފެށިގެން 14 ދުވަހުގެ މުއްދަތަކަށް، އެފަދަ މީހަކު ދިރިއުޅޭ ތަނުގައި ނުވަތަ އެނޫންވެސް ތަނެއްގައި އެކަހެރިވުމަށް އެޗްޕީއޭ އިން ވަނީ އަންގައިފަ އެވެ.\nއެޗްޕީއޭ އިން ވަނީ ކޮވިޑް-19 ފެތުރުން ކޮންޓްރޯލްކުރުމަށްޓަކައި އެޗްޕީއޭ އިން ގްރޭޓަރ މާލެ ސަރަޙައްދު ފުރަބަންދުކޮށްފައިވާއިރު، މާލެ ސަރަޙައްދު ފިޔަވައި ރާއްޖޭގައި ހުރިހާ ރަށެއްގައިވެސް ޒަރޫރީ ބޭނުމެއްގައި މެނުވީ އެއްރަށުން އަނެއް ރަށަށް ދަތުރުކުރުން މަނާކޮށް، ރައްކާތެރިކަމުގެ ޚާއްސަ ފިޔަވަޅުތަކެއް ވަނީ އަޅައިފަ އެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭހެލްތު ޕްރޮޓެކްޝަން އެޖެންސީރާއްޖެ ފުރަބަންދުބިދޭސީބިދޭސީންކޮރޯނާ ވައިރަސްކޮރޯނާވައިރަސްކޮވިޑް-19އިންޑިއާއެޗްޕީއޭމާލެ ފުރަބަންދުމާލެ ސިޓީ


SunOnline: #VAAHAKA: Kalaage Loabin... - 14\nކަލާގެ ލޯބިން... 14\nޔަޝްފާ ޙުސައިން 15 Jan 2022, 09:41\nކައިވެނީގެ ހަފްލާ އޮތް ތަނަށް ވަނުމުގެ ކުރިން ޝާލިން އިރަމްގެ ލޯމަތީގައި ފޮތިކޮޅެއް އައްސައިލިއެވެ. އޭނާ އެތެރެއަށް ވަދެގެން ދިޔައީ، އިރަމްގެ އަތުގައި ހިފާލައިގެން ހުރެއެވެ. މަންޒިލަށް ހުއްޓިލުމަށްފަހު، އިރަމްގެ ލޯމަތީގައި އައްސާފައިވާ ފޮތިކޮޅު ނައްޓުވައިލަން އެހީތެރިވީވެސް ޝާލިންއެވެ. ތެޅެމުންދިޔަ ހިތް ހަމައަކަށް އަޅުވަން މަސައްކަތްކުރަމުން އިރަމް ދެލޯ ހުޅުވައިލިއެވެ. އެވަގުތު ފެނުނު މަންޒަރުން އޭނާގެ ދެލޯ ބޮޑުވެގެން ދިޔައެވެ.\nނޫކުލައިގެ ފިނިފެންމަލުން މުޅި ތަން ޖަރީކޮށްލެވިފައިވީއިރު، މާހައުލު ޒީނަތްތެރިކުރެވިފައިވީ، އޮފީހުގެ ހަފްލާއަށް ތަން ތައްޔާރުކުރުމަށް އިރަމްއަށް ކަމުދިޔަ ހިޔާލާއި އެއްގޮތަށެވެ. ކައިވެނީގެ މޭޒުގައި އަޅާފައިވާ ފޮތިގަނޑުން ފެށިގެން، ގޮނޑިތައް ވެސް ފަރުމާކުރެވިފައިވީ، އެފަދައިންނެވެ. ކުޑަވެސް ތަފާތެއް ނެތެވެ. ކުލަބޮކިތަކުގެ އަލި މާތަކަށް އެޅިފައިވާއިރު، ތަން ފެންނަމުން ދިޔައީ ހުވަފެނީ ގޮތަކަށެވެ. މަޑުމަޑުން އިވެމުންދިޔަ ލުއި މިޔުޒިކްގެ އަޑުން މާހައުލުގެ ހިމޭންކަން ގެއްލުވާލާފައިވިއެވެ.\nވާންއުޅޭ ގޮތް އިރަމްއަށް ކޮންމެވެސް ވަރަކަށް ރޭކައިލިއެވެ. އެހެނަސް، އޭނާގެ ހައިރާންކަން ފިލައި ނުދިޔައެވެ. އާދެވުނީ ރަނގަޅު މަންޒިލަށްތޯ ސުވާލުކުރަން ތަކުރާރުކޮށް އޭނާގެ ހިތް އެދި ގޮވިއެވެ. އިރަމް ދެލޯ ބޮޑުކޮށްލައިގެން ހުއްޓައި، ޝާލިން އޭނާގެ އަތުގައި ހިފައިގެން، ކައިވެނީގެ މޭޒާއި ދިމާއަށް ހިނގައިގަތެވެ.\n"ގުޑް ލަކް..." ޝާލިން އިރަމްގެ ކަންފަތް ކައިރީގައި ބުނެލިއެވެ.\nއިރަމް އެއްޗެއް ބުނަން އުޅުމުން، ޝާލިން އެކަން ހުއްޓުވިއެވެ.\n"މިހާރަކު ނޫން..." ޝާލިން ވާހަކަދެއްކީ ސިއްރުންނެވެ.\nހުސްކޮށް ހުރީ، ކައިވެނިވެވޭ ދެމީހުންނަށް ޚާއްސަ ކުރެވިފައިވާ ދެ ގޮނޑިއެވެ. ތެޅެމުންދިޔަ ހިތް ހަމައަކަށް އަޅުވަމުން އިރަމް އޭނާގެ ގޮނޑީގައި އިށީނެވެ. ގިނައިރެއްނުވެ، ފިރިހެންމީހާއަށް ހާއްސަކުރެވިފައިވާ ގޮނޑި ކައިރީގައި މީހަކު ހުއްޓިލިއެވެ. އެވަގުތު އިރަމްގެ ނޭފަތުގައި ޖެހުނު ލުއި ސެންޓެއްގެ ވަހާއިއެކު، ކާކުކަން އެނގުނު ފަދައަކުން އެމީހަކާއި ދިމާއަށް ބަލައިލިއެވެ.\nގޮނޑީގައި އިށީނުމުގެ ކުރިން، ކައިރީގައި އިން ހޫރު ޕަރީއެއްފަދަ އަންހެންކުއްޖާއަށް ބަލައިނުލައި އައިޒަކްގެ ހިތެއް ހަމައެއް ނުޖެހުނެވެ. ކައިވެނީގެ ހެދުމުގައި އިރަމް ވަރަށް ލޯތްބެވެ. ކޮށްފައިވާ ލުއި މޭކަޕާއި އޭނާއާއި ނުހަނު ގުޅެއެވެ. އިރަމް އިނީ އޭނާގެ ބޮޑު ދެލޮލުން އައިޒަކަށް ބަލާށެވެ. ދެމީހުންގެ ހަތަރުކަޅި ބައްދަލުވި ވަގުތު، އެތައް ވާހަކަތަކެއް ބުނެދިނެވެ.\n"އެހެން މީހުންނާ ދޭތެރޭވެސް ވިސްނައިގެން އުޅެއްޗޭ..." އައިޒަކް އިރަމްއަށް ބަލަން، މާގިނައިރު ކޮޅަށް ހުންނަން ފެށުމުން މާކިން އައިޒަކްގެ ކޮނޑުގައި ޖެހިގަތެވެ.\nމާކިން ކިތަންމެ މަޑުން ވާހަކަ ދެއްކި ނަމަވެސް، އިރަމްއަށް އޭނާގެ ޖުމްލަ ސާފުކޮށް އަޑު އިވުނެވެ. އިރަމް ލަދުން އިސްޖަހައިލިއެވެ.\nއައިޒަކް ލައިގެން އިނީ ނޫކުލައިގެ ކޯޓު ފަޓުލޫނެވެ. އެތެރެއިން ހުދު ކުލައިގެ ގަމީހެއް ލައިގެން އިންއިރު، އަޅައިގެން އިނީ ނޫކުލައިގެ ޓައީއެކެވެ. އެހެން ދުވަސްދުވަހަށްވުރެ އައިޒަކްގެ ފިރިހެންވަންތަކަން އިތުރުކުރުވާފައިވީ އޭނާގެ ބޮލުގެ އިސްތަށިގަނޑު ސްޓައިލްކޮށްލާފައި އޮތް ގޮތުންނެވެ. މޫނު ކުރިއަށްވުރެ އޮމާންވެފައި ތާޒާކަމަށް ދައްކައެވެ.\nއިރަމްގެ ނުތަނަވަސްވެފައިވާ ހިތަށް ފިނިކަމެއް ލިބުނުއިރު، އޭނާގެ ހިތުގެ ތެޅުން އިތުރުވެއްޖެއެވެ. ކައިރީގައި އެއިނީ ހަމަ އައިޒަކް ހެއްޔެވެ؟ ނޫނީ އެއީ އޭނާއަށް ހީވި ގޮތެއް ހެއްޔެވެ؟ ނުވަތަ އެއީ އިރަމްއަށް ފެންނަ ހުވަފެނެއް ހެއްޔެވެ؟ އައިޒަކް އެފަދައިން ކަންތައް ކުރަންވީ ކީއްވެ ހެއްޔެވެ؟ އޭނާގެ މަގުސަދަކީ ކޮބައި ހެއްޔެވެ؟ އިރަމްގެ ކިބައިން ބަދަލުހިފުން ހެއްޔެވެ؟ ނޫނީ އިރަމްއަށް ލަނޑެއް ދިނުން ހެއްޔެވެ؟ އޮފީހުގެ ހަރަކާތަކަށް ތަން ތައްޔާރުކުރަން ކަމުގައި ބުނެ، ގަސްދުގައި އިރަމް ލައްވައި ހުރިހާ ކަމެއް ކުރުވީ، މާކުރިން ރާވައިގެން ހެއްޔެވެ؟ އެކަމަކު ކައިވެނި ކުރަން އުޅެނީ ކާކާތޯ ބަލަން ބޭނުން ނުވީވެސް ހުދު އިރަމް އަމިއްލައަށެވެ. ކޮންމެ ގޮތެއް ވަރިހަމަވީވެސް އޭނާއަށެވެ. ކައިވެނީގެ ހުރިހާ ކަމެއް ހަމަޖެހުނީ އިރަމްގެ ރުހުމުގައެވެ. ވީއިރު، އައިޒަކާއި ދިމާއަށް އިނގިލި ދިއްކުރުމުގެ ފުރުސަތެއްވެސް ނެތެވެ.\n"އަހަރެން ފެނުނީމަ ހާދަ ސަޕްރައިޒްވެފަ..." އައިޒަކް ވައި އަޑުން ބުންޏެވެ.\nއިރަމްގެ މުޅި ގައިން ހީބިހި ނަގައިގަތެވެ. އައިޒަކް ގަސްދުގައި އޭނާއަށް މަލާމާތެއްކޮށްލީ ހެއްޔެވެ؟ ކަންތައްވީގޮތުން އައިޒަކާއި ދިމާއަށް ބަލައިލަންވެސް އިރަމްއަކަށް ނުކެރުނެވެ. ކައިވެނީގެ މަޖިލިސް ފެށުނެވެ. ދަތްޕިލަ އެކީ ފެންނަވަރަށް ހިނިތުންވެލައިގެން ރަހުމާ ހުރިއިރު، އައިނީގެ ކަމަކީ ފުލުފުލުގައި ތަސްވީރު ނެގުމެވެ. ހަފުލާގައި މާ ގިނަ ބަޔަކު ނެތެވެ. އިރަމްގެ ފަރާތުން އައިސް ތިބީ އޭނާގެ އާއިލާ އާއި ޝާލިންއެވެ. އޭގެ އިތުރުން އައިޒަކްގެ އެންމެ ގާތް ތިން އެކުވެރިންނާއި ކޯޓުގެ މުވައްޒަފުންނެވެ. އައިޒަކްގެ ފަރާތުން އޭނާގެ އާއިލާގެ އެކަކުވެސް އެ ހަފުލާގައި ބައިވެރި ނުވެއެވެ. އެއިން ކަމަކާއި ވިސްނާލެވޭވަރަށްވުރެ އިރަމްގެ ހިތުގެ ހައިޖާނުގަނޑު ބޮޑެވެ. އައިޒަކްގެ މަގުސަދާއި ދޭތެރޭ ވިސްނާވިސްނާ އޭނާގެ ސިކުނޑި ސުމަކަށް ދިޔައެވެ.\nގާޒީގެ ވާހަކަތައް ކަނުލާ އަޑުއަހަން އިން އިރަމްގެ ނޭވާ އަވަސްވެލައިގެން ދިޔައީ، އެންމެ މުހިއްމު ވަގުތުކޮޅު އައުމުންނެވެ. އަނބި ގަބޫލުކުރުމުގެ ވަގުތު އައިސް ޖެހުނީއެވެ. އެއް އަތުން އަނެއް އަތުގައި ބާރަށް ހިފަހައްޓާލައިގެން އިރަމް އިނެވެ.\n"އަނބި ގަބޫލުކޮށްފިން..." އައިޒަކް އޭނާގެ ފިރިހެންވަންތަ އަޑުން ބުނެލިއެވެ.\nއިރަމްގެ ފަހަތުގައި ހުރެފައި، ޝާލިން އިރަމްގެ ކޮނޑުމަތީގައި އަތް ބާއްވައިލިއެވެ. ސިއްރުން މަރުހަބާ ކިޔެވެ. އޭރުވެސް އިރަމް އިނީ ޖެހި ބުދެއްހެން ނޭވާލާންވެސް ނޭނގިފައެވެ. އިރަމްގެ ގުޅުވާލެވިފައިވާ ދެއަތް މަތީގައި އައިޒަކް އޭނާގެ އަތް ބާއްވައިލިއެވެ. މަޑުމަޑުން އެދެއަތް ވަކިކޮށްލިއެވެ. އެއަށްފަހު، އިރަމްގެ ވާއަތް ގެންގޮސް، އައިޒަކްގެ ފައިގެ ފަލަމަސްގަނޑު މަތީގައި ބާއްވައިލިއެވެ. އިނގިލިތައް ގުޅި ލާމެހުމުގެ ކުރިން، އިރަމް އަވަހަށް އަތް ދަމައިގަތެވެ. ކައިވެނީގެ މަޖިލީސް ނުނިމެނީސް އައިޒަކްގެ ގޯނާތަކާއި ކުރިމަތިލާންޖެހިދާނެކަމަށް އޭނާ ފަހަރެއްގައިވެސް ހިއެއް ނުކުރެއެވެ. އިރަމްގެ ހިތް ނުތަނަވަސްވިއެވެ. އެއީ އެންމެންގެ ތެރޭގައި އައިޒަކް އުޅޭ ގޮތެވެ. އެކަނިވުމުން، އަދި ކަންތައް ކުރާނީ ކިހިނެއް ހެއްޔެވެ؟\nކައިވެނީގެ ހަފުލާ ނިމުމާއިއެކުވެސް އިރަމް އިނީ ތެދުވަން ނުކެރިފައެވެ. އައިޒަކް މެހެމާނުންނާއިއެކު ކާތަކެތި ބަހައްޓާފައިވާ މޭޒާއި ދިމާއަށް ދިޔުމުން، ޝާލިން އިރަމްގެ ދެކޮނޑުގައި ހިފައި ނެގިއެވެ.\n"ނުވެސް ތެދުވާންތަ ތި އިންނަނީ؟..." ދިމާކުރާ ކަހަލަ ރާގަކަށް ޝާލިން އަހައިލިއެވެ.\n"އަހަރެން މިހުރީ ރުޅި އައިއްސަ..." އިރަމް ތުން ދަމައިލިއެވެ.\n"ކީއްވެ؟... އެންމެ ބޭނުންވި މީހާއާ މެރީ ކުރެވުނީމަތަ؟..." ޝާލިން ހީގަތެވެ.\n"ޝާލްއަށް ކުރިންވެސް އެނގޭދޯ؟..." އިރަމް އަހައިލިއެވެ.\n"ތީ ޒެކްގެ އަނބިމީހާކަންތަ؟... ނޫނީ ޒެކްއަކީ އިރޫގެ ފިރިމީހާކަންތަ؟..." ޝާލިން ކުރިއަށްވުރެ ބާރަށް ހީގަތެވެ.\n"މަޖަލެއް ނޫނޭ..." އިރަމް ލޯ އަޅައިލިއެވެ.\n"މީހަކާ އިންނައިރު އިންނަނީ ކާކާކަން އެންމެ ރަނގަޅަށް އެނގޭނީ، އިންނަން އުޅޭ މީހާއަކަށްނު..." ޝާލިން ބުންޏެވެ.\n"ދެން ޝާލް... ކީއްވެތަ ކުރިން ނުބުނީ؟..." ޝަކުވާގެ ރާގަކަށް އިރަމް އަހައިލިއެވެ.\n"ކީއްކުރަން ބުނަންވީ؟... އަނެއްކާވެސް ކައިވެންޏަށް ފިލަން؟..." ޝާލިން ސުވާލުކުރިއެވެ. "ގާޒީ ވާހަކަ ދައްކަދައްކާ ހުއްޓާވެސް ތެދުވެގެން ގޮސްދާނެތީއޭ އަހަރެން އިރޫގެ ކައިރިން ދުރަށްވެސް ނުގޮސް ހުރީ... އާނ... ދެވަނަ ފަހަރަށް އެހެން ހަދައިފިއްޔާ، އެކުއްޖާ ފަކީރުގެ ހިތް ފަޅައިގެން ހިނގައިދާނެވިއްޔަ..."\n"ދެން ތިވަރަށް ދިމާނުކޮށްބަލަ..." އިރަމް މައުސޫމުގޮތަކަށް ބުނެލިއެވެ.\n"އޯކޭ... ސީރިއަސްވީ..." ޝާލިން ހަށަމް ބަނދެލިއެވެ. "އަހަރެން ސުވާލެއްކޮށްލަންތަ؟..."\nއިރަމް ބޯ ޖަހައިލުމުން، ވަށައިގެން ތިބި މީހުންނަށް ބަލައިލުމަށްފަހު، ޝާލިން އިރަމް ގޮވައިގެން އެހެން މީހުންނާއި ދުރަށް ހިނގައިގަތެވެ.\n"މަންމަ ބުނެފިއްޔާ، އަދިވެސް އިރޫ ހަމަ ކޮންމެ ކަމެއްވެސް ކޮށްފާނަންދޯ؟..." ކުޑަކޮށް ހިތްހަމަނުޖެހުން އެކުލެވޭ ރާގަކަށް ޝާލިން އަހައިލިއެވެ. "އޯކޭ... މިފަހަރު ތިއޮތީ ސަލާމަތްވެފަ... އިރޫގެ އޭޖާ ނުގުޅޭ މީހަކާ ނޫނީ ނުބައި މީހަކާ ކައިވެނި ކުރުވިނަމަ، ކިހިނެއް ހަދާނީ؟... މާދަމާ އިރޫގެ މަންމަ ބުނެފާނެ، އައިޒަކް ކައިރިން ވަރިވާށޭ... ދެން ވަރިވާނީ؟..."\n"މަންމަ ބުނެފިއްޔާ، ދެކޮޅުހަދަން ފަސްޖެހެވެނީ ކީއްވެކަމެއް ނޭނގެ..." އިރަމް އިސްޖަހައިލިއެވެ.\n"އިރޫ، ބުނަންތަ ވާހަކައެއް... ކުރިން ހުސްކޮށް ހުރިއިރު، މަންމަ ބުނިއްޔާ ބުނިހާ ގޮތެއް ހެދިޔަސް، މިހާރު ތިހުރީ މެރީ ކުރެވިފަ... މިހާރު ހަދަންވާނީ ފިރިމީހާ ބުނާގޮތް..." ޝާލިން އިރަމްއަށް ވިސްނައިދޭން މަސައްކަތް ކުރިއެވެ.\n"އެއްކަލަ ޝާލް... ތަގުރީރު ފެށުނީ..." އިރަމް ޝާލިންގެ ކޮނޑުގައި ޖެހިއެވެ.\n"ސީރިއަސް ވިޔަސް މައްސަލައެއް... މަޖާވިޔަސް މައްސަލައެއް... ދެން ހުއްޓާލީ..." ޝާލިން ރުޅިމޫނު ދައްކައިލިއެވެ.\nއިރަމް ހީކުރީ ޝާލިން ރުޅިއައީ ކަމަށެވެ. އޭނާ އެއްޗެއް ބުނަން އުޅެނިކޮށް ޝާލިން ލޮލުން އިޝާރާތްކޮށް، އެދިމާއަށް އައި އިކްރާމް ދައްކައިލިއެވެ. އިކްރާމް އައުމުގެ ކުރިން ޝާލިން އެތަނުން ދިޔައެވެ.\n"ދަރިފުޅު އޯކޭތަ؟..." އިކްރާމްގެ އަޑުގައިވީ ހަމްދަރުދީއެވެ.\nއިރަމް ގަދަކަމުން ހިނިތުންވެލިއެވެ.\n"ބައްޕަ ވަރަށް އުފާވޭ މިއަދު ދަރިފުޅު ކައިވެނި ކުރީމަ... ބައްޕަ ދުނިޔޭގަ ހުއްޓާ..." އިކްރާމްގެ ދެލޯ ފެންކަޅިވިއެވެ.\nމާ ބޮޑަށް ޖަޒުބާތީވެވުމުން އޭނާއަށް ވާހަކަ ދައްކަން އުނދަގޫވިއެވެ. އިރަމްގެ ހިތުގެ ހާލު އެނގުނުފަހުން އިކްރާމަށް ރަނގަޅަށް ނުނިދެއެވެ. އިރަމްގެ ޖުމްލަތަކުން އޭނާއަށް އިހުސާސްކުރެވުނީ، އަމިއްލަ ދަރިންނާއިމެދު އިހުމާލުވެވިފައިވާކަމެވެ.\n"ދަރިފުޅު ހީކުރާނެ ކަންނޭނގެ، ބައްޕަ ދަރިފުޅުމެންގެ ކަންތަކާ އަޅައެއް ނުލައޭ..." އަމިއްލަ ނަފުސު ހަމައަކަށް އަޅުވަމުން އިކްރާމް އަނެއްކާވެސް ވާހަކަ ދައްކަން ފެށިއެވެ. "އެކަމަކު ބައްޕަ ދަރިފުޅުމެން ހުރިހާ ކުދިންދެކެވެސް ވަރަށް ލޯބިވޭ... ދަރިފުޅު ކައިވެންޏަށް އެއްބަސްވީ ކިހިނެއްކަން އެނގޭތީ، ބައްޕަ އައިޒަކްއާ ބައްދަލުކުރިން... ކޮންމެކޮންމެ މީހަކަށް ވަލީ ނުދޭން ބައްޕަ ހުރީ ނިންމައިގެން... ފުރަތަމަ ބައްޕައަކަށް ނޭނގުނު ކުރިން ދަރިފުޅު އޭނައާ ކައިވެނިކުރަން އުޅުނުކަމެއް... އައިޒަކް ބުނީމަ، ފަހުން ބައްޕައަށް އެނގުނު... ވައްތަރުވެސްވި... ދަރިފުޅާ... ކުރިންވެސް ބައްޕަ ބުނިހެން އައިޒަކް އެއީ ގޯސް ކުއްޖެއް ނޫން... އޭރު ދަރިފުޅު އެހެން ކަންތައް ކުރީމަވެސް، އައިޒަކް މިއަދު ދަރިފުޅާ އެ ކައިވެނިކުރީ، ދަރިފުޅުދެކެ ލޯބިވާތީ... އެހެންވީމަ، ދަރިފުޅު ވާނެ އެކަން ދަންނަން... ދެކުދިން އެކީ ރަނގަޅަށް އުޅެވޭތޯ ބަލާ... އެކަހަލަ ކުއްޖަކު މިޒަމާނުގަ ހޯދަން އުނދަގޫވާނެ..."\nއިރަމް ބޯ ޖަހައިލުމުން އިކްރާމް ދިޔައީ އިރަމްގެ ބޮލުގައި ފިރުމާލުމަށްފަހު، ކައިވެނީގެ ހަދިޔާއެއްގެ ގޮތުގައި ދިހަހާސް ރުފިޔާ އިރަމްގެ އަތަށް ލައިދީފައެވެ. ބައްޕަގެ ޖުމްލަތަކުން އިރަމް ހުރީ ފެންކަޅިވެފައެވެ. ބައްޕައާއި ދައްކަން ބޭނުންވާ ކިތަންމެ ވާހަކައެއް ހުރިނަމަވެސް، އިރަމްއަކަށް އެ ހިތްވަރެއް ނުލިބުނެވެ.\nމާކިން އާއި އަމީންގެ އިތުރުން ފައިޒާން ހުއްޓާނުލައި އައިޒަކާއި ދިމާކުރަމުން ދިޔައެވެ. އެކުވެރިންގެ ކައިރީގައި ހުރި ނަމަވެސް އައިޒަކްގެ ނަޒަރު ދޭތެރެ ދޭތެރެއިން އިރަމްއަށް ހުއްޓެމުން ދިޔައެވެ.\n"ބަދަލުހިފާށޯ ބޭނުންވަނީ... އެންމެފަހުން އިނީނު..." އަމީން ބުންޏެވެ.\n"އޭރުވެސް މަ ބުނީމޭ އިނދެފައޭ މީނަ ހުއްޓާނީ..." މާކިން އަމީނާއި ބައިވެރިވެލިއެވެ.\n"އާނ... ދެނެއްނު އަދި އޭނަ ބޭނުންގޮތެއް އެމަންޖެއަށް ހަދާލެވޭނީ..." ފައިޒާން ބުންޏެވެ. "ޒެކްތީ އެހާ ފަސޭހައިން ގޮތް ދޫކުރާނެ މީހެއް ނޫން... އަހަންނަށް ސަތޭކަ ޕަސެންޓް ޔަގީން...."\nއައިޒަކް އެއްވެސް ޖަވާބެއް ނުދިނެވެ. ފައިޒާންގެ ވާހަކައާއި ދެކޮޅުހަދާކަށްވެސް މަސައްކަތެއް ނުކުރިއެވެ. އެ ހިމޭންކަން ފައިޒާން ދެއްކި ވާހަކައަށް ޖަވާބަކަށް ފުދުނު ކަހަލައެވެ. ލުއި ހިނިތުންވުމެއް ހަދިޔާކޮށްލާފައި އިރަމްއާއި ދިމާއަށް އައިޒަކް ހިނގައިގަތީ، މާކިންމެން ވާހަކަ ދައްކަދައްކާ ތިއްބައެވެ. އައިޒަކަށް އިރަމް އާއި ހަމައަށް ނުދެވި އުޅެނިކޮށް އޭނާގެ ކުރިމައްޗަށް އެރީ ރަހުމާއެވެ.\n"ދަރިފުޅު އާއިލާގެ އެކަކުވެސް ނާންނަނީތަ؟... މަންމަމެން ކޮބާ؟..." ރަހުމާ އަހައިލިއެވެ.\n"އެމީހުން ނަޔަސް، ހަފުލާގެ އެއްވެސް ކަމެއް ގޯހެއް ނުވާނެ..." އައިޒަކް ވަރަށް ހަމަޖެހިލާފައި، ޖަވާބުދިނެވެ.\n"ގޯސް ނުވަންޏާ މަންމައަށް އެ ނިމުނީއޭ..." ރަހުމާ ހިނިގަނޑެއް ޖަހައިލިއެވެ.\nއައިޒަކް ބޯ ޖަހައިލުމަށްފަހު ގޮސް އިރަމްގެ ކައިރީގައި ހުއްޓުނެވެ. އެވަގުތު އައިޒަކްގެ ލޮލުގައި އަޅައިގަތީ، އެދިމާއަށް ބަލަން ހުރި ރިޝްވާނެވެ. އައިޒަކް ވަގުތުން އިރަމްގެ ކޮނޑުގައި ހިފައި، ގަޔާއި ކައިރިކޮށްލިއެވެ. އަމިއްލަ ހައްގެކޭ ބުނާ ފަދައިންނެވެ. އޭރު އައިޒަކްގެ ތުންފަތުގައިވީ މާނަފުން ހިނިތުންވުމެކެވެ. އެތައް މާނައެއް ފޮރުވިފައިވާ ސިއްރުވެރި އެ ހިނިތުންވުމުގެ ސަބަބުން، ރިޝްވާންގެ ހިތުގެ ހަމަޖެހުން ގެއްލުނެވެ.


އަބޫ ދަޙްދާއަށް ޖަންނަތުގައިވާ ކަދުރު ބަގީޗާ |\nކީރިތި ރަސޫލާ ﷺ ގެ ސަޙާބީ ބޭކަލެއް ކަމުގައިވާ އަބޫ ލުބާބާގެ އަވަށްޓެރި ޔަތީމު ކުއްޖަކު އުޅުނެވެ. އެއް ފަހަރަކު މިޔަތީމު ކުއްޖާ އޭނާގެ ގޭގެ އިންފާރު ރޭނުމުގެ މަސައްކަތް ކުރަމުން ދިޔައެވެެ. އެހިނދު އެގެޔާ އިންވެގެން ހުރި، އަބޫ ލުބާބާގެ ކަދުރު ބަގީޗާގެ ރުއްތަކުގެ ތެރެއިން ރުކަކާ ހުރެ ފާރު ރޭނުމަށް ދަތިވިއެވެ. ފާރުގެ މަސައްކަތް އިތުރަށް ކުރިޔަށް ގެންދެވެން އޮތީ އެރުއް ކަނޑާލުމުން ނުވަތަ އެރުއް ޔަތީމުގެ ކުއްޖާގެ ގޭގެ އިމުގެތެރެއަށް ލައިގެންނެވެ. އެހެންކަމުން މި މައްސަލަ ހައްލުކުރުމަށްޓަކައި މިޔަތީމު ކުއްޖާ އަބޫ ލުބާބާގެ އަރިހަށް ގޮސް ދެންނެވިއެވެ. "ސާހިބާއެވެ. ސާހިބާގެ ކަދުރުބަގީޗާގެ ރުއްތަކުގެ ތެރެއިން އަޅުގަނޑުގެ ގޭގެ އިންފާރާ ދިމާވާގޮތަށް ހުރި ރުއް އަޅުގަނޑަށް ދެއްވަންވީ ނޫންތޯއެވެ؟ ނޫނީ އެރުއް އަޅުގަނޑަށް ވިއްކަފާނަން ތޯއެވެ. އެ ރުކާހުރެ އަޅުގަނޑުގެ ގޭގެ އިންފާރު ރޭނުމަށް ދަތިވެއްޖެއެވެ. އެރުއް އަޅުގަނޑަށް ދެއްވިޔަސް ސާހިބާއަށް ގެއްލުމެއް ނުވާނެ ނޫންތޯއެވެ."\nމިކަމާ އަބޫލުބާބާ ވަގުތުން އިންކާރު ކުރެއްވިއެވެ. އެރުއް ދެއްވާކަށްވެސް އަދި ވިއްކަވާކަށްވެސް އެބަސްވެވަޑައިނުގަތެވެ.\nއެހެންކަމުން ޔަތީމު ކުއްޖާ މިކަމަށް އިތުރު ޙައްލެއް ލިބޭތޯ މާތް ނަބިއްޔާ މުޙައްމަދު ރަސޫލާ ﷺ ގެ އަރިހަށް ދިޔައެވެ. އަދި ކަންވީ ގޮތް އެކަލޭގެފާނަށް ދެންނެވިއެވެ. އެހިނދު މާތް ނަބިއްޔާ މިކުއްޖާއަށް ނުހަނު އޯގާތެރިކޮށް ހިތްތެވުމަށްފަހު، އަބޫލުބާބާ ހޯދުމަށް މީހަކު ފޮނުއްވިއެވެ. އެކަލޭގެފާނު ވަޑައިގަތުމުން މާތް ނަބިއްޔާ އަބޫ ލުބާބާއަށް ދެންނެވިއެވެ. "އަބޫ ލުބާބާއެވެ. އެބުނާ ކަދުރު ރުއް މި ކުއްޖާއަށް ދެއްވަން ވީ ނޫންތޯއެވެ؟" ޖަވާބުގައި އަބޫ ލުބާބާ ނޫނެކޭ ދެންނެވިއެވެ. އެހިނދު ރަސޫލުﷲގެފާނު ހަދީޘް ކުރެއްވިއެވެ. "ނޫނީ އެރުއް އެކުއްޖާ އަށް ވިއްކަންވީ ނޫންތޯއެވެ؟" އަބޫލުބާބާ އަނެއްކާވެސް އިންކާރު ކުރެއްވުމުން ރަސޫލުﷲ ގެފާނު ހަދީޘް ކުރެއްވިއެވެ. "އެރުއް ސޮދަގާތް ކުރައްވައިފި ނަމަ އޭގެ ބަދަލުގައި ތިބާ އަށް ޖަންނަތުގައި ކަދުރު ރުކެއްވާނެ ކަމުގެ ޔަގީކަން ދެއްވަމެވެ."\nދެންފަހެ އަބޫ ލުބާބާގެ އަމިއްލަ ރުކަކާ ހުރެ މިޔަތީމު ކުއްޖާ މާތްނަބިއްޔާގެ އަރިހުގައި ޝަކުވާކުރުމުން ހިތްޕުޅާ ހަމަނުވެފައި ހުންނެވިލެއް ބޮޑުކަމުން އެކަމަށް ވަގުތުން އިންކާރު ކުރައްވައި ވިދާޅުވިއެވެ. "ޔާ ރަސޫލުﷲ އެވެ. އެއީ އަޅުގަނޑުގެ އަމިއްލަ ހައްޤެކެވެ. އެއްވެސް މީހަކަށް އެރުއް ވިއްކާކަށްވެސް އެރުއް ދޭކަށްވެސް އަހުރެން ބޭނުނެއް ނުވެއެވެ." މިހެން ވިދާޅުވުމަށްފަހު އެނބުރި ވަޑައިގެންފިއެވެ. ފަހެ މިއަޑު އަހާފައި ޔަތީމު ކުއްޖާ ވަގުތުން ރޯންފެއްޓިއެވެ.\nއޭރު މިމަންޒަރު ބައްލަވަން މާތް ނަބިއްޔާގެ ދަރަޖަ މަތިވެރި ސަޙާބީއެއް ކަމުގައިވާ އަބޫ ދަޙްދާ ހުންނެވިއެވެ. އަދި ފުރުޞަތުގެ ބޭނުން ހިއްޕަވައި މާތްނަބިއްޔާގެ އަރިހަށް ޖެހިވަޑައިގެންފައި މަޑުމައިތިރިކަމާ އެކު ދެންނެވިއެވެ. "ޔާ ރަސޫލުﷲ އެވެ. އެރުއް އަޅުގަނޑު ގަނެފައި ޔަތީމު ކުއްޖާއަށް ދީފި ނަމަ އަޅުގަނޑަށްވެސް ޖަންނަތުން ކަދުރު ރުކެއް ލިބުމުގެ ފުރުޞަތު އޮންނާނެތޯއެވެ؟" ޖަވާބުގައި ކީރިތި ރަސޫލާ ﷺ ހަދީޘް ކުރެއްވިއެވެ. "އާނއެކެވެ." އެހިނދު އަބޫ ދަޙްދާ އެންމެ ހިނދުކޮޅަކުވެސް މަޑު ނުކުރައްވައި އަބޫ ލުބާބާގެ ފަހަތުން ދުވެވަޑައިގަތެވެ.\nއަބޫ ދަޙްދާ އަކީ ދަރަޖަ މަތިވެރި ސަޙާބީއެއްގެ އިތުރުން އެކަލޭގެފާނު ކަދުރު ބަގީޗާގެ ސަބަބުންވެސް މަދީނާގައި މަޝްހޫރު ބޭކަލެކެވެ. އެކަލޭގެފާނު ކަދުރު ބަގީޗާ އަކީ މުޅި މަދީގައިވެސް މަގުބޫލު ތަނެކެވެ. އެބަގީޗާގައި 400، ބައެއް ރިވާޔަތްތަކުގައި 600 އަށްވުރެ ގިނަ ކަދުރު ރުއް ވެއެވެ. އަދި ބަގީޗާތެރޭގައި އެކަލޭގެފާނު އާއިލާއާ އެކު ދިރިއުޅުއްވުމަށް ރިވެތި ގެކޮޅެއް ބިނާކުރައްވާފައި ވެއެވެ.\nކޮންމެއަކަސް އަބޫ ދަހްދާ، އަބޫލުބާބާގެ ގާތަށް ވަޑައިގެން ދެންނެވިއެވެ. "ކަލޭގެފާނަށްވެސް މަދީނާގައިވާ އަޅުގަނޑުގެ ކަދުރު ބަގީޗާ އެނގިލައްވާ ނޫންތޯއެވެ؟" އަބޫ ލުބާބާ ދެންނެވިއެވެ. "އެބަގީޗާ ނޭނގޭ މީހަކު މަދީނާގައި ހުންނާނެތޯއެވެ؟" އެހިނދު އަބޫ ދަޙްދާ ދެންނެވިއެވެ. އަޅުގަނޑުގެ ކަދުރު ބަގީޗާ އެއްކޮށް ކަލޭގެފާނަށް ދީފީމެވެ. އޭގެ ބަދަލުގައި ޔަތީމު ކުއްޖާގެ ގޭގެ ފާރާ ދިމާވާ ގޮތަށް ހުރި ކަދުރު ރުއް އަޅުގަނޑަށް ދެއްވާށެވެ." ފަހެ އަބޫ ދަޙްދާ މިފަދަ ހުށަހެޅުމެއް ހުށަހެއްޅުއްވުން އަބޫ ލުބާބާ ހީފުޅުކުރެއްވީ އެކަލޭގެފާނު ބުއްދި ގޯސްވީ ކަމަށެވެ. ސުވާލުކުރެއްވިއެވެ. "ކަލޭގެފާނު ބުއްދި ގޯސްވީ ތޯއެވެ؟" އަބޫ ދަޙްދާ ދެންނެވިއެވެ. "ނޫނެކެވެ. މި ތިއްބެވި އެންމެހާ ބޭކަލުން ހެކި ކުރައްވައި މި ވިޔަފާރި ނިންމަވާށެވެ."\nފަހެ މިއީ އެއްވެސް މީހަކަށް ދެކޮޅުނެހެދޭނެ ފަދަ ފައިދާ ހުރި ވިޔަފާރިއެއް ކަމުން އަބޫ ލުބާބާ ވަގުތުން މިކަމަށް އެއްބަސްވިއެވެ. އަދި އެބަގީޗާގެ ބަދަލުގައި ކަދުރު ރުއް އަބޫ ދަޙްދާ އަށް ވިއްކާލިއެވެ. އެ ހިނދު އަބޫ ދަޙްދާ މާތް ނަބިއްޔާގެ އަރިހަށް ވަޑައިގެން އެކަލޭގެފާނު އަރިހުގައި އިން ޔަތީމް ކުއްޖާއަށް އެރުއް ސޮދަގާތް ކުރައްވައިފިއެވެ. ވިދާޅުވިއެވެ. "ކޮއްކޯ އެވެ. އެރުކަކީ މިހާރު ކަލޭގެ ހައްޤެކެވެ." އެއަށްފަހު މާތް ނަބިއްޔާގެ އަރިހުގައި ދެންނެވިއެވެ. "ޔާ ރަސޫލުﷲ އެވެ. ޖަންނަތުގައި މިހާރު އަޅުގަނޑަށް ކަދުރު ރުކެއް ވާނެތޯއެވެ؟" އެހިނދު މާތް ނަބިއްޔާ ހަދީސްކުރެއްވިއެވެ. "އޭ އަބޫ ދަޙްދާއެވެ. ތިޔަ ކަހަލަ ކިތައް ކަދުރު ރުއް މިހާރު ތިބާއަށް ޖަންނަތުގައި ވާނެ ހެއްޔެވެ؟" (ރަވީ ވިދާޅުވެފައިވަނީ އަބޫ ދަޙްދާ އެމަޖިލިސް ދޫކުރައްވައި ވަޑައިގަންނަވަންދެންވެސް މާތް ނަބިއްޔާ އެބަސްކޮޅު ތަކުރާރު ކުރައްވަކުރައްވައި އިންނެވި ކަމަށެވެ.)\nކޮންމެ އަކަސް މި މަތިވެރި ވިޔަފާރި ނިންމެވުމަށްފަހު އަބޫ ދަޙްދާ އެކަލޭގެފާނުގެ އަނބިކަނބަލުންނާއި ދަރިންކޮޅު ބަލައި ބާގީޗާގެ ކައިރިޔަށް ވަޑައިގަތެވެ. އަދި އެތެރެއަށް ވަދެވަޑައިނުގެން ބޭރުގައި ހުންނަވައިގެން އެކަލޭގެފާނު އަނބިކަނބަލުންނަށް ގޮވައިލެއްވިއެވެ. އެކަމަނާ ވަޑައިގަތުމުން ދެންނެވިއެވެ. "އޭ އުންމު ދަޙްދާ އެވެ. އަހުރެން މި ބަގީޗާ އެއްކޮށް ވިއްކައިފީމެވެ." އެކަމަނާ އެއްސެވިއެވެ. "ކާކަށް ހެއްޔެވެ؟" ދެންނެވިއެވެ. "ޖަންނަތުން ކަދުރު ރުކަކަށްޓަކައެވެ." އެކަމަނާ ދެންނެވިއެވެ. "ﷲ އަކުބަރުއެވެ. ކޮންފަދަ ކާމިޔާބު ވިޔަފާރިއެއް ހެއްޔެވެ/" އެއައްފަހު އަނބި ކަނބަލުންނާއި އެކަލޭގެފާނުގެ ދަރިންކޮޅު ގޮވައިގެން ބަގީޗާ ދޫކުރައްވައި ވަޑައިގަތެވެ. އޭރު ތުއްޕުޅު ބޭކަލުން ބަގީޗާ ދޫކުރައްވައި ނިކުތްއިރު އަތްޕުޅުގައި ހުރި ކަދުރުތައްވެސް ބަގީޗާގެ ތެރެއަށް އެއްލާލެއްވިއެވެ.\nއިބުރަތް:- ލޮބުވެތި އަޚުންނާއި އުޚުތުންނޭވެ. މިވަހާކައާ މެދު ނިކަން ވިސްނާލަބަލާށެވެ. މިއީ ދުނިޔެއަށް ވުރެ އާޚިރަތަށް ލޯބިކުރާ މީހުންގެ ފުރިހަމަ މިސާލެކެވެ. ހަތަރު ސަތޭކަ އަށް ވުރެ ގިނަ ކަދުރު ރުކާއި އަމިއްލަ އާއިލާ ދިރިއުޅުނު ގެ ދޫކޮށްލެއްވީ އެންމެ ކަދުރު ރުކަކަށްޓަކައެވެ. އެއީ ބަދަލުގައި ދުނިޔެއިން ޒައްރެއްގެ މިންވަރުވެސް ބޭނުން ވެގެނެއް ނޫނެވެ. އަދި އެ ދަނޑިވަޅުގައި އެކަލޭގެފާނު އަނބިކަނބަލުން ދެއްކެވީ ކޮންފަދަ ރިވެތި މިސާލެއް ހެއްޔެވެ؟ އެކަމަނާއާ މަޝްވަރާ ކުރުމެއްވެސް ނެތި ގެދޮރާއި އާމްދަނީ ހޯއްދެވުމަށް ކުރައްވާ ވިޔަފާރި އެއްކޮށް ވިއްކާލުމުން ވެސް ދުލުކޮޅުން ބުނިހާވެސް ބަހަކީ "ﷲ އަކުބަރު" އެވެ. އޭގެ ބަދަލުގައި ތިމަން ކަމަނާ އަރިހުގައި އެހުމެއްވެސް ނެތް ހެއްޔޭ؟ ދެން ފައިސާ ހޯދާނީ ކިހިނެއް ހެއްޔޭ؟ ދަރިންކޮޅު ގޮވައިގެން ވަންނާނީ ކޮންތާކަށް ހެއްޔޭ ކިޔައި ޝަކުވާ ނުކުރައްވައެވެ.\nވާހަކައިގެ މަސްދަރު: އުމަރު ސުލައިމާނުގެ ދަރުހަކުން (އިތުރު ތަފްސީލު ނަގާފައިވަނީ ދަ ސިޔާސަތު ޑެއިލީ އާއި އިސްލާމިކު ގައިޑެންސް ޔޫޓިއުބް ޗެނަލުން)


މާލޭގައި ހިންގި އޮޕަރޭޝަނެއްގައި ދެ ކިލޯއަށްވުރެ ގިނަ މަސްތުވާތަކެއްޗާއެކު ބަޔަކު ހައްޔަރުކޮށްފި\nއާދިއްތަ ،28 ފެބުރުއަރީ 2021 / 12:13\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ޑްރަގް އެންފޯސްމަންޓް ޑިޕާޓްމަންޓާއި ޑްރަގް އިންޓެލިޖެންސް ގުޅިގެން މާލޭގައި ހިންގި އޮޕަރޭޝަނެއްގައި ދެ ކިލޯއަށްވުރެ ގިނަ މަސްތުވާތަކެއްޗާއެކު ފަސް މީހަކު ހައްޔަރުކޮށްފިއެވެ. މަސްތުވާތަކެތި ބޭނުންކޮށް، ގެންގުޅެ އެތަކެތީގެ ވިޔަފާރި ފުޅާދާއިރާއެއްގައި ކުރާކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މި ފެބްރުއަރީ މަހުގެ 13 ވަނަ ދުވަހު … ތަފްސީލް\nމަގުމަތީގެ ސަލާމަތާއި ރައްކާތެރިކަން ކަށަވަރުކުރުމަށް މައުލޫމާތު ދިނުމުގެ ޕްރޮގްރާމެއް މ. މަޑުއްވަރީގައި ކުރިއަށް ގެންގޮސްފި\nއާދިއްތަ ،28 ފެބުރުއަރީ 2021 / 11:28\nމަގުމަތީގެ ސަލާމަތާއި ރައްކާތެރިކަން ކަށަވަރުކުރުމާއި އެއްގަމު ދަތުރުފަތުރުގެ ގާނޫނަށް އާންމު ރައްޔިތުން އަހުލުވެރި ކުރުވައި މައުލޫމާތު ދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން، މައުލޫމާތު ދިނުމުގެ ޕްރޮގްރާމެއް މ. މަޑުއްވަރީގައި ކުރިއަށް ގެންގޮސްފިއެވެ. މ. މަޑުއްވަރީގައި އަލަށް ލައިސަންސް ނެގުމަށް ތައްޔާރުވަމުންދާ މީހުންނަށް ހާއްސަކޮށްގެން ކުރިއަށް ގެންދިޔަ އެ ޕްރޮގްރާމްގައި، އެއްގަމު ދަތުރުފަތުރުގެ ގާނޫނާއި އެ … ތަފްސީލް\nކ. އަތޮޅު މަދަރުސާގެ ގަރލްގައިޑުންނާއި ލިޓިލް މެއިޑުންނަށް ހަރަކާތްތަކެއް ކުރިއަށް ގެންގޮސްފި\nއާދިއްތަ ،28 ފެބުރުއަރީ 2021 / 10:56\nކ. އަތޮޅު މަދަރުސާގެ ގަރލްގައިޑު ދަރިވަރުންނާއި ލިޓިލް މެއިޑު ދަރިވަރުންނަށް ހާއްސަކޮށްގެން މައުލޫމާތު ދިނުމާއި އަމަލީ ހަރަކާތްތަކެއް ކުރިއަށް ގެންގޮސްފިއެވެ. މި ފެބުރުވަރީ މަހުގެ 27 ވަނަ ދުވަހު ކާށިދޫ ޕޮލިސް ސްޓޭޝަނުން ކުރިއަށް ގެންދިޔަ އެ ހަރަކާތްތަކުގައި، ފުރަތަމަ އެހީ ދިނުމާއި އަލިފާނުގެ ހާދިސާތަކުން ރައްކާތެރިވުމަށް މައުލޫމާތު ދިނުމުގެ އިތުރުން މަގުމަތީގެ ސަލާމަތާއި ރައްކާތެރިކަމާ … ތަފްސީލް\nމާވަށު ސްކޫލްގެ ލިޓިލް މެއިޑުންނާއި ގަރލް ގައިޑުންނަށް ޓީމް ބިލްޑިންގ ހަރަކާތްތަކެއް ކުރިއަށް ގެންގޮސްފި\nއާދިއްތަ ،28 ފެބުރުއަރީ 2021 / 10:04\nމާވަށު ސްކޫލްގެ ލިޓިލް މެއިޑުންނާއި ގަރލް ގައިޑުންނަށް މޯޓިވޭޝަންއާއި ޓީމް ބިލްޑިންގ ހަރަކާތްތަކެއް އެ ރަށު ޕޮލިސް ސްޓޭޝަނުން ކުރިއަށް ގެންގޮސްފިއެވެ. ސްކޫލްގެ އެދުމުގެ މަތިން މި ފެބުރުވަރީ މަހުގެ 26 ވަނަ ދުވަހު ކުރިއަށް ގެންދިޔަ ހަރަކާތްތަކުގައި، ދަރިވަރުންގެ މެދުގައި އެކުވެރިކަމުގެ ގުޅުން އޮންނަންޖެހޭ މިންވަރާއި، ދަރިވަރުންގެ މެދުގައި އެއްބައިވަންތަކަމާއި އެކުވެރިކަން އާލާކުރުމަށް ތަފާތު ހަރަކާތްތަކެއް … ތަފްސީލް\nކެޔޮދޫ ސްކޫލުގެ ދަރިވަރުންނަށް ލީޑަރޝިޕް ސްކިލްސްއާ ގުޅޭގޮތުން މައުލޫމާތުދީފި\nހުކުރު ،26 ފެބުރުއަރީ 2021 / 16:51\nވ. ކެޔޮދޫ ސްކޫލްގެ ގްރޭޑް 8 އިން 10 އަށް ތައުލީމު ހާސިލުކުރަމުންދާ ދަރިވަރުންނަށް މައުލޫމާތު ދިނުމުގެ ސެޝަނެއް ކުރިއަށް ގެންގޮސްފިއެވެ. ސްކޫލް ދަރިވަރުންނަށް މައުލޫމާތުދީ ހަރުދަނާ ދަރިވަރުންތަކެއް ބިނާކުރުމަށް ފުލުހުން ކުރަމުންދާ މަސައްކަތްތަކުގެ ތެރެއިން މި ފެބުރުވަރީ މަހުގެ 25 ވަނަ ދުވަހު ކުރިއަށް ގެންދިޔަ އެ ސެޝަނުގައި، އެ ދަރިވަރުންނަށް މައުލޫމާތު ދީފައިވަނީ ކޮމިއުނިޓީ … ތަފްސީލް\nބުރާސްފަތި ،25 ފެބުރުއަރީ 2021 / 14:06\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަގެ ތެރެއިން މަސްތުވާތަކެތީގެ ތިން މައްސަލައެއްގައި ތިން މީހަކު ހައްޔަރުކޮށް އެ މައްސަލަތައް ފުލުހުން ތަހުގީގު ކުރަން ފަށައިފިއެވެ. އެ އޮޕަރޭޝަންތައް ހިންގާފައިވަނީ ށ. ކަނޑިތީމާއި ހުޅުމާލޭގެ އިތުރުން އއ. އަތޮޅުގެ ރިސޯޓެއްގައެވެ. އެގޮތުން ކަނޑިތީމުގައި ހިންގި މަސްތުވާތަކެތީގެ އޮޕަރޭޝަނަކީ ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން މިއަދު ހިންގި އޮޕަރޭޝަނެކެވެ. ކަނޑިތީމު ޕޮލިސް … ތަފްސީލް\nރައްޔިތުން ހޭލުންތެރިކުރުމުގެ ޕްރޮގްރާމެއް ކ. ގުޅީގައި ކުރިއަށް ގެންގޮސްފި\nބުރާސްފަތި ،25 ފެބުރުއަރީ 2021 / 13:58\nކ. މާފުށީ ޕޮލިސް ސްޓޭޝަނުން ކ. ގުޅީގައި ވިޔަފާރިކުރާ ތަންތަނަށް ޒިޔާރަތްކޮށް ހޭލުންތެރިކުރުމުގެ ގޮތުން މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ. މި ފެބްރުއަރީ 24 ވަނަ ދުވަހު ގުޅީގައި ކުރިއަށް ގެންދިޔަ މި ޕްރޮގްރާމުގެ ތެރެއިން ވަނީ އެރަށުގައި ދުއްވާ އުޅަނދުތަކުގެ މައުލޫމާތު އެއްކޮށް، ރަށުގައި ހުރި ފިހާރަތަކަށާއި ކެފޭ، ރެސްޓޯރަންޓްތަކަށް ޒިޔާރަތްކޮށް މައުލޫމާތު … ތަފްސީލް\nލީޑަރޝިޕް ސްކިލްސްއާ ގުޅޭގޮތުން ފެލިދޫ ސްކޫލުގެ ދަރިވަރުންނަށް މައުލޫމާތުދީފި\nބުރާސްފަތި ،25 ފެބުރުއަރީ 2021 / 11:24\nސްކޫލް ދަރިވަރުންނަށް މައުލޫމާތުދީ ހަރުދަނާ ދަރިވަރުންތަކެއް ބިނާކުރުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ވ. ފެލިދޫ ސްކޫލްގެ ގްރޭޑް7އިން 10 އަށް ތައުލީމު ހާސިލުކުރަމުންދާ ދަރިވަރުންނަށް މައުލޫމާތު ދިނުމުގެ ސެޝަނެއް ކުރިއަށް ގެންގޮސްފިއެވެ. މި ފެބުރުވަރީ މަހުގެ 24 ވަނަ ދުވަހު ކުރިއަށް ގެންދިޔަ އެ ސެޝަނުގައި، ކޮމިއުނިޓީ ލީޑަރޝިޕް ސްކިލްސްއާ ގުޅޭގޮތުން … ތަފްސީލް\nފުލުހުން ބަލަމުންދާ މައްސަލައެއްގެ ތަހުގީގަށް ހާޒިރުވުމަށް އަންގައި އިއުލާނުކުރުން\nބުދަ ،24 ފެބުރުއަރީ 2021 / 11:12\nހުޅުމާލެ ޕޮލިސްއަށް ހުށަހެޅި ބަލަމުންދާ މަކަރާއި ހީލަތުން ފައިސާ ހޯދާފައިވާކަމަށް ތުހުމަތުކުރެވޭ މައްސަލައެއްގެ ތަހުގީގަށް މީހަކު ހާޒިރުކުރުމަށް ބޭނުންވެ، އުޅޭ ވަކިތަނެއް ނޭނގުމުގެ ސަބަބުން ތަހުގީގަށް ހާޒިރުވުމަށް ޗިޓް ރައްދުކުރެވިފައިނުވާތީ، ޖިނާއީ މައްސަލަތައް ތަޙުޤީޤުކުރުމުގައި ފުލުހުން ޢަމަލުކުރާނެ އިޖުރާއަތުގެ ޤަވާއިދުގެ 27 ވަނަ މާއްދާގައި ވާގޮތުގެ މަތިން ތަހުގީގަށް ހާޒިރުވުމަށް އަންގައި އިއުލާނުކުރަމެވެ. ހާޒިރުވާންވީ ފަރާތުގެ ފުރިހަމަ … ތަފްސީލް\nހއ. މޮޅަދޫ ސްކޫލު ދަރިވަރުންނަށާއި ބެލެނިވެރިންނަށް މައުލޫމާތު ދިނުމުގެ ޕްރޮގްރާމެއް ހިންގައިފި\nއަންގާރަ ،23 ފެބުރުއަރީ 2021 / 10:07\nހއ. އިހަވަންދޫ ޕޮލިސް ސްޓޭޝަނުން އެއަތޮޅު މޮޅަދޫ ސްކޫލުގެ ދަރިވަރުންނަށާއި ބެލެނިވެރިންނަށް މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ. މި ފެބްރުއަރީ 18 ން 20 އަށް މޮޅަދޫގައި ކުރިއަށް ގެންދިޔަ މި ޕްރޮގްރާމަކީ ހއ. އިހަވަންދޫ ޕޮލިސް ސްޓޭޝަނާއި މޮޅަދޫ ކައުންސިލް އިދާރާއާއި މޮޅަދޫ ސްކޫލު ގުޅިގެން ކުރިއަށް ގެންދިޔަ ޕްރޮގްރާމެކެވެ. މި ޕްރޮގްރާމުގެ … ތަފްސީލް


Fahu sikunthu goal jahai, Ronaldo United molhu kohdheefi - One Online\nފަހު ސިކުންތުގައި ގޯލު ޖަހައި، ރޮނާލްޑޯ ޔުނައިޓެޑު މޮޅުކޮށްދީފި\nޔޫއެފާ ޗެމްޕިއަންސް ލީގުގެ ގްރޫޕް ސްޓޭޖުގައި ރޭ މެންޗެސްޓާ ޔުނައިޓެޑުން ވިލަރެއާލްއާ ދެކޮޅަށް ކުޅުނު މެޗުގެ ފަހު ސިކުންތުގައި ކްރިސްޓިއަނޯ ރޮނާލްޑޯ ޖެހި ގޯލާއެކު، ޔުނައިޓެޑުން މުހިއްމު ތިން ޕޮއިންޓު ހޯދައިފިއެވެ.\nރޭ ޔުނައިޓެޑުގެ ދަނޑު، އޯލްޑް ޓްރެފޯޑުގައި ކުޅުނު ގްރޫޕް އެފްގެ މެޗުން ޔުނައިޓެޑު މޮޅުވީ 2-1 ގެ ނަތީޖައަކުންނެވެ. މެޗު އެއްވަރުވާން ދަނިކޮށް، މެޗުގެ ފަހު ސިކުންތުގައި އެޓީމު މޮޅުކޮށްދިނީ އުމުރުން 36 އަހަރު ޕޯޗުގަލް ސުޕަ ސްޓާރު ރޮނާލްޑޯއެވެ. އެ ގޯލަކީ މި ސީޒަނަށް ޔުނައިޓެޑަށް ބަދަލުވިފަހުން ރޮނާލްޑޯ ޖެހި ހަތަރުވަނަ ގޯލެވެ. ރޭގެ މެޗުގެ ކުރިން ޔުނައިޓެޑުން މި ސީޒަންގެ ޗެމްޕިއަންސް ލީގުގައި ކުޅުނު ފުރަތަމަ މެޗުގައި ޔަންގް ބޯއީސް އަތުން ބަލިވެފައި އޮތްއިރު، ރޮނާލްޑޯ ވަނީ އެ މެޗުގައިވެސް ގޯލު ޖަހައިފައެވެ.\nވިލަރެއާލް އާއި ޔުނައިޓެޑަކީ މިދިޔަ އަހަރުގެ ޔޫރޮޕާ ލީގުގެ ފައިނަލް ކުޅުނު ދެ ޓީމެވެ. އެ ފައިނަލް ޕެނަލްޓީ ޖަހައިގެން ވިލަރެއާލް އިން ކާމިޔާބު ކޮށްފައިވާއިރު، ރޭގެ މެޗަށް ޔުނައިޓެޑު ނުކުތީ ބަދަލު ހިފުމަށެވެ. އެހެން ނަމަވެސް އެޓީމަށް ވަނީ އަނިޔާގެ މައްސަލަތަކާ ކުރިމަތިލާން ޖެހިފައެވެ. ކެޕްޓަން ހެރީ މެގުއާ އަނިޔާގެ ސަބަބުން މެޗުގައި ކުޅެފައި ނުވާއިރު، ފަހަތަށް ކުޅޭ ބިސާކާ ހުރީ ސަސްޕެންޝަނުގަ އެވެ.\nމެޗުގެ ކުރީކޮޅުގައި ޔުނައިޓެޑުގެ ފަރާތުން ވަނދު ކުޅުމެއް ފެނިގެން ގޮސްފައިވާއިރު، ވިލަރެއާލް އިން ވަނީ 53 ވަނަ މިނެޓުގައި ޕަބްލޯ އަލްކަސޭރުގެ ގޯލާއެކު ލީޑު ނަގައިފައެވެ. އޭގެ ފަހުން އަލްކަސޭރަށް އިތުރު ފުރުސަތެއް ލިބި ބޭކާރު ވެގެން ގޮސްފައިވާއިރު، މެޗުގެ 60 ވަނަ މިނެޓުގައި އެލެކްސް ޓެލާސް ދުރުން ފޮނުވާލި ބާރު ހަމަލާއާއެކު ޔުނައިޓެޑުން ނަތީޖާ ހަމަހަމަ ކުރިއެވެ.\nއެ ގޯލާއެކުވެސް މެޗު އެއްވާރުވާނެ ކަމަށް ބޮޑަށް ބެލެވިގެން ދިޔަ ނަމަވެސް ފަހު ސިކުންތު ލިންގާޑު ތަނަވަސްކޮށްދިން ބޯޅައަކުން ރޮނާލްޑޯ ގޯލު ޖެހިއެވެ. ސްޓޭޑިއަމް ކައްކުވާލައި، ރޮނާލްޑޯ އުފާ ފާޅު ކުރީ ޖާޒީ ބާލައިގެންނެވެ.\nގްރޫޕް އޭގައި ރޭ އެޓަލަންޓާއިން ކުޅުނު މެޗުގައި ޔަންގް ބޯއީސް 1-0 އިން ބަލިކޮށްފައިވާއިރު، ގްރޫޕުގެ އެއްވަނައިގައި މިވަގުތު އޮތީ އެޓަލާންޓާއެވެ. ޔަންގް ބޯއީސް ދެވަނައިގައި އޮތްއިރު، ޔުނައިޓެޑު އޮތީ ތިންވަނައިގައެވެ. ވިލަރެއާލްއަށް ޕޮއިންޓެއް ލިބިފައިވާއިރު، މިވަގުތު އޮތީ ތާވަލުގެ ފުލުގައެވެ.


Fahu Quarter Gai Dhiraagah 231 Million Rufiyaage Saafu Faidhaa Eh - Vaguthu\nބައެއް ގައުމުތަކުގެ ހާލަތު އިތުރަށް ގޯސްވެއްޖެ - 23 ގަޑިއިރު ކުރިން\nފަހު ކުއާޓަރުގައި ދިރާގަށް 231 މިލިޔަން ރުފިޔާގެ ސާފު ފައިދާއެއް\n1 އަހަރު ކުރިން ( ފެބުރުއަރީ 8, 2019 )\nދިރާގު ބިލްޑިންގ - ވަގުތު އިމޭޖްސް: އަމީން ފަހުމީ\n2018 ވަނަ އަހަރުގެ ފަހު ކުއާޓަރުގައި ދިރާގަށް 231 މިލިޔަން ރުފިޔާގެ ސާފު ފައިދާއެއް ލިބިއްޖެއެވެ.\nދިރާގުން ނެރެފައިވާ ތަފާސް ހިސާބުތަކަށް ބަލާއިރު، މިދިޔަ އަހަރުގެ ފަހު ކުއާޓަރުގައި އެ ކުންފުންޏަށް ލިބުނު ސާފު ފައިދާ ވަނީ އޭގެ ކުރީ ކުއާޓަރާ އަޅާ ބަލާއިރު 13 ޕަސެންޓް އިތުރުވެފައެވެ. އެގޮތުން 2018 ވަނަ އަހަރުގެ ތިން ވަނަ ކުއާޓަރުގައި ދިރާގަށް ސާފު ފައިދާގެ ގޮތުގައި ލިބުނީ 203 މިލިޔަން ރުފިޔާއެވެ.\nމިދިޔަ އަހަރުގެ ފަހު ކުއާޓަރުގައި އެ ކުންފުންޏަށް އާމްދަނީގެ ގޮތުގައި ލިބުނު މިންވަރުވެސް ވަނީ އިތުރުވެފައެވެ. އެގޮތުން އެ ކުއާޓަރުގައި އެ ކުންފުންޏަށް އާމްދަނީގެ ގޮތުގައި 704 މިލިއަން ރުފިޔާ ލިބިފައިވެއެވެ. ނަމަވެސް ތިންވަނަ ކްއާޓަރުގައި ލިބުނީ 658 މިލިއަން ރުފިޔާއެވެ.\nއަދި މިދިޔަ ކުއާޓަރުގައި ދިރާގުން ވަނީ ޓެކްސްގެ ގޮތުގައި 41 މިލިޔަން ރުފިޔާ ދައުލަތަށް ދައްކާފައެވެ. ޓެކްސްއަށް ކެނޑުމުގެ ކުރިން ދިރާގަށް މިދިޔަ ކުއާޓަރުގައި އާމްދަނީގެ ގޮތުގައި 272 މިލިއަން ރުފިޔާ ލިބުނެވެ.\nދިވެހިންގެ ތެރޭގައި މަޝްހޫރު ސްޓަރ ޗެނަލްތައް ދިރާގު ޓީވީއަށް!\nދިރާގު ކަސްޓަމަރުންނަށް ޑިސްކައުންޓްތަކާއި ބޫސްޓަރ ތަކުން އިތުރު އެލަވަންސް ދެނީ\nފެބުރުއަރީ 8, 2019 20:43\nސާފު ފައިދާ ނުހަނު ބޮޑު ޢަދަދެއް ތިހޯދަނީ އަހަރެމެންނަށް ވިއްކާ ޚިދުމަތުން. އަހަރެމެންވެސް އުފަލުން ޚިދްމަތް ހޯދަން ބޭނުންވާ ވަރަށް ޚިދުމަތުގެ އަގުހެޔޮ ކޮށްދޭންވީ ނޯންތޯ؟\nފެބުރުއަރީ 8, 2019 21:02\nފޯނުބިލްޔަކުގެ އަގު ބޮޑުކުރަންވީނު\nފެބުރުއަރީ 8, 2019 23:25\nމީ ސަރުކާރުގެ ކުންފުނި ރައްޔަތުން މަރަނީ ކިހާދެރަ. އަޅެ ފައިދާނުހޯދާ ތި ނެޓުވޯކު ރަނގަޅު ކޮބިލަ ދެން ރައްޔިތުންނައް ހެޔޮއަގެގާ ހިދުމަތް ދީލާ ހެޔޮނުވނެޔޭ.


STO In Fuluhunnah 3,000 Safety Goggles Hadhiyaa Koffi | Hathaavees\nއެސްޓީއޯއިން ފުލުހުންނަށް 3000 ސޭފްޓީ ގޮގުލްސް ހަދިޔާކޮށްފި\nއެސްޓީއޯއިން ފުލުހުންނަށް 3000 ސޭފްޓީ ގޮގަލްސް ހަދިޔާކުރުމަށް ބޭއްވި ރަސްމިއްޔާތުގެ ތެރެއިން--\nއެސްޓީއޯއިން ފުލުހުންނަށް 3،000 ސޭފްޓީ ގޮގުލްސް ހަދިޔާކޮށްފިއެވެ.\nސޭފްޓީ ގޮގުލްސް އެސްޓީއޯގެ ފަރާތުން ފުލުހުންނާ ހަވާލުކޮށްފައިވަނީ އެކުންފުނީގެ ސީއީއޯ އަދި މެނޭޖިން ޑިރެކްޓަރު ހުސައިން އަމްރު އެވެ. އެތަކެއްޗާ ފުލުހުންގެ ފަރާތުން ހަވާލުވެވަޑައިގެންނެވީ، ފުލުސް ކޮމިޝަނަރު މުހައްމަދު ހަމީދު ކަމަށްވެސް ޓުވީޓުގައި ބުންޏެވެ.\nGratitude to @stoplc for donating 3000 safety goggles to our frontline officers to ensure their safety during this #COVID19Pandemic. We sincerely appreciate this kind gesture. #Thankyou & #StaySafe#COVID19Maldives pic.twitter.com/DHpG6ZPMIw\n— Maldives Police (@PoliceMv) October 5, 2020\nކޮވިޑާއި ގުޅިގެން އެސްޓީއޯ އިން އަންނަނީ ސަރުކާރުގެ އިދާރާތަކަށް ބޭނުންވާ އެހީތެރިކަން ފޯރުކޮށްދެމުންނެވެ. އެގޮތުން ބައެއް ކޮވިޑާއި ގުޅިގެން އިދާރާތަކުގެ މުވައްޒަފުން ފްރަންޓުލައިންގައި ހަރަކާތްތެރިވަމުން އަންނާތީ އެސްޓީއޯ އިން އަންނަނީ އެފަދަ މުވައްޒަފުންނަށް ބޭނުންވާ ބައެއް އާލާތްތައް ހަދިޔާ ކުރަމުންނެވެ.\nއެކުންފުނިން ވަނީ ދާދިފަހުން ކޮވިޑް-19 އަށް ޓެސްޓު ކުރުމަށް ބޭނުންކުރާ ޕީސީއާރް މެޝިނެއް ވެސް ޕޮލިސް ލެބަށް ހަދިޔާކޮށްފައެވެ.\nPrevious ގައުމު ބިނާވެގެން ދަނީ މުދައްރިސުން އަޅައިދޭ ބިންގަލުގެ މަތިން: ރައީސް\nNext ދައުވާތައް ސާބިތުވެ އަދީބު 20 އަހަރު ދުވަހަށް ޖަލަށްލުމަށް ހުކުމްކޮށްފި


2019ގެ އޯލެވެލް އިމްތިހާނުން ޏ.އޭއީސީ އިން ރަން ވަނަތަކެއް ޙާސިލުކޮށްފި – Mikal News\nގަދަ 10 ގައި ހިމެނުު ދަރިވަރުންނާއި އެކު ޕްރިންސިޕްލް އިސްމާއީލް ސައުދުﷲ.\nދެހާސް ނަވާރަ ވަނަ އަހަރު ބޭއްވުނުގެ ކެމްބްރިޖް އޯލެވެލް އިމްތިހާނުން ޏ.އަތޮޅު ތައުލީމީ މަރުކަޒު (ޏ.އޭއީސީ) އިން ރަން ވަނަތަކެއް ޙާސިލުކޮށްފިއެވެ. ރޭ ބޭއްވި 2019 ވަނަ އަހަރުގެ އޯލެވެލް އިމްތިހާނުން މަތީ ވަނަތައް ހާސިލުކުރި ދަރިވަރަންނަށް އިނާމު ދިނުމުގެ ރަސްމިއްޔާތުގައި ރާއްޖޭގެ ގަދަ 10 ގައި ހިމެނިގެން ޏ.އޭއީސީގެ 15 ދަރިވަރަކު އިނާމު ހާސިލުކޮށްފައި ވެއެވެ.\nމީގެ އިތުރުން ދުނިޔޭގެ ގަދަ 10 ގައި ޏ.އޭއީސީގެ3ދަރިވަރަކު ހިމެނިފައި ވެއެވެ. މިއީ ޏ.އޭއީސީގެ ތާރީޚުގައި ވެސް މިހާ ރަނގަޅު ކާމިޔާބީއެއް ހާސިލުކުރި މަދު ފަހަރު ތަކުގެ ތެރެއިން ވެސް ފާހަގަކޮށް ލެވޭ ފަދަ ކާމިޔާބީއެކެވެ.\nރޭ މާލޭ އިސްކަންދަރު ސްކޫލުގައި ބޭއްވި ދިވެހިރާއްޖޭގެ އޯލެވެލް އިމްތިހާނުގެ ގަދަ 10 އާއި ޚާއްސަ ވަނަތައް ހާސިލުކުރި ދަރިވަރުންނަށް އިނާމު ދިނުގެ ރަސްމިއްޔާތު، އަރުތަވެރިންގެ އިނާމު ދިނުމުގެ ޖަލްސާ’ ގައި މުޅި ދުނިޔޭގެ މެރިން ސައިންސް ގަދަ 10ގައި ހިމެނިގެން ޏ.އޭއީސީގެ3ދަރިވަރުން އިނާމު ހާސިލުކޮށްފައި ވެއެވެ. އަދި ދިވެހި މާއްދާއިން މުޅި ރާއްޖެއިން 1 ވަނަ ހާސިލުކުރި ކުދިންގެ ތެރޭގައި ވެސް ޏ.އޭއީސީގެ ދަރިވަރު، އާއިޝަތު އަނާ މުހައްމަދު ހިމެނެއެވެ.\nއޯލެވެލެ އިން މަތީވަނަތައް ހާސިލުކުރި ދަރިވަރުން\nމެރިން ސައިންސުން ދުނިޔޭގެ ގަދަ 10ގައި ހިމެނުނު ޏ.އޭއީސީގެ3ދަރިވަރުންނަކީ؛\nމުޅި ދުނިޔެއިން3ވަނަ: ޖައުދު އިބްރާހިމް\nމުޅި ދުނިޔެއިން5ވަނަ: ރަފްހާ އަހުމަދު މުޙައްމަދު\nމުޅި ދުނިޔެއިން 8 ވަނަ: ހައްމަވާ ސަމްހާ\n2019 ވަނަ އަހަރު ބޭއްވުނު ކެމްބްރިޖް އޯލެވެލް އިމްތިހާނުން ގައުމީ ގަދަ 10 ގައި 15 ދަރިވަރުން ހިމެނިފައި ވެއެވެ. އެއީ2ވަނާގައި2ދަރިވަރުން،6ވަނާގައި 1 ދަރިވަރަކު،7ވަނާގައި4ދަރިވަރުން، 8 ވަނާގައި3ދަރިވަރުން އަދި 10 ވަނާގައި5ދަރިވަރުންނެވެ. އެ ދަރިވަރުންނަކީ:\nއޯލެވެލް ގަދަ 10 ގައި ހިމެނުނު ދަރިަވރުން 2019\n2 ވަނަ: ހައްމަވާ ސަމްހާ\n2 ވަނަ: ޖައުދު އިބްރާހިމް\n6 ވަނަ: ރަފްހާ އަހުމަދު މުޙައްމަދު\n7 ވަނަ: ފާތިމަތު ލަމްޔާ ޝިހާބު\n7 ވަނަ: އާއިޝަތު ޖީހާން ނާޒިމް\n7 ވަނަ: އާއިޝަތު އަނާ މުހައމްަދު\n7 ވަނަ: އާއިޝަތު ސައުމާ މުހައްމަދު\n8 ވަނަ: އާމިނަތު ސާޔާ އަލީ\nއޯލެވެލް ގަދަ 10 ގައި ހިމެނުނު ދަރިަވރުން 2- 2019\n8 ވަނަ: އާއިޝަތު ނަތާލީ ޝަރީފު\n8 ވަނަ: ފާތިމަތު ލޫޝާ\n10 ވަނަ: ޖެނީ ސިވާދު ހުސައިން\n10 ވަނަ: މުހައްމަދު އީވާން ރާމިޒް\n10 ވަނަ: މުހައްމަދު ލޫތު އާގިސް\n10 ވަނަ: މަރިޔަމް އީން މުހައްމަދު\n10 ވަނަ: ޒުލައިޚާ ތާހިރު ޒަކަރިއްޔާ\nމިފަދަ އިމްތިހާނު ތަކުން ދަރިވަރުންނަށް މަތީ ނަތިޖާ ލިބެނީ ހަމައެކަނި ސްކޫލުންނާއި ސްކޫލުގެ ޓީޗަރުން ކުރާ މަސައްކަތަކުން އެކަންޏެއް ނޫނެވެ. އޭގައި އެންމެ މުހިންމީ ދަރިވަރުން ކުރާ މަސައްކަތެވެ. ކާމިޔާބީއެއް ލިބުނަސް އަދި ކާމިޔާބީއެއް ނުލިބުނަސް އެކަމުގައި ތީޗަރުންނާއި ސްކޫލާއި އެއްވަރަކަށް ދަރިަވރުންނާއި ބެލެނިވެރިން ވެސް ޝާމިލްވެއެވެ.\nވީމާ ނަތީޖާ ދަށްވާ ފަހަރުގައި ވެސް ގަބޫލުކުރަން ޖެހެނީ އެއީ ދަރިވަރުންގެ އެފަހަރުގެ ފެންވަރުކަމެވެ. މަތީ ނަތީޖާތައް ހުރިހާ ފަހަރަކު ޙާސިލު ނުކުރެވިދާނެކަން ވެސް ގަބޫލުކުރަން ޖެހެއެވެ. ނަމަވެސް އަބަދުވެސް މަސައްކަތް ކުރަންވާނީ މަތީ ނަތީޖާއެއް ހޯދުމަށެވެ.\nގުޅުންހުރި މައުލޫތައް:ޏ.އަތޮޅު ތައުލީމީ މަރުކަޒު, ޏ.އޭއީސީ


Maadhamaa in feshigen jamaa'athugai namaadhu kuran fashaane | Mihaaru\nލޮކްޑައުންއަށް ފަހު މާލެ ސަރަހައްދުގެ މިސްކިތެއްގައި ނަމާދުކުރަނީ-- ފޮޓޯ: ނިޝާން އަލީ / މިހާރު\n30 ޖޫން 2020 - 11:39 17 comments\nނަމަވެސް މާދަމާ ނަމާދު ކުރަން ފަށާނީ ކޮން ނަމާދަކުން ކަމެއް އިސްލާމިކް މިނިސްޓްރީއަކުން އަދި ނުނިންމަ އެވެ. އެކަމާ މެދު އަދި އަންނަނީ މަޝްވަރާ ކުރަމުންނެވެ.\nރައީސް ކުރެއްވި ޓުވީޓެއްގައި ވިދާޅުވީ، ކޮވިޑް-19 ކޮންޓްރޯލްކުރުމަށް ފަހު ފަށާ އާ މަރުހަލާގައި މާލެ ސަރަހައްދުގެ މިސްކިތްތަކުގައި ވެސް ޖަމާއަތުގައި ނަމާދުކުރަން ފަށާނެ ކަމަށެވެ.\nރާއްޖެ އިން ކޮވިޑް-19 ފެނުމާ ގުޅިގެން، އަޅަން ފެށި ރައްކާތެރިކަމުގެ ފިޔަވަޅުތަކުގެ ތެރެއިން މާލެ ސަރަހައްދުގެ މިސްކިތްތަކުގައި ޖަމާއަތުގައި ނަމާދުކުރުން، އިސްލާމިކް މިނިސްޓްރީގެ އެންގުމާ އެއްގޮތަށް މެދުކަނޑައިލީ މިދިޔަ މާޗް 18 ގަ އެވެ. އޭގެ ފަހުން މިސްކިތްތައް ބަންދުކުރި އެވެ. ނަމަވެސް ލޮކްޑައުނަށް ދިން ލުއިތަކާއެކު، މި މަހުގެ 14 އިން ފެށިގެން ވަނީ މިސްކިތްތަކުގައި ނަމާދުކުރަން ހުއްދަދީފަ އެވެ.\nމާލެ ސަރަހައްދުގެ މިސްކިތްތަކުގައި ނަމާދުކުރަން އޭރު ހުއްދަ ދިން ނަމަވެސް ޖަމާއަތުގައި ނަމާދުކުރުމުގެ ހުއްދައެއް އޭރު ނުދެ އެވެ. އެކަމަކު މި މަހުގެ 15 އިން ފެށިގެން ރާއްޖޭގެ އެހެން ސަރަހައްދުތަކުގެ މިސްކިތްތަކުގައި ވަނީ ޖަމާއަތުގައި ނަމާދުކުރަން ފަށައިފަ އެވެ.\nއާ މަރުހަލާގައި، ސަރުކާރުގެ އޮފީސްތަކާއި ސްކޫލުތަކާއި ކެފޭ/ރެސްޓޯރެންޓުތައް ވެސް މާދަމާ ހުޅުވާނެކަމަށް ރައީސް މީގެ ކުރިން ކުރެއްވި ޓްވީޓުގައި ވެ އެވެ. އެމަނިކުފާނު ވަނީ ކޮވިޑް-19 އާ ދެކޮޅަށް ކުރީ ސަފުގައި ހަރަކާތްތެރި ސިއްހީ ހިދުމަތްތެރިންނާއި ސަރުކާރުގެ އެކި އިދާރާތަކާއި ވޮލެންޓިއަރުން ކޮށްދިން މަސައްކަތްތަކަށް ޝުކުރު އަދާކުރައްވައިފަ އެވެ.\n"އެންމެ ނުރައްކާ ހާލަތަށް ދިޔަ ނުދީ ބަލިމަޑުކަން ކޮންޓްރޯލްކުރުމުގައި ކުރީ ސަފުގައި، އެމީހުންގެ އާއްމު ޑިއުޓީގެ ބޭރުން މަސައްކަތްކުރި ސިއްހީ ހިދުމަތްތެރިންނާއި ވޮލަންޓިއަރުންނާއި ސަރުކާރުގެ އެކި އިދާރާތަކަށް ޝުކުރުވެރިވަމެވެ." ރައީސްގެ ޓްވީޓްގައިވެ އެވެ.\nކޮވިޑް-19 އާ އެކު އޭޕްރީލް 15 ގައި އަޅަން ފެށި ފިޔަވަޅުތަކަށް ލުއި ދިން ނަމަވެސް ރާއްޖޭގައި އިއުލާނުކޮށްފައިވާ ސިއްހީ ކުއްލި ނުރައްކަލުގެ ހާލަތު ވަނީ އަންނަ މަހުގެ 14 އާ ހަމައަށް ދަންމާލައިފަ އެވެ.\nއިތުރު ލިޔުންތައް މިސްކިތްތައް ރައީސް އިބްރާހިމް މުހައްމަދު ސޯލިހް ވިލިމާލެ ހުޅުމާލެ މާލެ ލޮކްޑައުން ސިއްހީ ކުއްލި ނުރައްކަލުގެ ހާލަތު އިސްލާމިކް މިނިސްޓްރީ


Thara Ah TB Jehifa Huredhaane Thee Aailaa In Edhenee Kuda Namaves Ehee Eh - Vaguthu\nކޮންމެ މަޔަކު ވެސް އަދި ކޮންމެ ބަފަޔަކު ވެސް ދަރިއަކަށް ބަލިވެ އިންނަ ހިސާބުން ބޭނުންވާނީ ދަރިފުޅަކީ ރަނގަޅު ސިއްހަތެއްގެ ކުއްޖަކަށް ވުމަށެވެ. ދަރިން ހެޔޮ ހާލުގައި ލެެއްވުމަށް އެދި ދުއާކޮށް، ދަރިފުޅު އުފަންވުމުގެ ކުރިން އެެކަމަށް ކޮންމެ މަޔަކުވެސް އަދި ކޮންމެ ބަފަޔަކުވެސް އެތައް ތައްޔާރީތަކެއް ވެއެވެ.\nނ. އަތޮޅު މަނަދޫ އަށް ނިސްބަތްވާ އަލީ ޖަވާދު އާއި ފަތިމަތު ރިޝްފާ ވެސް އެ ދެ މަފިިރިންގެ ތިންވަނަ ދަރިފުޅު ލިބުނު އިރު ތިބީ މި ފޮނި އުންމީދުގައެވެ. މިދިޔަ އަހަރުގެ މެއި މަހުގެ 10 ވަނަ ދުވަހު އަލަތު ނޭވާ ދުނިޔެއަށް ދޫކޮށްލި ކުޑަކުޑަ ތާރާ ބިންތު އަލީ ޖަވާދު އަށް އެންމެެ ފުރަތަމަ ބަލިވެެ އިން ހިސާބުން ވެސް އެ ދެމަފިރިން ތިބީ ފޮނި އުންމީދުގައެވެ. ރިޝްފާ ތާރާ އަށް ބަލިވެ އިން އިރުވެސް ޑޮކްޓަރުން ބުނަމުން ދިޔައީ ދަރިފުޅުގެެ ހާލު ރަނގަޅު ކަމަށެވެ. ބަނޑު ބޮޑު އިރު ޖެހުނު ހަމައެކަނި މައްސަލައަކީ އިންފެކްޝަން މައްސަލައެއް ކަަމަށާއި އެެއީ އެކަމުންވެސް ތާރާއަށް އެއްވެސް އަސަރެއް ނުކުރާ ކަމަށް ތާރާގެ މަންމަ ރިޝްފާ "ވަގުތަށް" ބުންޏެވެ.\nތާރާ އުފަންވީ ދުވަސް ރިޝްފާގެ ބަނޑަށް އަށް މަހުގައެވެ. ތާރާ އުފަންވި އިރު ރިޝްފާ އާއި އާއިލާ ދިރިއުޅެމުން ދިޔައީ އަވަށްޓެރި ސްްރީލަންކާގައެވެ. ބަނޑުގައި އޮތް އިރު ތާރާގެ އެއްވެސް ސިއްހީ މައްސަލައެއް ނެތް ނަމަވެސް މުޅި އާއިލާއަށް މާޔޫސްކަމާއި މޮޅިވެރިކަން ލިބިގެން ދިޔައީ ކުޑަކުޑަ ތާރާަގެ ބަލި ހާލަތު ހުރި ގޮތުންނެވެ. ލަންކާއިން ޑޮކްޓަރަށް ދެއްކުމުން ޑޮކްޓަރުން ބުނީ ތާރާގެ ނާރުގެ މައްސަލަ ހުންނަ ކަަމަށާއި އުފަންވި ހިސާބުން ފެށިގެން އެކުއްޖާގެ ކަނާ އަތުގައި މައްސަލަތަކެއް ހުރި ކަމަށެވެ.\nނަމަވެސް އެތައް ތެރަޕީީ ސެޝަނެއް އަދި އެހެން ފަރުވާތައް ކޮށްގެން ތާރާގެ ކަނާއަތް ކޮންމެެވެސް މިންވަރަކަށް ރަނގަޅުވިއެވެ. އެ އާއިލާއިންވެސް ދިރިިއުޅުން މަނަދޫއަށް ބަދަލުކުރި ކަމަށާއި، އޭރު ތާރާއަށް ހަ މަސް ފުރިއްޖެ ކަމަށް ރިޝްފާ ބުންޏެވެ.\nދާދި ފަހުން ތާރާއަށް ވަނީ ސިއްހީ މައްސަލައެއް ދިމާވެ ހޮސްޕިޓަލުގައި އެނދުމަތި ކުރަން ޖެހިފައެެވެ. މި ހާދިސާ ވީ މުޅިި އާއިލާއަށް ކުއްލި ސިހުމެއް ގެނުވި ހިތާމަވެރި ކަމަކަށެވެެ. ރިޝްފާ ބުނި ގޮތުގައި ތާރާއަށް ފިޓު ޖެހިގެން ވަރަށް ފަހުން ހޮސްޕިޓަލުގައި ވަނީ ފަރުވާ ދީފައެވެ.\n"ދަރިފުޅަށް ފިޓު ޖެެހުނީ ހަމަ ހުރެލާފަ. ދެން ރަށު. ހޮސްޕިޓަލަށް ގެންދިޔަ އިރު ކުޑަކުދިންގެ ހާއްސަ ޑޮކްޓަރެއް ނެތީމަ ދަރިފުޅު މާލެ ގެނައީ. މާލެެ ގެނެސް ފަރުވާ ދޭން ފެެށިތަނާ ލިބުނީ ސިހުން ގެނުވަނިވި ހަބަރެެއް" ތިން ދަރިންގެ ތެރެއިން އެންމެ ހަގު ތާރާ އާ ބެހޭ ގޮތުން ރިޝްފާ ބުންޏެވެ.\nމާލެެ ގޮސް ޑޮކްޓަރަށް ނުދެއްކިގެން އުޅެނިކޮށް ތާރާ ވަރަށް ގަދައަށް ހުން އައުމުގެ ސަބަބުން އާންމު ބަލިތަކުގެ ޑޮކްޓަރަކަށް ދެއްކިއެވެ. ފުރަތަމަ ޑޮކްޓަރު ލަފާކުރީ ކޮވިޑް-19 ބަލީގެ ސަބަބުން ވާ ގޮތެއް ކަމަށެެވެ. ކޮވިޑަށް ޓެސްޓު ހެދި އިރު ތާރާ އެ ބައްޔަށް ނައްސިވިއެވެ. އެއަށް ފަހު އިތުރު ޓެސްޓުތައް ހަދަން ފެށި ކަމަށާއި، ބެެލި ބެލުމުން ޑޮކްޓަރުންނަށް ލަފާކުރެވުނީ ތާރާއަށް ޓީބީ ބަލި ޖެހިފަ ހުރި ކަން ކަމަށް ރިޝްފާ ބުންޏެވެ. އަދި ކުއްޖާގެ ގުނަވަންތައް ފެއިލްވަމުން އަންނަ ކަމަށްވެއެވެ.\nތާރާ ބިންތު އަލީ ޖަވާދުގެ ދެ ފައި\n"ދަރިފުޅުގެ ކަރުގަ އެބަހުރި ގޮށްތަކެއް ލާފަ. ދެން ހަމަ ދުވަސްދުވަަސްކޮޅުން ވަރަށް ގަދަ ހުމެއްވެސް އާދޭ. ނާރުގެ މައްސަލައިގެ އިތުރަށް ޓީބީ ހުރީ ކަމަށް ޑޮކްޓަރުން ލަފާކުރީ. އަދި ޔަގީންކަމެއް ނުދޭ ޓީބީ ހުރި ކަމަކަށް" ރިޝްފާ ބުންޏެވެ.\nރިޝްފާ ހިއްސާކުރި ގޮތުގައި ޑޮކްޓަރުން ލަފާދެނީ ވީ އެންމެެ އަވަހަކަށް ތާރާ ގޮވައިގެން އިންޑިއާ އަށް ފުރުމަށެވެ. ތާރާއަށް އިންޑިއާއަށް ގޮސް ފަރުވާ ދެވިދާނެކަމުގެ ފުރިހަމަ އުންމީދު އޮތް ކަމަށާއި، ތާރާގެ ބޭސްފަރުވާއަށް އާސަންދަ ވެެސް ހަމަޖެެހިފައިވާކަމަށް އޭނާ ބުންޏެވެ.\n"ތާރާގެ ބޭސް ފަރުވާއަށް އާސަންދަ އިނީ ހަމަޖެހިފަ. އެހެންވިޔަސް ތާރާ ގޮވައިގެން ގޮސް އިންޑިއާގައި ކިހާ ދުވަހަކު ތިބެެން ޖެހޭކަމެއް ނޭނގެ. އެެކަމަށް އެެހީ ބޭނުންވޭ." ރިޝްފާ ބުންޏެވެ.\nއޭޕްރީލް 23, 2021 22:24\nމިކަހަލަ ކިތަށް އާއިލާއެއް މިރާއްޖޭގައި އުޅޭބާ އެކަމަކު ސަރުކާރުން ބޭކާރުގޮތުގައި ލާރި ޚަރަދުކޮށް އަދި ލާރިން ވައްކަންކުރަމުން އެ ދަނީ ، ސިޔާސީޕާޓީ އަށް ނުޖެހޭ ލާރިދޭކަށް ޕާތީތައް ހިންގާ ޕާރޓީތައް ހަދާމީހުން ރައްޔިތުން ބުރަމަސައްކަތްކޮށްގެން ހޯދާލާރިން ޓެކްސް ދެއްކީމަ އެލާރި މިދެނީ ސިޔާސީޕާރތީ ހިންގަން މީ ކޮންކަހަލަ އިންސާފެއް އޮންނަޤައުމެއްބާ އޭ ހިތައްއަރާ މިގޮތަށް ސަރުކާރުތަކެއް ނެތަސް ރަގަޅުތާ ދޯ!!!\nއޭޕްރީލް 24, 2021 10:20\nއަނެއްކޮޅުން ކުރީގެ ރައީސުންނަށް އެއޮށްދޭ އިނާޔަތެކޯ. ވެރިކަމަށް އަރަ ކޮނެ މީހަކަށް އިމާޔަތް ދެންޔާ ރައްޔިތުންގެ ޓެކްސް ފައިސާއިން ރައްޔިތުންނަށް ކަމެއް ކޮއްދޭކަށް އެއްޗެއް ނޯންނާނެ. އިނާޔަތްތައް ކނޑާލަންވީ. އިއްޒަތްތެރި މެމްބަރުންނަށް އެމީހުން ދައުރު ނިމުނީމަވެސް އެއޮއް ދޭނުންވާ ލާރިގަނޑެކޯ. އެންމެންވެސް ވެރިކަމާ ބާރު ބޭނުން ވެގެން އެއުޅެނީ އަމިއްލަ އަންބޮޑި ބޮޑުކުރަން.


ތިމާ އެކަނިވާ ވަގުތު ފާފަތައްކުރުމާއި އުރެދުންތަކަށް އަރައިގަތުމުގެ ބިރުވެރިކަން – DhiSalafiyyah\nعَنْ ثَوْبَانِ عَنِ النَّبِىِّ صلى الله عليه وسلم أَنَّهُ قَالَ :« لأَعْلَمَنَّ أَقْوَامًامِنْ أُمَّتِى يَأْتُونَ يَوْمَ الْقِيَامَةِ بِحَسَنَاتٍ أَمْثَالِ جِبَالِ تِهَامَةَ بِيضًا فَيَجْعَلُهَا اللَّهُ عَزَّ وَجَلَّ هَبَاءً مَنْثُورًا » .قَالَ ثَوْبَانُ : يَا رَسُولَ اللَّهِ صِفْهُمْ لَنَا جَلِّهِمْ لَنَا أَنْلاَ نَكُونَ مِنْهُمْ وَنَحْنُ لاَ نَعْلَمُ . قَالَ :« أَمَا إِنَّهُمْ إِخْوَانُكُمْ وَمِنْ جِلْدَتِكُمْ وَيَأْخُذُونَ مِنَ اللَّيْلِ كَمَا تَأْخُذُونَ وَلَكِنَّهُمْ أَقْوَامٌ إِذَا خَلَوْا بِمَحَارِمِ اللَّهِ انْتَهَكُوهَا » . رواه ابن ماجه و صححه الألبانى\nމާނައީ: ثَوْبَانِ ރަޟިޔަ ﷲ ޢަންހުގެ އަރިހުން ވާރިދުވެގެން އައިސްފައިވެއެވެ. ރަސޫލު ﷲ ޞައްލަﷲ ޢަލައިހި ވަސައްލަމް ޙަދީޘް ކުރައްވާފައިވެއެވެ. ” ޤިޔާމަތްދުވަހުން ތިމަންކަލޭގެފާނުންގެ އުއްމަތުން ބަޔަކު تِهَامَةَ ގައި ހުންނަ ހުދުފަރުބަދަތައްހާ ގިނަ ހެޔޮކަންތައްތަކާއިގެން އަންނާނެތެވެ. ދެންފަހެ ﷲ ތަޢާލާ އެމީހުންގެ އެ ހެޔޮކަންތައްތައް ވަޔަށް ބުރައިގެންދާ ކުނޑިތަކެއް ކަމުގައި ލައްވަވާނެތެވެ. ” އެހިނދު ثَوْبَانِ ރަޟިޔަﷲ ޢަންހު ވިދާޅުވިއެވެ. ” އޭ ﷲ ގެ ރަސޫލާއެވެ. ތިމަންމެން އޭމީހުންގެ ތެރޭއިން ނުވުމަށްޓަކައި އެބައިމީހުންނަކީ ކޮންބައެއް ކަމާއި އެބައިމީހުންގެ ސިފަތައް ބަޔާންކޮށްލަދެއްވާށެވެ. ” ދެން ރަސޫލުﷲ ޞައްލަﷲ ޢަލައިހި ޙަދީޘްކުރެއްވިއެވެ. ” ދަންނާށެވެ. އެއީ ހަމަ ކަލޭމެންގެ އަޚުންގެ ތެރޭގައިވާ ކަލޭމެންފަދަ ބައެކެވެ. އަދި އެމީހުން ކަލޭމެންފަދައިން ރޭއަޅުކަންވެސް ކޮށް ހަދައެވެ. އެހެނަސް އެމީހުން ﷲ ޙަރާމްކުރައްވާފައިވާ ކަމަކާއެކު އެކަނިވާ ވަގުތު އެކަމުގެ ޙުރުމަތް ކަނޑާލައި އެކަމެއް ކޮށްލައެވެ. “\nއޭ މުސްލިމް އަޚުންނާއި އުޚްތުންނޭވެ. ތިމާމެން އެކަނިވާ ވަގުތު ފާފަކުރުމާއިމެދު ބިރުވެތިވާށެވެ. މިހެނީ އަހަރުމެން ސިއްރުކުރާހާ ކަންތަކާއި ފާޅުކުރާހާ ކަންތައްވެސް އެންމެ މޮޅަށް ދެނެވޮޑިގެންވާ އިލާހުކަމުގައި ﷲ ތަޢާލާ ވޮޑިގެންވެއެވެ.


Councilarunge dhanmaalan alhugand dhekey vaki gotheh neyi: Nasheed\nކައުންސިލް ދައުރު ދަންމާލަން އަޅުގަނޑު ދެކޭ ވަކި ގޮތެއް ނެތް: ނަޝީދު\nކުރިއަށް އޮތް ލޯކަލް ކައުންސިލްތަކުގެ އިންތިހާބު ފަސް ކުރުމުގެ މައްސަލާގައި މިހާރު ތިބި ކައުންސިލަރުންގެ ދައުރު ދަންމާލުމާ ގުޅޭ ގޮތުން ވަކި ހިޔާލުފުޅެއް ނުގެންގުޅުއްވާ ކަމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nމަޖިލީހުގެ މިދިޔަ ދެ ދުވަހުގެ ޖަލްސާގައި ކުރިއަށް ދިޔައީ ކޮވިޑް-19 އިގެ ހާލަތުގައި ކައުންސިލަރުންގެ ދައުރު ދިގު ކުރަން ގާނޫނު އަސާސީ އިސްލާހު ކުރުމާ މެދުގަ އެވެ. މި ހާލަތުގައި ގާނޫނު އަސާސީ އިސްލާހު ކުރަން އެމްޑީޕީގެ ބައެއް މެންބަރުން ދެކޮޅެވެ. ކައުންސިލަރުންގެ ދައުރު ދިގު ކުރަން ވެސް ބައެއް މެންބަރުން ދެކޮޅެވެ. އެކަމަކު އެ މައްސަލައަށް އޮތް ހައްލަކީ ދައުރު ދިގު ކުރުން ކަމަށް ވެސް ބައެއް މެންބަރުން ވިދާޅުވެ އެވެ.\nގާނޫނު އަސާސީ އިސްލާހު ކުރުމާ މެދު އެމްޑީޕީގެ ބައެއް މެންބަރުން ކަންބޮޑުވުން ވެސް އޮތުމުން އެ ޕާޓީގެ ޗެއާޕާސަން އަދި ހެންވޭރު ހުޅަނގު ދާއިރާގެ މެންބަރު ހަސަން ލަތީފު ވަނީ ފަހުން ގާނޫނު އަސާސީ އިސްލާހު ނުކޮށް ކައުންސިލަރުންގެ ދައުރު ދަންމާލާނެ ގޮތުގެ އުސޫލު ބަޔާންކޮށް ވަގުތީ ގާނޫނެއްގެ ބިލެއް ހުށަހަޅައިފަ އެވެ. އޭގެ ކުރިން ސަރުކާރުގެ ފަރާތުން ފޮނުވާފައި ވަނީ އެ ކަން ކުރަން ގާނޫނު އަސާސީއަށް އިސްލާހު ގެންނަ ބިލެކެވެ.\nމަޖިލީހުގެ މިއަދުގެ ޖަލްސާގައި ހަސަން ލަތީފު ހުށަހެޅުއްވި ބިލުގެ ފުރަތަމަ ކިއުން އިއްވުމަށް ފަހު ވާހަކަފުޅު ދައްކަވަމުން ރައީސް ނަޝީދު ވިދާޅުވީ މި މައްސަލާގައި ގާނޫނީ ބޭފުޅުންގެ ވިސްނުން އޮތް ގޮތް ސާފުވެފައިވާ ކަމަށާއި މެންބަރުންގެ މެދުގައި އޮތް ކަންބޮޑުވުމާ ގުޅޭ ގޮތުން ވެސް މެންބަރުން މަޝްވަރާ ކުރައްވާފައިވާ ކަމަށެވެ.\nބަހުސްގައި ބައިވެރިވެވަޑައިގެންނެވި ގިނަ މެންބަރުންގެ ވިސްނުމަކީ ގާނޫނު އަސާސީ އިސްލާހު ކުރުން މި ވަގުތަށް ރަނގަޅު ނުވާނެ ކަމަށް ރައީސް ވިދާޅުވި އެވެ. އެމަނިކުފާނު ވިދާޅުވީ، މި މައްސަލަގާއި ގޮތެއް ނިންމުމުގެ ބާރު އޮތީ މަޖިލީހުގެ މެންބަރުންނަށް ކަމަށެވެ. މެންބަރުންނަށް ފެނިވަޑައިގަންނަވާ ގޮތަކަށް އެ މަސައްކަތް ކުރިއަށް ގެންދަވަންވީ ކަމަށާއި މެންބަރުން ނިންމަވާ ގޮތަކަށް އެއްބާރުލުން ދެއްވަން އެމަނިކުފާނު ހުންނަވާނެ ކަމަށެވެ.\n"އަޅުގަނޑު މި މައްސަލާގައި ދެކޭ ވަކި ގޮތެއް ނެތް. ތިޔަ ބޭފުޅުން [މަޖިލީހުގެ މެންބަރުން] ގާނޫނު އަސާސީ އިސްލާހު ކުރައްވާށޭ ވިދާޅުވާ ނަމަ އެ ކަމެއް ކުރައްވަންވީ. އޭގެ ބަދަލުގައި ގާނޫނެއް ގެންނަން ބުރަވެވިއްޖިއްޔާ އެ ގޮތަކަށް ވެސް އަޅުގަނޑު ކުރިއަށް ގެންދާނަން." ރައީސް ނަޝީދު ވިދާޅުވި އެވެ.\nގާނޫނު އަސާސީގައި ކަނޑައެޅިފައިވާ އިންތިހާބީ ދައުރެއްގެ މުއްދަތު ދިގު ކުރަން ގާނޫނު އަސާސީ އިސްލާހު ނުކޮށް ގާނޫނަކުން ކުރެވިދާނެ ކަމާ މެދު ވެސް ގާނޫނީ ބައެއް ބޭފުޅުން ސުވާލު އުފައްދަވާ ކަން ނަޝީދު ފާހަގަ ކުރެއްވި އެވެ. އަދި ވިދާޅުވީ ވަގުތީ ގާނޫނުގެ އެ ބިލު ވެއްދީ ވެސް ގާނޫނީ ބޭފުޅެއް ކަމަށެވެ. އެ މައްސަލާގައި އަމަލު ކުރާނެ ގޮތް ނިންމެވުމުގެ ބާރު އޮތީ މަޖިލީހުގެ މެންބަރުންނަށް ކަމަށް ވިދާޅުވި އެވެ.\n"ގާނޫނު އަސާސީ ޑްރާފްޓް ކުރުމާއި ހުރިހާ ކަމެއް ކުރުމުގައި ބޮޑު ކާތިބަކަށް އުޅުއްވި ބޭފުޅެއް، ހެންވޭރު ހުޅަނގު ދާއިރާގެ މެންބަރު [ހަސަން ލަތީފު] މި ބިލު ގެނައީ ވެސް، ދެން ތުނޑު ތޫނު ކުރަން ދާންވީ އެހެން ވަޑިއެއް އުޅެދާނެ، އަޅުގަނޑު ދެކޭ ގޮތުގައި ތުނޑު އޮތް ވަޑިންނަކީ ތިޔަ އިއްޒަތްތެރި މެންބަރުން." ރައީސް ނަޝީދު ވިދާޅުވި އެވެ.\nރައީސް ނަޝީދު ވިދާޅުވީ، ކައުންސިލަރުންގެ ދައުރު ދިގު ކުރުމާ ގުޅޭ ގޮތުން ގޮތެއް ނިންމަން އަދި އެކަށީގެންވާ ވަގުތު އެބަ އޮތް ކަމަށެވެ. މިހާރު ތިބި ކައުންސިލަރުންގެ ދައުރު ހަމަވާނީ ޖޫން މަހުގެ ތިން ދުވަހަށް ކަމަށްވާތީ އެ ތާރީހަށް ނިންމަން، އެންމެ ރަނގަޅު ހައްލު ހޯދަން މެންބަރުންނަށް އަދިވެސް ވަގުތު އެބަ އޮތް ކަމަށެވެ.\nކައުންސިލަރުންގެ ދައުރު ދިގު ކުރަން ވަގުތީ ގާނޫނެއް ނުވަތަ ސަންސެޓް ގާނޫނެއްގެ ބިލެއް ހަސަން ލަތީފު ހުށަހެޅުއްވިއިރު އިންތިހާބު ފަސް ކުރުމާ ގުޅޭ ވަގުތީ ގާނޫނެއްގެ ބިލެއް ސަރުކާރުގެ ފަރާާތުން ވަނީ ފޮނުވާފަ އެވެ. މަޖިލީހަށް އެ ބިލު ހުށަހެޅުއްވީ ތުޅާދޫ ދާއިރާގެ މެންބަރު ހިސާން ހުސައިން އެވެ.\nއިންތިހާބު ބާއްވަން މިހާރު އޮތް ތާރީހަކީ މި މަހުގެ 18 ވަނަ ދުވަސް ކަމަށްވާއިރު އިންތިހާބު ފަސްކުރުމުގެ ހާއްސަ ބިލުގެ މަސައްކަތް ނިންމައި ފާސްކުރުމުން އިންތިހާބު ބޭއްވުމުގެ މުއްދަތު ދިގު ކުރެވޭނެ ކަމަށާއި، އޭގެ ފަހުގައި ކައުންސިލަރުންގެ ދައުރު ދިގު ކުރުމާ ބެހޭ ބިލުތަކުގެ މަސައްކަތް ކުރެވޭނެ ކަމަށް އެމަނިކުފާނު ވިދާޅުވި އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ލޯކަލް ކައުންސިލްތަކުގެ އިންތިހާބު + ހަސަން ލަތީފް ޕޮލިޓިކްސް ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު


މަދީނާގައި އުޅުއްވި ދެމަފިރިންގެމެދުގައި ފަހު ދިހައެއްގައި ހިނގާފައިވާ ޙަޤީޤީ ޙާދިޘާއެއް – ޖަމްޢިއްޔަތުއް ސަލަފް\nމަދީނާގައި އުޅުއްވި ދެމަފިރިންގެމެދުގައި ފަހު ދިހައެއްގައި ހިނގާފައިވާ ޙަޤީޤީ ޙާދިޘާއެއް\nތާރީޚް: 20:34 18 މެއި 2020\nއެއީ އަހަރެމެންގެ މާތް ނަބިއްޔާ ޞައްލަﷲ ޢަލައިހި ވަސައްލަމަ އަށް ނިސްބަތްކުރޭވޭ، މިއަދު ދުނިޔެމަތީގައިވާ ހަމަ އެކަނި ޢިމާރާތެވެ. އެއީ މަދީނާގައިވާ މަތިވެރި މިސްކިތްކޮޅެވެ. ނަބީކަލޭގެފާނުގެ އަމިއްލަ ފައިސާގައި ބައްލަވައިގަނެ، އެބިމުގައި ބިނާކުރެއްވި މަސްޖިދުއް ނަބަވީއެވެ. މައްކާގެ ޙަރަމުފުޅުފިޔަވާ ދެން ދުނިޔޭގެ އެހެން މިސްކިތްތަކުގައި ކުރެވޭ އެއްހާސް ނަމާދުގެ ދަރުމައާއި ޘަވާބާއި އެއްވަރުގެ ޘަވާބެއް އެމިސްކިތުގައި އެންމެ ނަމާދެއް ކުރިޔަސް ލިބެއެވެ. އެއީ އެމިސްކިތެއްގައި ދިހަ އަހަރު ނަބީކަލޭގެފާނު އިމާމުވެ ނަމާދުކުރެއްވި މިސްކިތެވެ. އަދި އެމިސްކިތެއްގައި އެކަލޭގެފާނު އިޢުތިކާފަށް އިންނެވި ހަމައެކަނި މިސްކިތެވެ.\nކޮންމެ އަހަރެއްގެ ރަމަޟާންމަހުގެ ފަހުދިހައެއްގައި އެކަލޭގެފާނު ދުނިޔެވީ ހުރިހާ ކަމެއް ދޫކޮށްލައްވާފައި، ނަބަވީ މިސްކިތްކޮޅުގައި ޢިއުތިކާފަން އިންނަވައެވެ. މިހެން އިންނަވާއިރު ޤަޟާޙާޖާ ކުރެއްވުން ކަހަލަ ޟަރޫރީކަމެއްގައި ނޫނީ މިސްކިތްކޮޅުން ނުކުމެވަޑައި ނުގަންނަވައެވެ. އެހެންކަމުން އެމުއްދަތުގައި އަނބި އަނބިކަނބަލުންނަށް އެކަލޭގެފާނާއި ބައްދަލުވެވަޑައި ނުގަންނަވާނެއެވެ. މިކަން ބައެއް އަނބިކަނބަލުންނަށް ފަސޭހަކަމެއްކަމުގައި ނުވެއެވެ. އެހެނީ އެކަނބަލުން އެކަލޭގެފާނު ދެކެ އިންތިހާއަށް ލޯބި ވެވަޑައިގަންނަވައެވެ. އާނ އެކެވެ! އެއީ އަނބިންނަށް އެންމެ ހެޔޮ ފިރިކަލުންނެވެ. އެއީ ގޭތެރޭގެ ކަންތައްތަކުގައި އަނބިކަނބަލުންނަށް އެހީތެރިވެ ވަޑައިގަތުން އެކަލޭގެފާނުގެ ސުންނަތްކަމުގައި ދެއްކެވި ފިރިކަލުންނެވެ. އެއީ ނުވަ އަނބިކަނބަލުންނާއި އެއްފަހަރާއި ކައިވެނި ބައްލަވައިގަނެގެން އުޅުއްވި އިރުވެސް އެއްވެސް ތަފާތުކުރުމެއްނެތި ހަމަހަމަ ކަމާއި އެކު އެހުރިހާ ކަނބަލުންނަށް ލޯބި ދެއްވި އެފަދަ ދެވަނައެއް ނެތް ނަމޫނާ ފިރިކަލުންނެވެ. އެއީ ލޯބިކުރެއްވުމާއި ހިތްހަމަ ޖައްސަވައިދެއްވާ،އަނބިން އަބަދުވެސް އުފާކޮށްދެއްވާނެ ގޮތް ދަސްކޮށްދެއްވި މުދައްރިބެވެ. ދުވަހަކުވެސް އެކަލޭގެފާނުގެ އަތްޕުޅުން އަނބިކަނބަލެއްގެ ގައިގައި އަނިޔާވެރިކަމުގެ ގޮތުން ނުޖައްސަވައެވެ. އެއީ ކޮން ޒަމާނެއްތޯއެވެ. އެއީ އަންހެން ކުދިން ވަޅުލެވެމުން ދިޔަ ޒަމާނެވެ.\nކޮންމެއަކަސް މިހުރިހާ ޞިފަތަކެއްގެވެރި ކައުސާހިބާ ނުފެނި މާގިނަ ދުވަސްވާތީ އެކަލޭގެފާނުގެ އަނބިކަނބަލުންގެ ތެރެއިން ޢަރަބި ޤަބީލާއަކަށް ނިސްބަތްނުވާ ހަމައެކަނި އަނބިކަނބަލުންނަށް ކެތްނުކުރެވުނެވެ. އެކަމަނާ އެންމެ ފަހުން އެއްރޭ އެކަމަނާގެ ގަނޑުވަރުން ނުކުންނަވައިގެން މަސްޖިދުއްނަބަވީއަށް ވަޑައިގަތެވެ. އަދި ޢިއުތިކާފަށް އިންނެވި ފިރިކަލުންގެ އަރިހަށް ޒިޔާރަތްކުރެއްވިއެވެ. އެވަގުތު ލޮބުވެތި ނަބިއްޔާޞައްލަﷲ ޢަލައިހި ވަސައްލަމަ އަނބިކަނބަލުންނަށް ހިނިތުންވުމާއި އެކު މަރުހަބާ ދެންނެވިއެވެ.\nވިސްނާލާށެވެ. ދުނިޔޭގެ ހުރިހާކަމެއް ދޫކުރައްވާ ފަހުދިހައެއްގެ ރޭތަކުން ރެއެއްގައި ﷲއަށް އަޅުކަން ކުރައްވަން އިންނަވަނިކޮށް އަނބިކަނބަލުން ވަޑައިގަތުމުން އެކަމަނާ އެތަނުން ފޮނުވާލާ އަޅުކަން ކުރާއިރު އުނދަގޫކުރަނީ ކީއްވެހޭ ޙަދީޘުނުކުރައްވައެވެ. އެކަމަނާ އެގޮތަށް އެޒިޔާރަތް ކުރެއްވީ އެކަލޭގެފާނު ދެކެ ލޯބިފުޅުވާ ވަރުންކަން ޤަބޫލުފުޅު ކުރައްވާ އަންހެނުންގެ ޠަބީޢަތަށް ރިޔާއަތްކުރައްވާ އެކަމަނާ ހިތްހަމަޖައްސަވައިދެއްވާ އުފާކޮށްލައްވައިދޭން ކުޑައިރުކޮޅަކަށް ދުޢާއާއި ނަމާދާއި ޒިކުރުކުރެއްވުމުން އެއްކިބާވެލެއްވިއެވެ. މިއީ އެކަލޭގެފާނު ގެނެސްދެއްވި މެދުމިނެވެ. ދެދުނިޔޭގެ ކަންތައްތަކަށް ރިޢާޔަތްކުރުމެވެ. އެންމެނަށްވެސް ޙައްޤު މަޤާމު ދެއްވުމެވެ. ހަމަ އެކަނި އަޅުކަމަށް ޚާއްޞަވެގެން ގޮސް ދުނިޔެ އެކީއެކަށް ހަނދުމަފުޅު ނައްތަވާ ވެސް ނުލައްވައެވެ. އަދި ދުނިޔޭގެ ފަހަތުން އެކަނި ދުވަމުން ގޮސް އާޚިރަތް ހަނދުމަފުޅު ނައްތަވާ ލެއްވުމަކީވެސް އެކަލޭގެފާނުގެ ސުންނަތެއްނޫނެވެ.\nއަނބިކަނބަލުން ހިތްޕުޅާ ވާވަރަށް އެކަލޭގެފާނުގެ އަރިހުގައި އިންނެވުމަށްފަހު މިސްކިތްކޮޅުން ނުކުންނެވުމަށް ތެދުވެވަޑައިގަތެވެ. ދެންވެސް އަހަރެމެންގެ ނަބިއްޔާ ޞައްލަﷲ ޢަލައިހި ވަސައްލަމަ ދެއްކެވީ ނަމޫނާއެވެ. އެކަމަނާ އެކަނި ދާން ދޫކޮށްނުލައްވާ އެކަލޭގެފާނަށް ޢިއުތިކާފުގައި އިންނަވާއިރު ނުކުމެވޭނެ އެންމެ ދުރަކަށް އަނބިކަމަނާއާއި އެކު ދުރުވިއެވެ. ނަބަވީ މިސްކިތުގެ ދޮރުކޮޅާއި ހަމައަށެވެ. ދެން ދޮރުމަތީގައި އެކަލޭގެފާނު މަޑުކުރެއްވިއެވެ. އަނބިކަނބަލުން މިސްކިތުން ބޭރަށް ފިޔަވަޅުފުޅު އެޅުއްވިއެވެ. އެވަގުތު މިސްކިތާ ދިމާއަށް ހިނގާފައި ދެބޭކަލަކު އެބައާދެއެވެ. އެދެބޭކަލުންނަށް ނަބިއްޔާ ޞައްލަﷲޢަލައިހިވަސައްލަމަ މުޅި ހަށިގަނޑު މޫނާއި އެކު ނިވާކުރައްވާފައިވާ ކަނބަލަކާއި އެކު ހުންނެވިތައް ފެނިވަޑައިގަތުމުން އެބޭކަލުން ހިނގަމުން އައި މިސްރާބު ބަދަލުކޮށްލާފައި ދުރަށް ހިނގައިގަތެވެ.\n“ ތި ދެ ބޭކަލުން ހުއްޓިވަޑައި ގަންނަވާށެވެ“ އެވަގުތު ނަބިއްޔާ ޞައްލަﷲ އަލައިހި ވަޞައްލަމަ އެބޭކަލުންނަށް ޙަދީޘުކުރެއްވިއެވެ. އަދި އިތުރަށް ޙަދީޘުކުރެއްވިއެވެ. “ މިއީ ޞަފިއްޔާ އެވެ“.\nއެވަގުތު އެދެޞާހާބީން ތަސްބީހަ ކިޔުއްވިއެވެ. އަދި ދެންނެވިއެވެ.“ ކަލޭގެފާނާއި މެދު އަޅުގަނޑުމެން ގޯސްކޮށް ދެކޭނެތޯއެވެ“ އެބަހީ ކަލޭގެފާނު ތިހުންނެވީ ހިލޭ އަންހެނަކާއި އެކުކަމަށް ދެކޭނެތޯއެވެ. އާނ އެކެވެ. އެއްވެސް މުސްލިމަކު އަދި ކިއެއްތަ އިންސާފުގެ ނަޒަރުން ބަލާ ކާފަރަކުވެސް އެކަލޭގެފާނުގެ ސިޔަރަތު ކިޔައިފިނަމަ އެކަލޭގެފާނަކީ ބަހާއި ޢަމަލު ދިމާވާ ބޭކަލެއް ކަމާއި މެދުޝައްކެއް ނުކުރާނެއެވެ. އެހެންވީ އިރު މަޙުރަމެއްނެތި ހިލޭ އަންހެނަކާއި ފިރިހެނެއް އެކަހެރިނުވަން ޞަހާބީންނަށް ޙަދީޘުކުރައްވާފައި އެކަލޭގެފާނު އެއަމުރު ފުޅާއި ދިމާ އިދިކޮޅަށް ޢަމަލުނުކުރައްވާނެކަން ކަށަވަރެވެ. އަދި ޚާއްޞަކޮށް މިކަން އެކަލޭގެފާނާއި އެކު އުޅުއްވި ޞަހާބީންނަށް މާބޮޑަށް ޔަޤީންވާނެއެވެ. ސުވާލަކީ ދެން ނަބިއްޔާ ޞައްލަﷲޢަލައިހި ވަސައްލަމަ އެކަލޭގެފާނުގެ ކައިރީގައި ހުންނެވީ އަނބިކަނބަލުން ޞަފިއްޔަތުގެފާނުކަމުގައި އެބޭކަލުންނާއި މުޚާތަބުކޮށް އެޙަދީޘުކުރެއްވީ ކީއްވެތޯއެވެ. އަދި އަމުދުން ރޯދަމަހުގެ އެންމެ މާތް ފަހުދިހައިގެ ރޭތަކުގައެވެ. ރޯދަމަހަކީ ޝައިޠާނުން ކަސްތަޅުއެޅުވި ފާފަތަކާއި ކުށްހީތަކާއި ކަންކަމުން މީހުން ދުރުހެލިވެގެންވާނެ ދުވަސްވަރެއް ނޫންހެއްޔެވެ؟ މިސުވާލުތަކުގެ ޖަވާބު ދެއްވީ ނަބީކަލޭގެފާނެވެ. އެކަލޭގެފާނު އެވަގުތު އެބޭކަލުންނަށް ޙަދީޘުކުރެއްވިއެވެ. ”އާދަމުގެ ދަރިންގެ ނާރުތަކުގައި ރޭ ދައުރުކުރާގޮތަށް އެމީހުންގެ ހަށިގަނޑަށް ޝައިޠާނާވަދެ ވަސްވާސްދޭނެއެވެ. އެހެންވެ ތިޔަ ދެބޭކަލުންގެ ހިތްޕުޅަށް ޝައިޠާނާ ގޯސް ވަސްވާހެއް ދީފާނެތީ ތިމަންކަލޭގެފާނު ބިރުފުޅުވެ ވަޑައިގަތީއެވެ.“\nލޮބުވެތި އެކުވެރިންނޭ! މިއީ ހަމަ ޙަޤީޤީ ހާދިޘާއެކެވެ. އެތައް ޢިލްމަކާއި ޢިބްރަތެއް މިކުރު ވާހަކައިންވެސް ޢިލްމުވެރީން ނަންގަވައެވެ. އޭގެތެރޭގައި:\nއެކެއް: ޢިއުތިކާފަށް އިންނަމީހާ ގެ ގާތަށް އޭނާގެ އަނބިމީހާ ޒިޔާރަތްކުރުން ހުއްދަކަމެވެ.\nދޭއް: ޢިއުތިކާފަށް އިންނަމީހާ އޭނާގެ އަނބިމީހާއި އެކު އެކަހެރިވުން ހުއްދައެވެ. އެކަމަކު އެޙާލަތުގައި އެއްދާންކުރުން ޙަރާމްވާނެއެވެ.\nތިނެއް: އަންހެނުންނަށް ރޭގަނޑު ހާޖަތެއް އޮވެގެން ގެއިން ބޭރަށް ނުކުމެވިދާނެކަމެވެ.\nހަތަރެއް: ޢިއުތިކާފަށް އިންނަމީހާއަށް މިސްކިތުގެ ދޮރާހަމައަށް މިސްކިތުން ބޭރުނުވާނަމަ ދިއުމަކީ މައްސަލައެއްނޫންކަމެވެ.\nފަހެއް: ޝައިޠާނާ އިންސާނާގެ ހަށިގަނޑަށް ވަންނަކަމަކީ ޙަޤީޤަތެއްކަމެވެ.\nހައެއް: ރޯދަމަހު ކަސްތަޅު އެޅުވެނީ ހުރިހާ ޝައިޠާނުންނޫންކަމެވެ. އެހެނީ ހުރިހާ ޝައިޠާނުން އެޅުވޭނަމަ އެކަލޭގެފާނު އެވަގުތު އެދެބޭކަލުންގެ ހިތްޕުޅަށް ވަސްވާސް ވައްދަފާނެކަމުގެ ބިރުފުޅަށް އެހެން ޙަދީޘުކުރައްވަން ޖެހިވަޑައިނުގަތީހެވެ. އެހެންކަމުން ބައެއް ޢިލްމުވެރިން ވިދާޅުވާގޮތުގައި ކޮންމެ އިންސާނަކާއި އެކުވެސް ވާ ޖިންނި (ޤަރީނު) ރޯދަމަހުވެސް ވަސްވާސްދޭނެއެވެ.\nއެންމެ ފަހު ކަމަކަށް މިވާހަކައިން މީސްމީހުންނަށް ތިމާއާއި މެދު ޝައްކުކުރުމަށް ޖާގަނުދިނުމުގެ މުހިއްމުކަން ދޭހަވެއެވެ. އެހެންކަމުންއެއްވެސް ހިނދެއްގައި ތިމާއާއި މެދު ޝައްކު އުފެދިދާނެ ގޮތަށް ޢަމަލު ނުކުރުމަށް ނަޞޭޙަތްތެރިވަމެވެ. އެހެނީ މިވާހަކައިގައި އިތުރުއެކަލޭގެފާނާއިއެކު އެހުންނެވީ ކާކުކަން އެބޭކަލުންނަށް އެ ބުނެދެއްވީޝައްކެއް އަދި ވަސްވާހެއް އުފައްދަން ޖާގައެއް ނުދެއްވުމަށެވެ.\n28,061 total views


Gaza gai dhen kuraanee fahu hanguraama: Israel | Mihaaru\nއިޒްރޭލުގެ ދިފާއީ ވަޒީރުގެ މަގާމަށް ހަމަޖެއްސި ހަރުކަށި ޚިޔާލުގެ ލީބަމަން. --ފޮޓޯ:އޭއެފްޕީ\nފަލަސްތީނުގެ އަލް ގުދުސް ނޫހަށް ދެއްވި އިންޓަވިއުއެއްގައި ލީބަމަން ވިދާޅުވީ ގަޒާއާ އެކު އިތުރު ހަނގުރާމައެއް ކުރުމަކީ އިޒްރޭލުން ބޭނުންވާ ކަމެއް ނޫން ކަމަށެވެ. އިޒްރޭލުގެ ޚާރިޖީ ވަޒީރުކަމުގެ މަގާމު ވެސް ކުރިން އަދާކުރައްވާފައިވާ ލީބާމަން ވަނީ ގާޒާގައި ވެރިކަން ހިންގާ ހަމާސް ޖަމާއަތުގެ "މޮޔަ ސިޔާސަތުތައް" ހުއްޓާލުމަށް ޕްރެޝަރު ކުރުމަށް ފަލަސްތީނުގެ ރައްޔިތުންގެ ކިބައިން އެދިވަޑައިގެންފަ އެވެ.\n"އިޒްރޭލުގެ ޑިފެންސް މިނިސްޓަރުގެ ހައިސިއްޔަތުން ބަލާނަމަ އަވަށްޓެރި ގާޒާ ސްޓްރިޕް، ވެސްޓް ބޭންކް، ލުބުނާން ނުވަތަ ސީރިއާއާ އެކު އެއްވެސް ހަނގުރާމައެއް ކުރާކަށް ބޭނުމެއް ނުވޭ. އެކަމަކު އީރާނެކޭ އެއްގޮތަކަށް ގާޒާ އިން ބޭނުން ވަނީ އިޒްރޭލު އެކަހެރި ކުރަން. އެ މީހުން އިޒްރޭލާ ދެން ހަނގުރާމަ ކޮށްފި ނަމަ އެއީ އެ މީހުންގެ ނިމުން. އަދި ތަކުރާރުކޮށްލަން. އެއީ އެ މީހުންގެ ނިމުން. ދެން ކުރާ ހަނގުރާމައެއްގައި އިޒްރޭލުން ގާޒާ އެކުގައި ހަލާކުކޮށްލާނަން،" ގުދުސްގައި ހިންގާ ފަލަސްތީނުގެ އެންމެ މަޝްހޫރު ނޫހަށް ލީބަމަން ވިދާޅުވި އެވެ.\nލީބަމަން އަކީ ބޮޑު ވަޒީރު ބެންޖަމިން ނަތަންޔާހޫގެ ކަނާތު ފިޔައިގެ ސަރުކާރުގައި ހިމެނޭ އެންމެ ހަރުކަށި އެއް ވަޒީރެވެ. ނަތަންޔާހޫ ސަރުކާރުގެ ވަރަށް ގިނަ ވަޒީރުން ފަލަސްތީނުގެ ދައުލަތެއް އުފެއްދުމަށް ދެކޮޅު ހަދަ އެވެ.\nލީބަމަން ވިދާޅުވީ ފަލަސްތީނުގެ މިނިވަން ދައުލަތެއް އުފެއްދުމަށް އިޒްރޭލުގެ ގިނަ މީހުން ދެކޮޅު ހަދާ ކަމަށެވެ. އެހެންވެ ފުރަތަމަ ކަމަކަށް ހަދަން ޖެހޭނީ ފަލަސްތީނުގެ މިނިވަން ދައުލަތެއް ގާއިމް ކުރުމުން ގެއްލުމެއް ނުލިބޭކަން އިޒްރޭލް މީހުންނަށް ވިސްނައިދިނުން ކަމަށް އޭނާ ވިދާޅުވި އެވެ.\nމިދިޔަ މެއި މަހު ދިފާއީ ވަޒީރުކަމާ ހަވާލުވެވަޑައިގެންނެވި ލީބަމަން ވަނީ ފަލަސްތީނުގެ ރައީސް މަހްމޫދު އައްބާސް އަށް ވެސް ފާޑުވިދާޅުވެފަ އެވެ. ފަލަސްތީނުގެ ގިނަ މީހުން އައްބާސްއާ ދެކޮޅު ހަދާ ކަމަށާއި ދެން އިންތިޚާބެއް ބާއްވައިފި ނަމަ އުމުރުން 81 އަހަރުގެ އައްބާސް އަށް ނާކާމިޔާބުވާނެ ކަމަށް ވިދާޅުވި އެވެ.\nމެދު އިރުމަތި އިޒްރޭލް ފަލަސްތީން ގާޒާ\n12 ކޮމެންޓް, 119 ރިއެކްޝަންސް\nމުސްލިމުންގެ ހަތިޔާރް މާ ވަރުގަދަ ވާނެކަން ޙަދާން ކުރާތި.. މުސްލިމުންގެ ހަތިޔާރަކީ "ދުއާ" ވައްސަލާމް\nޔާ ﷲ މި ނުބައި ނުލަފާ ޔަހޫދީންގެ ރޭވުންތައް ނާކާމިޔާބު ކުރައްވާނދޭވެ!! އަދި ފަލަސްތީންގެ މުސްލިމް ރައްޔިތުންނަށް އަމާން ކަމާއި ރައްކައުތެރިކަން މިންވަރު ކުރައްވާނދޭވެ! އާމީން ..\nއީރާދަކުރެއްވިއްޔާ އިޒްރޭލް މީހުން އަށް ތިކަމެއް ޙާސިލް ނުވާނެ\nއެހެންތަ އަވިގްދޯ ލީބަމަން.ތިޔައުޅެނީ ވަރަށް ބޮޑު އޮޅުމެއްގަ.ދިވެހިންވެސް މިތިބީ ތައްޔާރަށް ތިޔަ ހަނގުރާމަ އިޒްރޭލާ ދެކޮޅަށް ކުރަން.ތިޔަހެން ގަދަކޮއްލާފަ އުޅުނުދުވަސް އެއީ މާޒީ.\nއިޒްރޭލްގެ ނިމުން ކައިރިވެއްޖެކަން މިހާރު އިޒްރޭލަށްވެސް އެގިއްޖެކަން އެނގޭ! އިންތިޒާރު ކޮށްލައްވާ! ވައްސަލާމް!\nތީނަ ދޭ މަހަށް.\nތިޔަހެން މިދުނިޔެމަތީ ބޮޑާވެގަދަކަން ދެއްކި އެއްވެސް ފަރާތަކަށް ރަނގަޅުގޮތެއް މިހާތަނަށް ވެފައެއްނެތް އަދި ކުރިޔަށްއޮތް ތާނގައިވެސް ރަނގަޅު ގޮތެއް ނުވާނެ އަނިޔާއާއި މުސީބާތްތަކުން އެންމެހާ މުސްލިމުން ރައްކާތެރިކޮށް ދެއްވުމަށް ހެއްދެވި ފަރާތައް ދަންނަވަން.\nއިރާދަ ކުރެއްވިއްޔާ އެހަނގުރާމާގައި އިޒްރޭލު ފަނާވެދާނެ އޭރުްނ އެބުނާހެން ވާނީ ފަހު ހަނގުރާމަޔަށް އިންޝާﷲ\nޕާކިސްތާން އެބުނަނީ ތިމަންނަމެން މުޅި އިސްރާއީލު ޗާޓުން ފޮހެލަން ނަގާނީ 12 މިނެޓް ކަމަށް.. އެވަރު ބަޔަކު މިފުއްފަނީ.. އިޒްރޭލު މިހާރު އެކުޅެނީ ރަންޕުގެ ކެމްޕޭންގެ ބައެއް.. ދެން ބުނާނެ ރަމްޕް ހޮވިއްޖެނަމަ ފަލަސްތީން ނިންމާލާނަމޭ އެއް ދުވަހުން.. ދެން އެމެރިކާ ޔަހޫދީން ވޯޓު ދޭނީ ރަމްޕް އަށް.. އެކަމަކު ﷲ ގެ ކުޅަދުންވަންތަކަން މާބޮޑު.. މަކަރުވެރިންގެ ޕްލޭންތައް މޮޅަށް ދެނެވޮޑިގެންވޭ.. އަހަރެމެން ވަކީލް ކުރަނީ މާތް ﷲ އަށް..


Avas Ride In Dhathuru Kuraa Faraaithakah 100,000 Rufiya Libey Promotion Eh Fashaifi - Vaguthu\nމިއަދު ޓެސްޓް ކުރިއަދަދު އިތުރު، ފައްސި މައްޗަށް! - 16 ގަޑިއިރު ކުރިން\nއަވަސް ރައިޑުން ދަތުރުކުރާ ފަރާތްތަކަށް 100،000ރ ލިބޭ ޕްރޮމޯޝަނެއް ފަށައިފި\n6 މަސް ކުރިން ( އޮކްޓޯބަރ 13, 2020 )\nރާއްޖޭގެ އެންމެ ގިނަ ޑްރައިވަރުން ބޭނުން ކުރަމުންދާ ޓެކްސީ ބުކިން މޯބައިލް އެޕްލިކޭޝަން ކަމުގައިވާ "އަވަސް ރައިޑް" އިން އަބަދުވެސް ދަނީ އެތައް ޕްރޮމޯޝަންތަކެއް ހިންގަމުންނެވެ. އަވަސް މިހާރު މިވަނީ އަވަސް ރައިޑުން ދަތުރުކުރާ ފަރާތްތަކަށް 100،000ރ ލިބޭ ޕްރޮމޯޝަނެއް ފަށައިފައެވެ.\nއަވަސް ރައިޑުން މައުލޫމާތުދޭ ގޮތުގައި މިޕްރޮމޯޝަންގައި ބައިވެރިވެވޭނީ އަވަސް ރައިޑްގެ އެޕްލިކޭޝަން އަދި އަވަސް ރައިޑް ހުޅުމާލޭ ސެންޓަރު 3353030 އަދި އަވަސް ރައިޑް މާލެ ސެންޓަރު 3321313 އިން ބުކް ކުރައްވައިގެން ދަތުރުކުރާ ކަސްޓަމަރުންނަށެވެ. މިޕްރޮމޯޝަންގެ ތެރެއިން ކޮންމެ މަހަކު ،ގުރުއަތުން ހޮވޭ 10 ފަރާތަކަށް 1000ރ ލިބޭނެއެވެ.\nއަވަސް ރައިޑް ޓެކްސީ ސެންޓަރުތަކުން އަދި އެޕުން ދަތުރުކުރާ ފަރާތްތަކަށް ރަނުގެ ފުރުސަތެއް! ނަސީބުވެރި 10 ފަރާތަކަށް...\nPosted by Avas Ride on Saturday, October 10, 2020\nއަވަސް ރައިޑުގެ ސީއީއޯ ޔާނިއު ރަމީޒް ވިދާޅުވީ އަވަސް ރައިޑުން މި ޕްރޮމޯޝަން ފެށުމާއެކު ބޮޑު ތަރުހީބެއް ލިބެމުންދާކަމަށެވެ. އަދި މިދަނޑިވަޅުގައި ގިނަބަޔަކަށް ޓެކްސީގެ ފުރިހަމަ ޙިދުމަތެއް ދިނުމަށް މަސަތްކަތްކުރަމުންދާކަމަށް ވަނީ ވިދާޅުވެފައެވެ.\nމިޕްރޮމޯޝަންގައި 10 ފަރާތަކަށް ކޮންމެ މަހަކުވެސް ފައިސާ ހަދިޔާގޮތުގައި ލިބިގެންދާނެއެވެ. އަދި މިޕްރޮމޯޝަން ފަރުމާކޮށްފައި މިވަނީ ގިނަބަޔަކަށް މިޕްރޮމޯޝަންގައި ހަދިޔާ ލިބިގެންދާނޭ ފަދައިންނެވެ.\nޓެކްސީއެއް ހޯދާލަން މިހާރު ވަރަށް ފަސޭހަ، އަވަސް ރައިޑް އެޕް މެދުވެރިކޮށް ބުކްކޮށްލައްވާ!އަވަސް ރައިޑް ޓެކްސީ...\nPosted by Avas Ride on Sunday, October 11, 2020\nމީގެ އިތުރުން ވެހިކަލްތައް އަބަދުވެސް ސާފުކޮށް ބެހެއްޓޭނެ ގޮތްތައް ރާވައި އެކަންކުރުމަށްޓަކައި އެޗްޕީއޭ އާއި ގުޅިގެން ވެހިކަލް ސެނިޓައިޒްކޮށް އަބަދުވެސް ޑިސްއިންފެކްޓް ކޮށްފައި ބެހެއްޓުމުގެ މަސައްކަތްވެސް ކުރަމުން އަންނަކަމަށް އަވަސް ރައިޑުން ބުނެފައި ވެއެވެ،\nއަވަސް ރައިޑުގެ އެޕްލިކޭޝަންގެ އިތުރުން ގުޅައިގެން ޙިދުމަތް ލިބޭ2ސެންޓަރުވެސް އަވަސް ރައިޑުގައި ހިމެނެއެވެ.\nއަވަސް ރައިޑް ހުޅުމާލެ ޓެކްސީ ސެންޓަރު 3353030\nއަވަސް ރައިޑް މާލެ ޓެކްސީ ސެންޓަރު 3321313\n"އަވަސް ރައިޑް" ގެ ޑްރައިވަރަކަށް ވުމަށް ވަރަށް ފަސޭހައެވެ. އެ އެޕްލިކޭޝަން އެޕްލް ސްޓޯ އިން ނޫނީ ގޫގުލް ޕްލޭ ސްޓޯ އިން ޑައުންލޯޑުކުރެއްވުމަށް ފަހު އެޕްލިކޭޝަންގައި އިންނަ ފޯމު ފުރާލެއްވުމުން ޑްރައިވަރެއްގެ ގޮތުގައި ރެޖިސްޓްރީ ކުރެވޭނެއެވެ. މިގޮތުން، ޑްރައިވަރުގެ މައުލޫމާތު، ލައިސަންސް ކާޑު އަދި ކާރުގެ މައުލޫމާތާއި، ޑްރައިވަރުގެ ފޮޓޯ އެޕްލިކޭޝަނަށް ލުމަށްފަހު، 7952929 އަށް ގުޅައިގެން ނުވަތަ ވައިބާރ ކޮށްގެން އެކައުންޓު އެކްޓިވޭޓްކޮށް މައުލޫމާތު ސާފުކުރެވޭނެއެވެ.\nމިއޮތީ ހުޅުމާލޭ ޓެކްސީ ސެންޓަރު، މިހާރު 3030 335 އަށް ގުޅާލައިގެންވެސް ހުޅުމާލޭން ޓެކްސީ ލިބޭނެ! +400 ޓެކްސީ...\nPosted by Avas Ride on Friday, April 12, 2019\nޒަމާނަށް އައި ބަދަލާއެކު، އޮންލައިން އެޕްލިކޭޝަން ބޭނުންކޮށްގެން ޓެކްސީ ހޯދުން ރާއްޖޭގައިވެސް ދަނީ އާންމުވަމުންނެވެ. "އަވަސް ރައިޑް" އަކީ މިވަގުތު ރާއްޖޭގައި އޮތް އެންމެ ބޮޑު ޓެކްސީ ފްލީޓެވެ. މިގޮތުން އަވަސް ރައިޑު ފްލީޓުގައި މިހާރު ޙިދުމަތްދޭ ވެހިކަލްގެ އަދަދު 2500 އާއި ކައިރިކުރެއެވެ އަދި ރާއްޖޭގެ ހުރިހާ ސިޓީއެއްގައި މިހާރު އަވަސް ރައިޑް ޙިދުމަތް ލިބެއެވެ.\nއަވަސް ރައިޑު ޙިދުމަތް މުޅި އައްޑޫ ސީޓީއަށް، ޑްރައިވަރުން ބައިވެރިވުން ހިލޭ!\nއަވަސް ރައިޑުން ލާމުގައި ޙިދުމަތް ފުޅާކޮށް ޑްރައިވަރުން ބައިވެރިވުން ހިލޭ!\nއަވަސް ރައިޑް އެޕާ އަލަށް ގުޅޭ ފަރާތްތަކަށް ރަޖިސްޓްރޭޝަންފީ އާއި 1 މަސް ހިލޭ\nއޮކްޓޯބަރ 13, 2020 19:11\nސާބަހޭ! ޝުކުރިއްޔާ އަވަސް ރައިޑް\nއޮކްޓޯބަރ 13, 2020 19:15\nއަވަސް ރައުޑް ވަރެއްނެތް. އެއްވަނަ ޓެކްސީ ޙިދުމަތް\nއޮކްޓޯބަރ 13, 2020 20:30\nކަލޯގެޔާ މަބޭނުން މޮޅުވަާން